Nils  Mbstelin 
70  vuott 


“Sporaradan 
kirjassa  liftareille 

-  Nils  Mustelmin 
ja  astrologinen  analyysi 

-  Astrologian  heikot  eväät 

-  Eräs  astrologi:  Nostradamus 

-  Tutkimus:  astrologialla  ei 
mitään  arvoa’ 


Numero  49 


20.6.2001 


PÄÄKIRJOITUS 


Skeptikko,  maailman¬ 
kuva  ja  mielikuvitus 


itenihmeessäonmahdollista,ettäolet 
*  l\ /I  skeptikko, kun oletkirjoittanutsellai- 
^  T  ^  sen  kirjan  kuin  Elämää  maailman¬ 
kaikkeudessa?”,  eräs  TV-toimittajakysyi  minulta 
kerran  monta  vuotta  sitten. 

Tämä  vilpitön  kysymys  sekä  ilahdutti  että  är¬ 
sytti  minua.  Ilahdutti,  koska  kirjani  oli  ilmeisesti 
tehnyt  häneen  myönteisen  vaikutuksen.  Ja  ärsytti, 
koska  kysymyksessä  heijastui  niin  selvästi  tuo 
valitettavan  tavallinen  käsitys,  että  skeptikko  on 
rutikuiva  ja  täysin  mielikuvitukseton  ihminen 
-  ihminen  joka  kammoksuu  kaikkea  tuntematon¬ 
ta  ja  takertuu  siihen,  mitä  on  havaittu,  mitattu, 
kokeellisesti  näytetty  todeksi  tai  muuten  “tieteel¬ 
lisesti  todistettu”. 

En  puutu  tälläkertaa  siihen,  miten  me  skeptikot 
voimme  parantaa  tätä  kielteistä  imagoa,  joka  on 
erityisen  suosittu  rajatiedon  piireissä.  Vähintään 
yhtä  mielenkiintoinen  on  toimi ttaj  an  ihmettelyyn 
liittyvä  psykologinen  kysymys.  Mikä  on  kriit¬ 
tisen  skeptisyyden  ja  luovan  mielikuvituksen 
keskinäinen  suhde?  Ovatko  ne  keskenään  risti¬ 
riitaisia  asenteita  vai  onko  jonkinlainen  raken¬ 
tava  vuorovaikutus  niiden  välillä  mahdollinen? 
Tämä  on  varsinkin  lasten  kasvatuksen  kannalta 
tärkeä  kysymys,  jota  tässä  lähestyn  ilman  asian¬ 
tuntemusta,  omien  havaintojeni  ja  kokemusteni 
pohjalta. 

Lapsen  maailmankuvan  kehitys  alkaa  hyvin 
varhain.  Kun  lapsi  leikkii  palikoilla,  heittelee  pal¬ 
loja  j  a  havainnoi  ympäristöään,  hän  muodostaa  it¬ 
selleen  hyvin  konkreettisen  ja  vuosi  vuodelta  yhä 
selkeämmän  kuvan  siitä,  miten  ihmiset,  eläimet 
ja  elottomat  kappaleet  toimivat.  Hän  omaksuu 
“todellisuuden  säännöt”,  oppii  kantapään  kautta 
tietyt  yksinkertaiset  luonnonlait. 

Jo  muutaman  vuoden  iässä  lapsi  pystyy  kui¬ 
tenkin  myös  innokkaasti  sukeltautumaan  satujen 
ja  fantasioiden  maailmoihin,  joissa  nämä  todel¬ 
lisuuden  säännöt  eivät  ollenkaan  päde  -  joissa 
eläimet  puhuvat  ja  prinsessat  muuttuvat  sam¬ 


makoiksi  ja  haltijattaret  taikasauvoillaan  saavat 
ihmeitä  aikaan. 

Lapsen  tietämyksen  lisääminen  on  tärkeä,  mut¬ 
ta  samalla  hauska  j  a  kiitollinen  tehtävä.  Useimmat 
lapset  ovat  täynnä  uteliaisuutta  -  tietyssä  iässä 
“miksi?”  voi  jopa  olla  lapsen  eniten  käyttämä  sana. 
Jos  lapsi  saa  kysymyksiinsä  asiallisia  vastauksia 
ja  myöhemmin  saa  lukea  hyviä  kirjoja  luonnon 
ja  maailmankaikkeuden  ihmeistä,  hänen  kuvansa 
maailmasta  jäsentyy  ja  laajenee  yhä  enemmän. 
Viimeistään  teini-iässä  hän  pystyy  myös  eläy¬ 
tymään  tieteellisen  tutkimuksen  värikkääseen 
historiaan.  Näin  hän  omaksuu  luonnontieteelli¬ 
sen  ajattelun  ja  tutkimuksen  avaamat  huimaavat 
visiot  samalla  kun  hän  yhä  selvemmin  ymmärtää, 
ettei  luotettavaan  tietoon  ole  oikoteitä. 

Nykyään  aletaan  vähitellen  ymmärtää,  että  tieto 
luonnontieteiden  saavutuksista,  menetelmistä  ja 
historiasta  ei  ole  vain  hyödyllistä,  vaan  myös 
olennainen  osa  yleissivistystä.  Lisäksi  olen  usein 
väittänyt,  ja  väitän  edelleen,  että  tällainen  tieto  on 
myös  paras  mahdollinen  rokote  taitavasti  markki¬ 
noituja  huuhaa-oppeja  vastaan.  Ne,  jotka  uskovat 
löytävänsä  oikeampia  ja  syvempiä  tietoja  maail¬ 
mankaikkeudesta  muillakeinoin,  eivät  tietenkään 
pidä  tästä  ja  saattavat  jopa  haukkua  skeptikot 
“valistusajan  fossiileiksi”  (kuten  eräs  kolumnisti 
Aamulehdessä  muutama  vuosi  sitten). 

Uteliaisuuteen  perustuva  tarve  muodostaa  itsel¬ 
leen  jäsentynyt  ja  mahdollisimman  kattava  kuva 
maailmasta  on  kuitenkin  vain  yksi  kieli  ihmis¬ 
mielen  käsittämättömän  monisäikeisessä  soitti¬ 
messa.  Uskon,  että  jo  mainitsemani  tarve  eläytyä 
mielikuvituksen  avulla  satujen  ja  fantasioiden 
maailmoihin  on  persoonallisuuden  tasapainoisen 
kehityksen  kannalta  yhtä  tärkeä.  Siksi  meidän 
täytyy  auttaa  lapsiamme  löytämään  tätä  tarvetta 
tyydyttäviä  kirjoja,  koko  skaalalla  Ihmemaan  Lii¬ 
sasta,  Nalle  Puhista  ja  Muumilaaksosta  Sormus¬ 
ten  herran  kautta  laadukkaaseen  scifiin  asti. 

Näiden  lasten  ja  aikuisten  satujen  kiehtovuus 

perustuu  olennaisesti 
siihen,  että  lukija  eläy¬ 
tyy  täysin  tapahtumiin 
samalla  kun  hän  on 
tietoinen  siitä,  että 
näin  ei  voisi  olla  “ihan 
oikeasti”.  Lukeminen 
edellyttää  siis  kykyä 
kytkeä  tilapäisesti  pois 
kaikki  vaatimuksetrea- 
lismista  -  kykyä,  josta 
scifi-piireissä  joskus 
käytetään  termiä  “sus¬ 
pension  of  disbelief 

Paras  -  tai  ainakin 
hauskin  -  tuntemani 
kuvaus  tästä  kyvystä 
on  Liisan  ja  Valkoi¬ 
sen  Kuningattaren 
keskustelussa  Lewis 
Carrollin  kirjassa 
Through  the  Looking 
Glass  (Liisan  seikkai¬ 
lut  peilimaailmassa). 

Tarkoitan  kohtaa,  jossa  Liisa  toteaa,  ettei  kukaan 
voi  uskoa  mahdottomiin  asioihin.  Hieman  tuoh¬ 
tuneena  Kuningatar  moittii  Liisaa  puutteellisesta 
harjoittelusta  ja  jatkaa:  “Sinun  iässäsi  harjoittelin 
tätä  puoli  tuntia  joka  päivä.  Joskus  pystyin  jo 
ennen  aamiaista  uskomaan  jopa  kuuteen  mah¬ 
dottomaan  asiaan.” 

Tämä  kyky  täytyy  siis  osata  kytkeä  päälle  ja 
pois,  kun  liikkuu  edestakaisin  realiteettien  ja  fan¬ 
tasioiden  välillä.  Uskon,  että  lapsi  osaa  tämän  it¬ 
sestään,  koska  satujen  tapahtumat  poikkeavat  niin 
rajusti  siitä,  mitä  hänen  vielä  hyvin  suppean  maa¬ 
ilmankuvansa  mukaan  voi  tapahtua  todellisuu¬ 
dessa,  että  rajanveto  on  täysin  ongelmaton.  Mutta 
maailmankuvan  kasvaessa  ja  monimutkaistuessa 
raja  saattaa  hämärtyä,  jollei  maailmankuvalla  ole 
vankkaa  luonnontieteellistä  pohjaa. 


Olen  joskus  miettinyt,  miksi  scifi-tarina  voi 
olla  niin  kiehtova,  vaikka  sen  juoni  perustuukin 
niin  kuluneeseen  teemaan  kuin  ihmiskunnan  en¬ 
simmäinen  kontakti  vieraan  sivilisaation  kanssa, 
kun  taas  ufouskovaisten  toistuvat  kertomukset 
ulkoavaruudesta  tulleista  humanoideista  j  a  niiden 
“kosmisesta  sanomasta”  aina  tuntuvat  niin  banaa¬ 
leilta,  latteilta  ja  pohjattoman  tylsiltä. 

Hyvän  tarinan  kirjoittaminen  vaatii  tietysti  eri¬ 
tyislahjakkuutta  -  mutta  voiko  toinen  selitys  olla 
se,  että  kun  kirjoittajan  maailmankuvasta  puuttuu 
luonnontieteellinen  pohj  aja  hänen  kykynsä  uskoa 
mahdottomiin  asioihin 
on  siksijäänytpysyväs- 
ti  “päälle”  -asentoon, 
myös  hänen  mieliku¬ 
vituksensa  latistuu  tai 
jopa  romahtaa? 

Jos  tämä  pitää  paik¬ 
kansa,  voitaisiin  kään¬ 
täen  ajatella,  että  rikas 
mutta  realistinen  maail¬ 
mankuva  j  a  tehokkaasti 
harjaantunutmielikuvi- 
tus  saattavat  täydentää 
ja  rikastuttaa  toisiaan. 
Kolme  esimerkkiä  tu¬ 
lee  heti  mieleen:  kir¬ 
jailijat  Isaac  Asimov, 
Arthur  C.  Clarke  ja 
Carl  Sagan.  Kaikki 
kolme  ovat  pystyneet 
välittämään  upeita  vi¬ 
sioita  luonnontieteen 
maailmasta,  kaikki 
ovat  kirjoittaneet  huip¬ 
putason  seitiä  -  ja  kaikki  tulivat  tunnetuiksi  myös 
skeptikkoina. 

Koska  83-vuotias  Arthur  C.  Clarke  on  ainoa 
heistä,  joka  vielä  elää,  ja  koska  hänen  kirjasar¬ 
jansa  avaruusseikkailuista  2001,  2010,  2061  ja 
3001  on  tänä  vuonna  erityisen  ajankohtainen, 
suon  hänelle  viimeiset  sanat  (Clarken  Toinen 
Laki):  “Ainoa  keino  löytää  mahdollisen  rajat  on 
tunkeutua  aavistuksen  verran  niiden  taakse,  mah¬ 
dottomaan.” 


Nils  Mustelin 

Skeptikon  haastattelema  Nils  Mustelin: 

"Kaikkein  tärkeintä  on 
nuorten  vaiistaminen" 


Suomen  tunnetuin  skeptikko  Niis  Musteiin 
täyttää  1 1.  eiokuuta  70  vuotta. 
Skeptikko-iehti  omistaa  tämän  numeronsa 
häneiie,  Skepsis  ry:n  perustajäseneiie,  kan- 
tavaiie  voimaiie,  entiseiie  puheenjohtajaiie, 
astroiogian  arvosteiijaiie  ja  sporaiogian 
keksijäiie. 

Skeptikko-iehden  haastatteiussa  Musteiin 
muun  muassa  kertoo  astroiogian  ja  rajatie¬ 
don  todeiiisista  vaaroista. 

Teksti  ja  kuvat:  Risto  k.  järvinen 


Skeptikko:  Kerrot  kotisivuillasi  (www.  musteiin. 
net),  että  luit  poikavuosinasi  kaiken  tähtitiedettä 
ja  avaruusmatkoja  käsittelevän  aineiston,  minkä 
käsiisi  sait.  Mistä  sai  alkunsa  avaruutta  koskeva 
kiinnostuksesi? 

Musteiin:  Kodissamme  oli  paljon  luonnontie¬ 
teellisiä  kirjoj  aja  upeita  tähtitieteellisiä  kuvateok¬ 
sia.  Ne  herättivät  minussa  suurta  mielenkiintoa. 
Luin  innolla  myös  poikakirjoja,  kuten  ”Matka 
Marsiin”,  ja  vähitellen  huomasin,  että  oli  myös 
tiedemiehiä,  jotka  pohtivat  vakavasti  mahdolli¬ 
suuksia,  kuinka  avaruusmatkailua  voitaisiin  tu¬ 
levaisuudessa  toteuttaa. 

Skeptikko:  Uskoitko  missään  vaiheessa  nuo¬ 
ruudessasi,  että  "avaruustiede”  astrologia  voisi 

pitää  paikkaansa? 

Mustelin:  Astrologiaan  olen  aina  suhtautunut 
skeptisesti.  Opin  jo  hyvin  nuorena,  että  astro¬ 
logian  lähtökohtana  on  vanhojen  kansojen  usko¬ 
mus  erilaisiin  jumaliin,  joita  edustavat  eri  planee¬ 
tat.  Ainoa  paranormaali  asia,  johon  suhtauduin 
vakavasti,  oli  parapsykologia.  Olin  lukenut  Rhi- 
nen  korttikokeista,  jotka  tuntuivat  osoittavan,  että 
ihmisellä  on  jonkinlainen  kyky  tietää  ennakkoon 
seuraavan  kortin  sisältö.  Olin  aikamoisen  pet¬ 
tynyt,  kun  myöhemmin  todettiin,  että  Rhine  oli 
väärentänyt  tuloksiaan.  Siinä  meni  se  “usko”. 

Skeptikko:  Olit  pettynyt? 

Mustelin:  Kyllä,  koska  luulin  saadun  näyttöä 
jännittävistä,  tuntemattomista  ominaisuuksista, 
joita  voisi  tulevaisuudessa  tutkia  tarkemmin  ja 
ehkä  käyttää  jotenkin  hyväksi. 

Skeptikko:  Oletko  ikinä,  nuoruudessasi  tai  myö¬ 
hemmin,  kokenut  mitään  niin  sanottua  selittämä¬ 
töntä  ilmiötä? 

Mustelin:  Valitettavasti  en,  jollei  mukaan  las¬ 
keta  kerran  Sisiliassa  näkemiäni  valopisteitä,  jot¬ 
ka  nousivat  horisontin  ylle  v-muodossa,  kärki 
ylöspäin.  Kun  pisteet  saapuivat  suoraan  yläpuo¬ 
lelleni,  kuulin  siipien  ääntä;  kyseessä  oli  lintu¬ 
parvi,  joka  lensi  niin  korkealla,  että  oli  vielä 
au-ringonvalossa.  Maassa  oli  jo  täysin  pimeää. 

Skeptikko:  Monet  uskovat  melkein  mitä  tahansa 
koko  elämänsä  ajan,  sinä  suhtauduit  asioihin  jo 
poikavuosinasi  kriittisesti.  Vaikuttiko  ajatteluusi 
perhetausta? 

Mustelin:  Varmasti.  Isäni  oli  lääkäri.  Hänen 
lempisanontansa  oli;  “Täytyy  mennä  tiedon  läh¬ 
teille.”  Hänellä  oli  erittäin  monipuoliset  intressit. 
Hän  oli  myös  oppinut  humanisti,  intohimonaan 
eritoten  Rooman  historia.  Usein  hän  istui  luke¬ 
massa  Ciceron  kirjeitä  latinaksi.  Lääketieteen 
kysymysten  lisäksi  hän  oli  kiinnostunut  luonnon¬ 
tieteen  peruskysymyksistä.  Keskustelimme  usein 
maailmankaikkeuden  synnystä,  josta  kumpikaan 
meistä  ei  tietysti  tiennyt  mitään. 


Ei  merkkejä  ufojen  vierailusta 

Skeptikko:  Kun  ensimmäiset  maata  kiertävät 
satelliitit  lähetettiin  avaruuteen  ja  avaruustutki¬ 
mus  otti  ensiaskeliaan,  kirjoittelit  avaruusaiheisia 
artikkeleitalehtiin  ja  teit  pienimuotoisia  radio-oh¬ 
jelmia.  Mistä  sai  alkunsa  ilmeisesti  koko  elinikäsi 
kestänyt  kiinnostus  kirjoittamiseen? 

Mustelin:  Minulla  on  ehkä  jonkinlainen  lähe¬ 
tyssaarnaajan  luonne.  Kun  on  itse  tutustunut 
johonkin  huimaavaan,  jännittävään  visioon,  ha¬ 
luaa  kertoa  siitä  myös  muille.  Jo  oppikoulussa 
minusta  oli  mielenkiintoista  pitää  esitelmiä  ja 
saada  kertoa  asioista  luokkatovereille.  Kerran 
pidin  esitelmän  aiheesta  ''aurinkokunta  mahdol¬ 
listen  elämänmuotojen  tyyssijana”,  joka  kesti 
diakuvaesityksineen  koko  tunnin.  Luokkatoverit 
taisivat  olla  aika  kyllästyneitä. 

Skeptikko:  Kirjoittamisharrastuksesi  kruunasi 
valtion  tiedonjulkistamispalkinto,  jonka  sait  1 980 
kirjastasi  "Elämää  maailmankaikkeudessa?” 
Kuinka  kirja  syntyi? 

Mustelin:  Kirjan  kirjoittaminen  kesti  kymme¬ 
nen  vuotta.  Jos  olisin  sen  etukäteen  tiennyt,  en 
luultavasti  olisi  ryhtynyt  koko  puuhaan.  Kirjoitin 
kirjan,  koska  elämän  mahdollinen  esiintyminen 
maailmankaikkeudessa  on  suunnattoman  kieh¬ 
tova  aihe.  Lisäksi  olin  ärtynyt  siitä,  että  useissa 
vastaavissa  teoksissa  sivuutettiin  biologiset  ky¬ 
symykset  kokonaan.  Kirjoittajat  olivat  tähtitie- 


“Sporalogia  on  yritys  näyttää,  miten  helppo  on  ra¬ 
kentaa  systeemejä,  jotka  käyttävät  samanlaisia  tuu¬ 
lesta  temmattuja  argumentteja  kuin  astrologia.” 

"Ehkä  jossakin  on  arkistossa 
raportti,  jossa  sanotaan,  että 
pianeetta  Maa  vaikuttaa 
iupaavaita." 


teilijöitä,  eivätkä  tienneet  biologisen  evoluution 
laeista  juuri  mitään.  He  kuvittelivat  yksinkertai¬ 
sesti,  että  jos  on  olemassa  planeetta,  jossa  on  maan 
kaltaiset  olosuhteet,  niin  syntyy  helposti  jotakin, 
joka  muistuttaa  ihmistä.  Minun  mielestäni  tämä 
oli  väärin. 

Luin  parin  vuoden  aikana  kaiken,  mitä  löysin 
biologisesta  evoluutiosta  ja  sen  mekanismeista. 
Tämä  vei  aikaa,  ja  lisäksi  olen  hidas  kirjoittaja; 
itsekritiikki  on  aina  ollut  kova.  Kun  kustantaja 
oli  hyväksynyt  kirjan,  sanoin  että  sitä  pitää  vielä 
täydentää  parilla  luvulla,  ja  kirjoitin  tekstin  vielä 
kerran  uudelleen. 

Skeptikko:  No,  onko  maailmankaikkeudessa 
elämää? 

Mustelin:  Kirjani  lähtökohta  oli  osoittaa,  min¬ 
kälaisia  kysymyksiä  asiasta  voidaan  tehdä.  Vaih¬ 
toehtoisia  vastauksia  on  paljon  ja  asioita,  joista 
emme  tiedä  riittävästi.  Yritin  välttää  antamasta 
kysymykseen  mitään  selvää  vastausta.  Jonkin¬ 
laista  varovaista  optimismia  esitin:  olisi  omituis¬ 
ta,  ellei  elollisia  planeettoja  olisi  melko  paljon, 
ja  ehkä  myös  korkeita  sivilisaatioita.  Koskaan 
ei  kuitenkaan  ole  löydetty  mitään  merkkejä  sel¬ 
laisista. 

Skeptikko:  Moni  muu  on  ufoja  nähnyt,  "todis¬ 
teita”  liikkuu  maailmalla  paljon... 

Mustelin:  Todisteita  ei  ole  lainkaan.  Tietysti  on 
mahdollista,  että  joku  retkikunta  on  käynyt  täällä 
niiden  neljän  ja  puolen  miljardin  vuoden  aikana, 
jona  maapallo  on  ollut  olemassa;  emme  voi  tie¬ 
tää  sitä.  Arthur  C.  Clarke  on  kommentoinut 
asiaa  sanomalla,  että  ehkä  jossakin  on  arkistossa 
raportti,  jossa  sanotaan,  että  planeetta  Maa  vai¬ 
kuttaa  Iupaavaita.  Raportissa  suositellaan,  että 
tarkastusmatkoja  tehdään  tästä  lähtien  joka  mil¬ 
joonas  vuosi.  Minusta  on  hauska  spekuloida  täl¬ 
laisilla  mahdollisuuksilla  niin  kauan  kun  niihin  ei 
suhtaudu  vakavasti,  kuten  ufouskovaiset  yleensä 
tekevät. 


Varpumies  epäonnistui  haasteessa 

Skeptikko:  Valmistuit  filosofian  kandidaatiksi 
vuonna  1955  ja  väittelit  filosofian  fohforiksi  feo- 
reettisen  fysiikan  alalta  1963.  Missä  vaiheessa 
huomasit  olevasi  skeptikko? 

Mustelin:  Olin  kyllä  pitkään  tietoinen  siitä,  että 
on  olemassa  ihmisiä,  jotka  uskovat  esimerkiksi 
astrologiaan.  En  kiinnittänyt  heihin  paljon  huomi¬ 
ota,  he  olivat  jossakin  kaukana  horisontin  takana. 
Ensimmäinen  pseudo-oppi,  johon  törmäsin,  oli 
kreationismi.  Järkytyin  lukiessani  väitteitä,  joi¬ 
den  mukaan  koko  evoluutio  on  vain  tiedemiesten 
keksimä  asia  ja  että  Raamatun  kertomukset  ovat 
kirjaimellisesti  tosia.  Vähitellen  aloin  huomata, 
että  erilaisia  uskomuksia  on  liikkeellä  paljon. 
Tilasin  amerikkalaisten  skeptikkojen  yhdistyksen 
CSlCOPin  lehden  “Skeptical  Inquirerin”  heti, 
kun  se  alkoi  ilmestyä  70-luvun  lopussa,  ja  siitä 
skeptinen  toimintani  lähti  liikkeelle.  Pidin  muun 
muassa  joitakin  kriittisiä  esitelmiä  astrologiasta, 
kreationismista  ja  biorytmeistä. 

Skeptikko:  Miten  suomalainen  skeptikkojen  yh¬ 
distys  Skepsis  sai  alkunsa? 

Mustelin:  Aloitteen  teki  80-luvun  puolivälin  jäl¬ 
keen  filosofian  professori  Raimo  Tuomela.  Hän, 
minä  ja  ilmeisesti  kaikki  Skeptical  Inquirerin 
suomalaiset  tilaajat  olivat  saaneet  CSlCOPilta 
kirjeen,  jossa  kerrottiin  järjestön  haluavan  kan¬ 
nustaa  skeptisen  yhdistyksen  perustamista  myös 
Suomeen. 

Skeptikko:  Millaista  CSlCOPin  kannustus  käy¬ 
tännössä  oli? 

Mustelin:  En  muista,  tarvittiinko  mitään  käy¬ 
tännön  apua.  Ihan  itsestään  löytyi  pieni  ryhmä 
asiasta  kiinnostuneita  ihmisiä,  jotka  perustivat 
Skepsiksen  Helsingissä  vuonna  1987.  Minun  ja 
Tuomelan  lisäksi  perustavassa  ryhmässä  olivat 
mukana  ainakin  filosofian  dosenffi  S.  Albert 
Kivinen,  toimittaja  Matti  Virtanen,  tähtitietei¬ 
lijä  Hannu  Karttunen,  valtiotieteen  lisensiaatti 
Heta  Häyry,  geologian  professori  Nils  Edelman 
sekä  studio-ohjaaja  Pekka  Hartola.  En  tuntenut 
juuri  ketään  heistä  etukäteen. 

Skeptikko:  Kuinka  juuri  sinusta  tuli  yhdistyksen 
tunnetuin  jäsen? 

Mustelin:  Televisio-ohjelman  "Professoreiden 
palaveri”  saama  suuri  suosio  aiheutti  sen,  että 
minusta  oli  tullut  eräänlainen  valtakunnanjulk- 

kis.  Myös  Skepsis  sai  perustamisensa  jälkeen 
jonkin  verran  julkisuutta  ja  samalla  myös  minä 
edustaessani  yhdistystä  ensin  kaksi  vuotta  va¬ 
rapuheenjohtajana  ja  sitten  kolme  vuotta  puheen¬ 
johtajana. 

Vuonna  1989  järjestimme  median  huomiota 
herättäneen  kansainvälisen  seminaarin  aiheesta 
”onko  olemassa  mitään  näyttöä  paranormaalien 
ilmiöiden  olemassaolosta”.  Mukana  olivat  muun 
muassa  Amerikan  tunnetuin  skeptikko,  taikuri 
James  Randi  ja  tunnettu  entinen  ammattiastro- 
logi,  fysiikan  tohtori  Geoffrey  Dean. 

Dean  on  Michael  Gauquelinin  ohella  tutkinut 
kaikkein  eniten  astrologian  esittämiä  väitteitä. 
Hän  luopui  astrologiasta  ammattinaan,  kun  kaksi 
luonneanalyysin  häneltä  pyytänyttä  naista  tulivat 
kuuntelemaan  tuloksia  yhdessä.  Jostakin  syystä 
Dean  sai  idean  vaihtaa  naisten  analyysit  keske¬ 
nään,  mutta  siitä  huolimatta  kumpikin  analyysi 
osui  naisten  mukaan  hyvin  kohdalleen,  eikä  oli¬ 
si  missään  tapauksessa  voinut  olla  ystävättären 
analyysi.  Silloin  Dean  oivalsi,  että  vaikka  astro¬ 
logia  näyttää  mitä  moninaisimmista  syistä  usein 
toimivan,  ei  sillä  ole  mitään  tekemistä  ihmisen 
tähtikartan  kanssa. 

Skeptikko:  Myös  Skepsiksen  jakama  huuhaa- 
palkinto  on  herättänyt  jonkin  verran  median  huo¬ 
miota? 

Mustelin:  Kyllä,  huuhaa-palkinto  on  ollut  erittäin 
tärkeä  asia  yhdistyksen  ajamien  asioiden  saaman 
julkisuuden  kannalta. 

Skeptikko:  Entä  Skepsiksen  haaste:  “40  000 
markkaa  puhtaana  käteen  sille,  joka  tuottaa  valvo¬ 
tuissa  olosuhteissa  paranormaalin  ilmiön”;  luulet¬ 
ko,  että  kukaan  koskaan  voittaa  rahat  itselleen? 
Mustelin:  Se  olisi  yllättävää.  Rajatieto  perus¬ 
tuu  lähes  kokonaan  olettamuksiin,  jotka  eivät 
pohjaudu  todellisuuteen.  Jos  joku  joskus  löytää 
jotakin  uutta  ja  outoa,  se  ei  tapahtune  rajatiedon 
rintamalla,  vaan  jossakin  ihan  muualla. 


Skeptikko:  USA:ssa  James  Randi  Educational 
Eoundationin  lupaama  vastaava  palkinto  on  mil¬ 
joona  dollaria.  Eräät  psyykikot  ovat  arvostelleet, 
että  Randi  sormeilee  testejä  niin,  ettei  niitä  voi 
suorittaa  onnistuneesti. 

Mustelin:  Tämä  on  omituinen  väite,  koska  henki¬ 
löiden  kanssa  sovitaan  aina  etukäteen  säännöistä. 
Jos  henkilö  hyväksyy  ne  ja  pitää  niitä  reiluina,  ja 
sitten  kuitenkin  epäonnistuu,  ei  takana  voi  olla 
mitään  sormeilua.  Itse  olen  ollut  kaksi  kertaa 
mukana  tilaisuudessa,  jossa  henkilö  yritti  todis¬ 
taa  paranormaalit  kykynsä  saadakseen  haasteessa 
luvatut  rahat.  Eräs  varpumies  väitti  pystyvänsä 
löytämään  pahvilaatikon  alla  olevan  purkin,  joka 
sisälsi  jotakin  tiettyä  ainetta.  Varpu  taipuikin  voi¬ 
makkaasti  silloin,  kun  mies  tiesi,  minkä  laatikon 
alle  purkki  oli  laitettu.  Kun  hän  ei  purkin  sijoi¬ 
tusta  tiennyt,  varpu  alkoi  tuottaa  vääriä  tuloksia. 
Jälkeenpäin  mies  keksi  ovelan  selityksen  epäon- 
nistumiselleen:  testin  aikana  oli  ollut  täydellinen 
kuunpimennys,  joka  oli  vienyt  häneltä  voiman. 

Toisen  kerran  olin  mukana  testissä,  jossa  hen¬ 
kilö  väitti  pystyvänsä  kertomaan  puhelimessa 
toiselle  ihmiselle,  mitä  hänen  kädessään  oleva  va¬ 
lokuva  esittää.  Temppu  perustui  siihen,  että  henki¬ 
lö  selvitti  kuvan  sisällön  esittämällä  huomaamat¬ 
tomia  kysymyksiä  ja  saamalla  niistä  palautetta. 
Me  emme  antaneet  mitään  tällaista  palautetta, 
eikä  yksikään  arvauksista  osunut  kohdalleen. 

Skeptikko:  USA:  ssa  jotkut  rajatiedon  harrastajat 
ovat  hyökänneet  vihaamansa  Randin  kimppuun 
todella  ala-arvoisin  keinoin.  Oletko  kokenut  vas¬ 
taavaa  Suomessa? 

Mustelin:  En.  Ultra-lehdestä  huomasin  aika¬ 
naan,  että  termistä  ”musteliini”  on  tullut  uusi 
haukkumasana  kuvaamaan  ihmistä,  joka  antaa 
viattomille  kyytiä.  Kerran  olen  saanut  ammatti- 
astrologilta  uhkauskirjeen.  Hän  oli  haukkunut 
minua  aikaisemmin,  joten  lähetin  hänelle  etukä¬ 
teen  nähtäväksi  televisiolle  kirjoittamani  spora- 
logia-pakinan.  Astrologi  kirjoitti  muun  muassa, 
että  on  lain  vastaista  vahingoittaa  tällä  tavalla 


"Huuhaa-palveluita 
ostavia  asiakkaita  emme 
saa  kritisoida  -  heitä  pitää 
pikemminkin  auttaa." 

“Miten  jokin  tietyssä  paikassa  syntymähetkellä  ole¬ 
va  liikkuva  aineellinen  kappale,  kuten  raitiovaunu, 
voisi  mitenkään  vaikuttaa  ihmiseen?” 


ammattiastrologien  toimeentuloa,  jauhkasi  oikeu¬ 
dellisilla  toimenpiteillä. 

Huuhaan  todelliset  vaarat 

Skeptikko:  Itseeni  on  tehnyt  vaikutuksen  oma 
rauhallisuutesi  ja  hyökkäämättömyytesi  väitte¬ 
lyissä  rajatietoon  uskovien  kanssa.  Onko  tämä 
harkittua  vai  onko  kyseessä  luonteenpiirre? 
Mustelin:  Ehkä  kyseessä  on  luonteenpiirre.  Mi¬ 
nusta  on  itsestään  selvää  puhua  asiallisesti,  kertoa 
miksi  minun  mielestäni  esimerkiksi  astrologia  on 
humpuukia.  Skeptikko  ei  saa  sanoa,  että  se  joka 
uskoo  astrologiaan,  on  hölmö. 

Skeptikko:  Millainen  siis  on  huono  skeptikko? 
Mustelin:  Huono  skeptikko  hyökkää  henkilöinä 
niitä  vastaan,  jotka  uskovat  erilaisiin  toteennäyt- 
tämättömiin  asioihin.  Erittäin  kriittisesti  saamme 
tuomita  ne,  jotka  kauppaavat  erilaisia  huuhaa- 
palveluja  -  varsinkin  jos  he  itse  ovat  tietoisia 
siitä,  että  kyseessä  on  vain  keino  ansaita  rahaa. 
Mutta  asiakkaita  ei  saa  kritisoida  -  heitä  pitää 
pikemminkin  auttaa.  Valistus  on  aina  ollut  tärkein 
Skepsiksen  tehtävä.  Yhdistyksellä  ei  ole  varoja 
suorittaa  suuria  tutkimuksia,  mutta  se  voi  levittää 
tietoa  siitä,  mitä  on  tutkittu. 

Tärkeää  myös  on,  että  tehdään  ero  uskomusten 
ja  varsinaisten  uskontojen  välille.  Uskonto  on  jo¬ 
takin,  joka  sijaitsee  kokonaan  havaittavan  todelli¬ 
suuden  ulkopuolella,  missä  on  täysi  vapaus  ajatella 
ihan  mitä  tahansa.  U skomukset,  jotka  ovat  selvässä 


ristiriidassa  havaintojen  kanssa,  mutta  joita  kuiten¬ 
kin  pidetään  totuuksina,  ovat  vaarallisia. 

Skeptikko:  Minkälaisia  vaaroja  esimerkiksi  ast¬ 
rologiasta  voi  olla  vai  voiko  siitä  olla  peräti  jo¬ 
takin  hyötyä? 

Mustelin:  Mikä  tahansa  harrastus  voi  olla  hyö¬ 
dyllinen.  Vaikka  astrologian  vaikutuksilla  ei  ole 
mitään  tekemistä  ihmisen  tähtikartan  kanssa,  voi 
se  saada  ihmiset  ajattelemaan,  minkälaisia  he 
oikeastaan  ovat.  Tämä  saattaa  olla  hyödyllistä. 
Vaarat  ovat  kuitenkin  ilmeisiä.  Astrologia  saa 
ihmiset  kuvittelemaan,  että  on  olemassa  jonkin¬ 
laisia  oikoteitä  totuuteen  -  että  he  voivat  ilman 
minkäänlaista  perustaa  saada  tietoja  siitä,  miten 
maailmankaikkeus  toimii.  Kyseessä  on  valtava 
askel  taaksepäin  kohti  keskiajan  maagista  ajat¬ 
telua.  Jos  suuri  joukko  ihmisiä  uskoo  tällaiseen, 
jarruttaa  se  sivistyksen  tason  nousemista,  joka  on 
tärkeä  edellytys  sille,  että  ihmiskunta  vähitellen 
parantaa  tapojaan  ja  pystyy  luomaan  yhä  parem¬ 
min  toimivia  yhteiskuntia. 

Myös  konkreettisia  vaaroja  on.  Minua  järkyt¬ 
tää,  että  jotkut  suuretkin  firmat  käyttävät  astro¬ 
logeja  konsultteinaan  työhönotossa.  Kun  ihmisiä 
karsitaan  pois  joistakin  tehtävistä  ihmisen  to¬ 
dellisista  ominaisuuksista  mitään  kertomattoman 
tähtikartan  takia,  on  kyseessä  astrorasismi  tai  ast- 
rofasismi.  On  olemassa  myös  joitakin  harvinaisia 
äärimmäistapauksia,  joissa  ihminen  on  kuullut 
astrologilta  kuolevansa  jonakin  määrättynä  päi¬ 
vänä  ja  tappanut  itsensä  silloin,  jotta  ennustus 
toteutuisi. 

Kaikesta  huuhaasta  huolestuttavinta  on  kuiten¬ 
kin  muodissa  oleva  vaihtoehtolääkintä.  Ihmiset 
tuhlaavat  valtavasti  rahaa  hoitoihin,  jotka  eivät 
paranna  mitään.  Tiedetään  jopa  tapauksia,  joissa 
ihminen  on  jäänyt  ilman  asiallista  hoitoa,  koska 
on  uskonut  saavansa  apua  vaihtoehtohoidoista. 
Kuuluisin  tapaus  on  Peter  Sellers,  joka  tiesi 
olevansa  vakavasti  sairas.  Hän  kävi  joka  vuosi 
Eilippiineillä,  jossa  psyykkiset  “kirurgit”  muka 
poistivat  ilman  haavoja  kaikenlaisia  kasvaimia 
hänen  vatsastaan.  Lopulta  Sellers  oli  niin  sairas, 
että  joutui  menemään  oikeaan  sairaalaan.  Liian 
myöhään  -  hän  kuoli  leikkauspöydälle.  On  vaikea 
ymmärtää  -  kun  lääketiede  kuuluu  sivistyksemme 
suurimpiin  saavutuksiin  -  miksi  keskiaikaiset 
ajatukset  ovat  edelleen  niin  suosittuja.  Skepsik¬ 
sen  tärkeä  tehtävä  on  levittää  oikeaa  tietoa  näistä 
vaihtoehtomenetelmistä. 

Onko  skeptikoiden  työ  turhaa? 

Skeptikko:  Millaisia  ovat  Skepsiksen  haasteet 
tänä  päivänä  verrattuna  yhdistyksen  perustamis- 
ajankohtaan? 

Mustelin:  Kaikista  tärkeintä  edelleen  on  levittää 
tervettä  järkeä,  kriittisyyttä  ja  luotettavaa  tie¬ 
toa  nuorille  ihmisille.  Paljon  tärkeämpää  kuin 
Skepsiksen  toiminta  olisi  parantaa  kouluopetusta 
luonnontieteiden  alalla.  Jos  ihminen  on  tutustunut 
tieteen  maailmaan  ja  sen  ihmeisiin,  huomaa  hän 
heti,  kun  jotakin  tuulesta  temmattua  rihkamaa 
aletaan  esittää  totuutena.  Skepsis  ei  myöskään 
saa  olla  suppea  akateeminen  ”kerho”,  jollainen 
se  ehkä  hieman  oli  alkuvaiheessa. 

Skeptikko:  Astrologia  voi  ilmeisesti  edelleen 
hyvin.  Onko  skeptikoiden  työ  siis  mennyt  huk¬ 
kaan? 

Mustelin:  Ei  minusta.  Ne  jotka  ovat  jo  tarttuneet 
erilaisiin  uskomuksiin,  ovat  yleensä  toivon  toi¬ 
sella  puolella.  Aina  kuitenkin  tulee  uusia  nuoria 
ihmisiä,  jotka  ovat  uteliaita  ja  valmiita  kuuntele¬ 
maan  myös  huuhaalle  kielteisiä  tutkimustulok¬ 
sia.  Jos  saamme  joka  vuosi  vaikkapa  sata  nuorta 
epäilemään  ja  ottamaan  asioista  selvää,  niin  työ 
on  kannattanut.  On  parempi  sytyttää  pieni  kynttilä 
pimeydessä  kuin  vain  seistä  siellä  kiroilemassa, 
sanoo  kiinalainen  sananlaskukin. 

Skeptikko:  Onko  Skepsiksen  toimintavuosien 
aikana  media  muuttunut  kriittisemmäksi  rajatie¬ 
don  asioita  kohtaan? 

Mustelin:  Siltä  tuntuu.  Ainakin  suuret  ja  vaiku¬ 
tusvaltaisimmat  mediat  ottavat  hämmästyttävän 
usein  yhteyttä  ja  pyytävät  haastatteluja.  Tietysti 
on  myös  olemassa  medioita,  jotka  elävät  melkein 
kokonaan  huuhaan  varassa,  kuten  esimerkiksi 
määrätyt  naistenlehdet. 

Skeptikko:  Joillakin  rajatietoihmisillä  -  myös 
astrologeilla  -  on  akateeminen  loppututkinto.  Ei¬ 
vätkö  he  ole  oppineet  edes  tieteellisen  ajattelun 


alkeita  yliopistossa? 

Mustelin:  Ihminen  voi  valmistua  esimerkiksi 
kansantalouden  tai  valtiotieteen  tohtoriksi  tie¬ 
tämättä  mitään  luonnontieteistä.  Koulutuksesta 
huolimatta  hänellä  voi  hyvin  säilyä  keskiaikainen 
maailmankuva  -  hän  ei  välttämättä  tiedä  mitään 
luonnontieteen  menetelmistä  ja  saavutuksista. 
Siinä  suhteessa  hän  on  samalla  tavalla  amatööri 
kuin  jokainen,  jolla  ei  ole  mitään  koulutusta. 
Joskus  ei  voi  kuin  ihmetellä,  kun  lukee,  mitä 
tiedemiehet  ilman  luonnontieteellistä  koulutusta 
väittävät.  Koko  niin  sanottu  postmoderni  liike  on 
mielestäni  hyvin  kyseenalainen. 

Kuka  huijasi  ja  ketä? 

Skeptikko:  Miksei  astrologia  voisi  olla  tiedettä, 
ovathan  sitä  myös  teologia  ja  taideaineet? 
Mustelin:  Taiteen  tieteellinen  asema  on  kyseen¬ 
alainen.  Teologian  asema  on  vielä  kyseenalai¬ 
sempi.  Kristinusko  on  kuitenkin  vaikuttanut  niin 
perusteellisesti  meidän  yhteiskuntaamme  ja  sen 
kehitykseen,  että  koko  tämä  historiallinen  pro¬ 
sessi  on  äärimmäisen  tärkeä  tutkia  ja  selvittää. 
Astrologian  vaikutus  on  myös  ollut  suuri,  mutta  ei 
yhtä  suuri.  Kristinusko  on  esimerkiksi  vaikuttanut 
valtavaan  määrään  musiikkia,  jota  on  sävelletty 
keskiajasta  aina  1 800-lukuun  asti,  mutta  en  tunne 
kuin  yhden  sävellyksen,  jonka  innoittajana  on  ol¬ 
lut  astrologia;  Gustav  Holstin  ”The  Planets”.  Jos 
teologia  olisi  keksitty  tänään  ja  joku  ehdottaisi. 


“Sporalogiassa  on  samantekevää,  onko  raitiovaunu 
kuopassa  tai  kukkulalla,  koska  ainoastaan  sen  suun¬ 
nalla  horisontin  suhteen  on  merkitystä.” 

"En  tunne  kuin  yhden 
sävellyksen,  jonka  innoitta¬ 
jana  on  ollut  astrologia:  The 
Planets." 


että  siitä  tehtäisiin  akateeminen  tutkimusaihe, 
kohtaisi  asia  varmasti  paljon  vastustusta. 

Skeptikko:  Miksei  astrologiasta  ole  tehty  kaiken¬ 
kattavaa  tutkimusta,  joka  kertoisi  onko  kysymyk¬ 
sessä  todellinen  ilmiö  vai  ei? 

Mustelin:  Kaikenkattavaa  tutkimusta  on  hyvin 
vaikea  tehdä,  koska  jokainen  astrologi  väittää, 
että  määrättyjä  asioita  voidaan  aina  tulkita  jolla¬ 
kin  toisella  tavalla.  Tyhjentävästi  ei  astrologiaa 
voida  kai  koskaan  todistaa  vääräksi.  Mutta  ne 
suunnattoman  laajat  tilastolliset  tutkimukset,  jot¬ 
ka  on  tehty,  toimivat  erittäin  vakuuttavana  näyt¬ 
tönä  astrologian  toimimattomuudesta;  esimer¬ 
kiksi  Gauquelinin  melkein  kaikki  tutkimukset, 
Mars-ilmiö  pienenä  kysymysmerkkinä. 

Skeptikko:  Mars-ilmiön  mukaan  menestyneitä 
urheilijoita  syntyy  odotettua  enemmän  aikana, 
jolloin  Mars  on  nousussa.  Mitä  ilmiöstä  nykyisin 
ajatellaan?  Väärensikö  Gauquelin  tuloksiaan  toi- 
mivimmiksi  vai  vääristelivätkö  skeptikot  hänen 
tuloksiaan  toimimattomimmiksi? 

Mustelin:  Viimeinen  sana,  jonka  asiasta  olen 
kuullut,  on  hollantilaisen  tähtitieteilijä  Jon  Wil- 
lem  Niehuysin  vakuuttava  osoitus,  että  Gauquelin 
oli  jollakin  tavalla  manipuloinut  datojaan.  Aina 
kun  ulkopuoliset  ovat  valinneet  menestyneet  ur¬ 
heilijat,  ei  Mars-ilmiö  ole  heidän  kohdallaan  tullut 
esille.  Joka  kerta  kun  Gau-quelin  sai  vaikuttaa 
valintaan,  ilmiö  oli  jotenkin  nähtävissä.  Henki¬ 
lökohtainen  johtopäätökseni  on,  että  Mars-ilmiö 
oli  pelkkää  harhaa.  Ilmeisesti  kyseessä  on  vain 
mielenkiintoinen  episodi  astrologian  tutkimuk¬ 
sen  historiassa  -  se  ei  miellyttänyt  astrologeja 
eikä  skeptikkoja. 

Sporalogia  toimii 

Skeptikko:  Astrologian  toimimattomuutta 
osoittaaksesi  olet  kehittänyt  jo  legendaariseksi 
muodostuneen  sporalogian.  Tämän  “opin”  mu¬ 
kaan  raitiovaunujen  sijainti  reiteillään  ihmisen 


syntymähetkellä  vaikuttaa  hänen  luonteeseensa 
määrätyillä  tavoilla.  Astrologien  väittävät  oppia 
epäonnistuneeksi,  koska  astrologia  ei  nykyään 
perustu  planeettojen  vaikutukseen,  vaan  esimer¬ 
kiksi  semiotiikkaan,  psykologiaan  ja  tulevaisuu¬ 
den  tutkimukseen. 

Mustelin:  Sporalogia  on  yritys  näyttää,  miten 
helppo  on  rakentaa  systeemejä,  jotka  käyttävät 
vähän  samanlaisia  tuulesta  temmattuja  argu¬ 
mentteja  ja  fraaseja  ja  analogioita  kuin  astrolo¬ 
gia.  Kyllä  nykypäivän  astrologienkin  kuulee  yhä 
sanovan,  että  koska  määrätty  planeetta  on  Leijo¬ 
nan  merkissä,  se  vaikuttaa  niin  ja  näin.  Sitä  paitsi 
tärkeää  ei  ole,  onko  todellinen  Leijona  siellä, 
missä  astrologi  väittää  vai  siellä,  missä  astronomi 
tietää  sen  olevan,  vaan  se,  miten  jokin  tietyssä 
paikassa  ihmisen  syntymähetkellä  oleva  liikkuva 
aineellinen  kappale  voisi  mitenkään  vaikuttaa 
ihmiseen. 

Astrologia  tekee  kolmiulotteisesta  maailman¬ 
kaikkeudesta  litteän,  jopa  yksiulotteisen  kuvan, 
koska  ainoat  asiat,  jotka  merkitsevät  mitään,  ovat 
kulmat  pitkin  eläinrataa.  Esimerkiksi  planeetta 
Venus  vaikuttaa  astrologiassa  samalla  tavalla  oli 
se  sitten  kaukana  auringon  toisella  puolella  tai  lä¬ 
hellä  maata,  kunhan  planeetta  vaan  on  määrätyssä 
suunnassa.  Myöskään  siihen  ei  kiinnitetä  mitään 
huomiota,  että  planeetat  liikkuvat  eläinradan  ylä- 
ja  alapuolella.  Tätä  kuvaa  myös  sporalogia,  jossa 
on  samantekevää  onko  raitiovaunu  kuopassa  tai 
kukkulalla,  koska  ainoastaan  sen  suunnalla  hori¬ 
sontin  suhteen  on  merkitystä. 

Skeptikko:  Miten  ihmeessä  keksit  juuri  spora¬ 
logian? 

Mustelin:  Minua  oli  pyydetty  pitämään  eräälle 
Skepsiksen  ensimmäisistä  luennoista  esitelmä 
astrologiasta.  Mietin,  miten  voisin  saada  ihmi¬ 
set  tajuamaan,  etteivät  tietyt  ulkoavaruudessa 
liikkuvat  aineelliset  kappaleet  voi  vaikuttaa  ke¬ 
henkään.  Pohtiessani  mitä  muita  vastaavia  kap¬ 
paleita  voisi  olla,  jotka  osoittaisivat  ajatuksen 
mielettömyyden,  keksin  raitiovaunut.  Sporathan 
liikkuvat  suljetuilla  radoilla  tiettyjen  aikataulujen 
mukaan  ja  heijastuvat  ”Maan”  kohteita  vasten. 

Kun  kirjoitin  artikkelia  Skepsiksen  ensimmäi¬ 
seen  kirjaan  "Paholaisen  asianajaja”  (1989,  kus¬ 
tantanut  Ursa),  sanoin  kirjan  toimittajille,  että  en 
kehtaa  sporalogiaa  tällaiseen  vakavaan  kirjaan 
laittaa  mukaan.  Matti  Virtanen  painotti,  että  spo¬ 
ralogia  on  paras  osa  koko  esitelmästäni  ja  että 
se  täytyy  totta  kai  ottaa  kirjaan  mukaan.  Olen 

todella  iloinen  siitä,  että  näin  tapahtui,  sillä  olen 
jälkeenpäin  tavannut  muutamia  ihmisiä,  jotka 
ovat  sanoneet  lukeneensa  sporalogiasta  ja  oival¬ 
taneensa  sen  perusteella,  ettei  astrologiassa  voi 
todellakaan  olla  mitään  järkeä. 

Elämän  tarkoitus? 

Skeptikko:  Eikö  skeptikon  elämä  ole  ahdistavaa, 
kun  ei  voi  uskoa  rajatiedon  lohdutuksiin?  Millä  ta¬ 
valla  skeptikko  lohduttautuu  esimerkiksi  läheisen 
ihmisen  kuollessa,  kun  ei  ole  toivoa  tavata  häntä 
vielä  kerran  tuonpuoleisessa? 

Mustelin:  Ihminen  voi  olla  samaan  aikaan  sekä 
skeptikko  että  uskonnollisesti  ajateleva  henki¬ 
lö.  Joillekin  skeptikoillekin  voi  olla  suuri  lohtu 
ajatella,  että  elämä  jatkuu  jossakin  toisella  puo¬ 
lella. 

Skeptikko:  Uskotko  itse  näin? 

Mustelin:  En.  Tajuntamme,  psyykemme  on  tieto¬ 
jemme  mukaan  riippuvainen  toimivista  aivoista. 
On  vaikea  uskoa,  että  taju  voisi  jatkaa  elämää  il¬ 
man  aineellista  perustaa.  Oletan,  että  kun  ihminen 
kuolee,  niin  siihen  kaikki  loppuu.  On  kysymys 
asenteesta,  pystyykö  elämästä  löytämään  siitä 
huolimatta  iloa.  Ihmisen  ei  tarvitse  olla  riippu¬ 
vainen  siitä,  että  hän  tietää  elävänsä  ikuisesti. 
Riittää,  että  hän  pystyy  tekemään  jotakin  hyvää 
ja  hyödyllistä  niin  kauan  kuin  elää,  tietoisena 
siitä  että  elämä  on  vain  lyhyt  välähdys.  On  tyy¬ 
dyttävää,  jos  voi  jättää  jälkeensä  jotakin:  omat 
lapset  ja  tietysti  muistoja  siitä,  mikä  on  ollut  ja 
mitä  on  tehnyt. 

Skeptikko:  Myöskään  ei  ole  olemassa  todisteita 
kuoleman  jälkeisestä  elämästä? 

Mustelin:  Ei.  Lähellä  kuolemaa  -kokemukset 
eivät  ole  todistaneet  mitään  paitsi,  että  ihminen 
voi  lähellä  kuolemaa  ollessaan  kokea  kaikenlaista 
outoa.  Nämä  kokemukset  voi  luultavasti  selittää 
muulla  tavalla  kuin  sillä,  että  ihminen  on  saa¬ 


punut  taivaan  portille.  Kyseessä  on  ehkä  jokin 
fysiologiaan  perustuva  ilmiö. 

Joskus  olen  ajatellut,  että  ihmisen  subjektii¬ 
vinen  aika  pysähtyy  kuolinhetkellä.  Vaikka  ul¬ 
komaailmassa  aika  jatkaa  menoaan,  jää  kuoleva 
joksikin  aikaa  kiinni  hetkeen  -  näin  syntyy  ikui¬ 
suuden  singulariteetti.  Tämä  on  tietysti  vain  eräs 
scifi-tyyppinen  fantasia. 

Skeptikko:  Joskus  saattaa  skeptikoltakin  päästä 
oikein  kovalla  hädän  hetkellä  rukous.  Kuuluuko 
se  ihmisluonteeseen? 

Mustelin:  Kun  hätä  on  suuri,  silloin  on  helppo 
kytkeä  pois  järki  ja  takertua  johonkin,  joka  perus¬ 
tuu  pelkästään  tunteisiin. 

Skeptikko:  Et  usko  mihinkään  yliluonnolliseen. 
Mutta  eikö  skepsismi  voi  olla  myös  jonkinlaista 
tieteisuskontoa? 

Mustelin:  On  skeptikolta,  joiden  mukaan  mi¬ 
tään,  joka  ei  ole  mitattavissa  tai  havaittavissa,  ei 
ole  olemassa.  Kuitenkin  ihmisen  psyyke  on  niin 
valtavan  laaja,  että  siihen  mahtuu  mielikuvituk¬ 
sellisia  maailmoja,  jotka  voivat  olla  yhtä  tärkeitä 
kuin  ulkomaailma.  Elämän  mielekkyys  perustuu 
paljon  siihen,  että  omassa  psyykessä  on  riittävän 
elinvoimaisia,rakentaviajakauniitamielikuvituk- 
sellisia  maailmoja. 

Minulle  tärkeä  usko  on  se,  että  ihminen  pystyy 
vähitellen  parantamaan  yhteiskuntaa.  Minua  är¬ 
syttää,  kun  ihmiset  sanovat,  että  sotia  on  aina  ollut 
ja  tulee  olemaan  -  minä  uskon,  tai  ainakin  toivon, 
jonkinlaisen  kehityksen  mahdollisuuteen.  Uskon 
voimakkaasti  ihmisen  kykyyn  kasvattaa  itseään 
sekä  tietojen  että  jalojen  päämäärien  ja  eettisten 
normien  avulla.  Jos  olisin  vakuuttanut  siitä,  että 
ihminen  tuhoaa  itsensä  viidessäkymmenessä  vuo¬ 
dessa,  tuntisin  eläneeni  turhaan. 

Skeptikko:  Mikä  on  elämän  tarkoitus? 
Mustelin:  Elämän  tarkoitus  on  se,  että  ihminen 
tuntee  pystyvänsä  tekemään  jotakin  hyvää  ja 
hyödyllistä,  j  ättämäänj  älkeensä  positiivisia  muis¬ 
tikuvia.  Elämän  tarkoitus  on  myöskin,  että  itse 
kokee  elämän  mielekkäänä  ja  pystyy  tekemään 
toistenkin  elämästä  elämisen  arvoisen.  Elämän 
tarkoitus  on  hyvä  elämä.  ■ 

Nils  Mustelinin  astrologinen  analyysi: 

Uskot  korkeampaaa 
mystiseen  voimaan" 


Skeptikon 
päätoimitta¬ 
ja  tiiasi  ”ast- 
roiogiasta 
kiinnostu- 
neeiie  Pek- 
ka-ukiiieen” 
syntymäpäi- 
väiahjaksi 
astroiogisen 
anaiyysin, 
ä  270  mk. 

Kysytyt  tie¬ 
dot  oiivat 
kuitenkin 
Niis  Musteii- 
nin,  joka  on 
syntynyt  Tu¬ 
russa  11.8. 

1931  kio 
16.  05. 

AstrologiapalvelujamyyvänUnioMysti- 
can  mukaan  Skeptikon  tilaamassa  Liz 
Greenin  analyysissä  on  kyseessä  ai¬ 
nutlaatuinen  psykologinen  ja  syvällinen  luon- 
netulkinta,  joka  voi  opastaa  henkilöä  aivan  uu¬ 
della  tavalla  henkisen  kasvun  tiellä.  Analyysin 
luvataan  kertovan  sekä  henkilön  tietoisista  että 
alitajuisista  luonteenpiirteistä.  Kumpaan  luok¬ 
kaan  mahtaa  kuulua  tähtien  välittämä  tieto,  että 
arkielämän  rajoitukset  saattavat  kyllästyttää 
Mustelinia,  ja  aina  tilaisuuden  tullen  hän  yrittää 
liittää  arkisiin  tilanteisiin  jotakin  myyttistä  ja 
merkityksellistä? 

"Astrologia  jälleen  kerran  älymystön 
arvostamaa” 

Kansilehtineen  Nils  Mustelinin  astrologinen 
analyysi  sisältää  22  liuskaa.  Analyysin  johdannos¬ 
sa  kerrotaan,  että  joskus  kauan  sitten,  kun  kaikki 
ei  ollut  niin  tieteellistä  kuin  nykyään,  astrologia 


oli  arvostettu, 
ikivanhoihin 
ja  kokemuksen 
pohjalta  laadit¬ 
tuihin  periaat¬ 
teisiin  pohjau¬ 
tuva  tutkimus¬ 
ala.  Kun  valis- 
tusaika  koitti  ja 
ihminen  tiesi  jo 
enemmän  maa- 
ilmakaikkeu- 
den  laeista, 
näytti  jonkin 
aikaa  siltä,  että 
astrologian 
kaltaisista  tut¬ 
kimusaloista 
sekä  muista 
symbolisten 
maailmakaik- 
keuden  kartois¬ 
ta  oli  tullut  vanhanaikaisia  -  taikauskoista  hö¬ 
lynpölyä,  joka  johtaisi  yhä  tietämättömämpään 
ja  herkkäuskoisempaan  aikakauteen. 

Johdannossa  iloitaan  siitä,  että  panettelijoista 
huolimatta  astrologia  on  yhä  voimissaan,  jälleen 
kerran  se  on  älymystön  arvostamaa.  Oltuaan  vuo¬ 
sisatojen  ajan  tukahdutettuna  ja  naurunalaisena 
astrologia  on  selättäny  t  vastustaj  ansa  j  a  todistanut 
pystyvänsä  tarjoamaan  jotakin  erittäin  arvokasta 
nykyihmiselle  hänen  yrittäessään  oppia  ymmär¬ 
tämään  itseään. 

Liz  Green  kertoo,  että  yhdistämällä  astrologisia 
ja  psykologisia  näkemyksiä  kehittyneen  tietotek¬ 
niikan  avulla  hän  on  horoskooppianalyysissään 
pyrkinyt  tarjoamaan  ainutlaatuisen  ja  yksilölli¬ 
sesti  laaditun  astrologisen  muotokuvan,  jonka 
päämääränä  on  tutustuttaa  ihminen  paremmin  it¬ 
seensä.  Kyseessä  ei  ole  ennustava  astrologia,  vaan 
lähinnä  psykologinen  astrologia,  joka  on  kehitelty 
niin  syvälliseksi  ja  hienostuneeksi  kuin  se  vain  on 
mahdollista  tietokoneen  tulkitsemana.” 

"Suhtaudut  kielteisesti  fyysiseen 
todellisuuteen” 

Analyysin  ensimmäisessä  luvussa  esitetään 
Mustelinin  "psykologinen  tyyppi”.  Psykologi¬ 
nen  tyyppi  selviää,  kun  jokainen  syntymähoros- 
koopissa  näkyvä  runsas  yksilöllisten  ominai¬ 
suuksien  joukko  asetetaan  eräänlaisen  luonteen 
taipumuksen  taustakulissia  vasten.  Kyseessä  on 
henkilön  tyypillinen  ja  luonteenomainen  tapa 
suhtautua  elämän  eri  tilanteisiin. 

Nils  Mustelin  on  analyysin  mukaan  todelli¬ 
nen  romantikko,  sillä  hänen  todellisuutensa  on 
haaveiden  ja  mielikuvituksen  sisäisessä  maail¬ 
massa.  Arkielämän  rajoitukset  saattavat  kylläs¬ 
tyttää  häntä,  ja  aina  tilaisuuden  tullen  hän  yrittää 
liittää  arkisiin  tilanteisiin  jotakin  myyttistä  ja 
merkityksellistä.  Elämä  häiritsee  j  atkuvasti  hänen 
unelmointiaan. 

Mustelin  muodostaa  yleensä  välittömästi  kä¬ 
sityksen  tilanteiden  tai  ihmisten  olennaisista 
piirteistä  eräänlaisen  "kuudennen  aistin”  avulla. 
Hänen  havaintonsa  ovat  yleensä  erittäin  tarkkoja, 
mutta  hän  ei  pysty  selittämään  niitä  loogises¬ 
ti.  Perheen  asenteet  hänen  lapsuudessaan  ovat 


ehkä  saaneet  hänet  aliarvostamaan  fyysistä  to¬ 
dellisuutta,  johon  hän  saattaa  suhtautua  avoimen 
kielteisesti.  Hänellä  on  outoja  ja  usein  salaperäisiä 
intuitiivisia  kykyjä. 

Kaikesta  huolimatta  Mustelinin  elämän  suurin 
haaste  on  se,  miten  hän  voisi  tuoda  näkemyksensä 
ja  käsityksensä  ihmisen  mahdollisuuksista  maan 
pinnalle,  aineellisen  todellisuuden  puitteisiin. 
Hänelle  voisi  olla  hyötyä  siitä,  että  hän  ilmaisisi 
ajatuksensa  ja  tarpeensa  avoimemmin  muille  ih¬ 
misille  -  sen  sijaan,  että  hän  toivoo  heidän  ym¬ 
märtävän  häntä  välittömästi  ja  telepaattisesti. 

"Sinusta  ei  koskaan  tuie  suurta 
kuuiuisuutta” 

Luvussa  "Luonne  ja  varjo”  kerrotaan,  että  yksi 
syvyyspsykologian  tärkeimmistä  saavutuksista 
on  ihmisen  luonteen  kaksinaisuuden  paljasta¬ 
minen  sekä  havainnot  siitä,  että  ihmisessä  on 
tietoisuuden  ja  tiedostamattoman  muodostama 
peruspolaarisuus.  Tähän  tietoon  pohjautuvan 
astrologisen  tulkinnan  mukaan  Mustelin  uskoo 
johonkin  korkeampaan  voimaan,  jota  hän  saattaa 
kutsua  jollakin  tavanomaisella  uskonnollisella  tai 
jollakin  muulla  nimellä.  Hän  ei  tarvitse  uskonnol¬ 
lista  johtajaa,  joka  kertoisi  hänelle,  että  elämään 
vaikuttaa  jumalallinen  tai  mystinen  voima,  sillä 
se  on  hänestä  itsestään  selvää. 

Jotkin  ihmiset  saattavat  syyttää  Mustelmia  sii¬ 
tä,  ettei  hän  pysty  kohtaamaan  todellisuutta.  Jos 
hänen  elämänsä  todelliset  ihmiset  eivät  vastaa 
Mustelinin  heistä  luomaa  myyttistä  kuvaa,  ovat 
ihmiset  epäonnistuneet,  eivät  Mustelinin  näke¬ 
mykset. 


Nils  Mustelinin  arvio  analyysistä: 
kaikenkattava  -  kenelle  tahansa 


Olen  suurella  mielenkiinnolla  lukenut  mai¬ 
nitun  tietokoneella  tehdyn  astrologisen 
analyysin,  kaikki  sen  22  sivua  -  ja  olen  vastoin 
tahtoani  imponoitu...  Teksti  on  alusta  loppuun 
kirjoitettu  suurella  verbaalisella  eleganssilla 
ja  vakuuttavuudella,  ja  sen  takana  on  ilmei¬ 
sesti  aikamoinen  psykologinen  asiantuntemus. 
Tarkemmin  sanoen  sama  psykologinen  taito, 
jonka  avulla  menestyksekäs  mainosmies  saa 


asiakkaan  vakuuttuneeksi  siitä,  että  mainoksen 
kohteena  oleva  tuote  on  täsmälleen,  mitä  hän 
tarvitsee  tullakseen  onnelliseksi. 

Ja  tietysti  löydän  tästä  tekstistä  kaikki  itsessäni 
huomaamani  luonteenpiirteet.  Jollen  kuvauksesta 
tiedostetusta  luonteestani,  niin  varmasti  luonteeni 
tiedostamattomasta  varjopuolesta,  joka  on  miltei 
joka  suhteessa  sen  vastakohta.  Tai  sitten  isäni 
astrologisesta  kuvasta  tai  äitini  torjutusta  varjo- 

Mustelin  ottaa  erittäin  hienovaraisesti  huo¬ 
mioon  muiden  tunteet,  ja  hänen  tahdikkuutensa 
sekä  diplomaattisuutensa  ovat  hyödyllisiä  kykyjä 
millaisessa  henkilökohtaisessa  tai  ammatillisessa 
suhteessa  tahansa.  Hän  on  erittäin  myötätuntoi¬ 
nen  muita  ihmisiä  kohtaan  -  etenkin  sitä  ihmis¬ 
luonteen  puolta  kohtaan,  joka  on  surullinen  ja 
neuvoton,  ja  joka  etsii  vapautustaan  maallisten 
rajoitusten  tuolta  puolen.  Hänen  ei  tarvitse  sa¬ 
noa  paljoakaan,  mutta  kuitenkin  hän  saa  yleensä 
pettyneemmätkin  ihmiset  jälleen  uskomaan  ih¬ 
meisiin. 

Mustelinin  synkkä  puoli  on  todella  synkkä,  sillä 
se  sisältää  monia  tiedostamattomia  tuskallisia  ja 
pettymyksentäytteisiä  kokemuksia.  Nuo  koke¬ 
mukset  ovat  kiteytyneet  kyyniseksi  j  a  katkeroitu¬ 
neeksi  filosofiaksi,  joka  on  varsin  voimakkaassa 
ristiriidassa  sen  kauneuden  j a  optimismin  kanssa, 
jota  Mustelinissa  oleva  romantikko  edustaa.  Sen 
sijaan,  että  hän  tekisi  jotain  pieniä  ja  tarpeellisia 
myönnytyksiä,  hänellä  on  tapana  vaatia  viehät¬ 
tävän  röyhkeästi,  että  maailman  pitäisin  tehdä 
myönnytyksiä  hänen  vuokseen.  Yllättävää  kyllä, 
maailma  antaakin  usein  periksi:  Mustelinilla  on 
älyä  ja  luonteen  voimaa  olla  vakuuttava  silloin¬ 
kin,  kun  hän  on  lähes  sietämätön. 

Koska  hän  on  niin  uskollinen  omalle  sisäiselle 
näkemykselleen,  hän  luultavasti  myös  saa  aikaan 
jotain  arvokasta,  joka  vaikuttaa  innostavasti  mui¬ 
den  ihmisten  mielikuvitukseen.  Vaikka  hänestä  ei 
ehkä  koskaan  tule  suurta  kuuluisuutta,  on  hänen 
työllään  ja  yksityiselämällään  huomattava  vaiku¬ 
tus  muihin  ihmisiin,  koska  hän  ei  ole  riippuvainen 
heidän  ajatuksistaan  ja  tavoistaan. 


"Vakava  varoitus” 

Suku  on  Liz  Greenin  mukaan  kuin  elävä  orga¬ 
nismi,  jolla  on  tiettyjä  perinnöllisiä  piirteitä,  ja 
nämä  piirteet  siirtyvät  suvun  sisällä  sukupolvelta 
toiselle.  Astrologia  ei  voi  kertoa  mitään  biologi¬ 
sesta  perimästä,  mutta  voi  sen  sijaan  kertoa  paljon 
psykologisesta  perimästä. 

Mustelinin  syntymähoroskoopissa  näkyvä  sub¬ 
jektiivinen  isäkuva  on  voimakas  ja  monimieli¬ 
nen.  Analyysi  väittää,  että  vieraantumisen  tunne 
väritti  Niisin  suhdetta  isäänsä  -  joko  fyysisen 
erilläänolon  vuoksi  tai  siksi,  että  Mustelin  koki 
hänen  persoonallisuutensa  liian  etäiseksi,  älyk¬ 
kääksi,  viileäksi  tai  välinpitämättömäksi,  jotta 
olisi  voinut  päästä  hänen  lähelleen.  Äiti  oli  isää 
hallitsevampi  psykologinen  vaikuttaja,  todennä¬ 
köisesti  erittäin  onneton.  Äiti  kuitenkin  naamioi 
tunteensa  ja  siksi  Mustelin  tuntee  sisimmissään 
voimakasta  epäluottamusta  elämää  ja  rakkautta 
kohtaan. 

Normaalia  isommalla  fontilla,  joka  on  kaiken 
lisäksi  lihavoitu,  seuraa  varoitus  "kahlitun  hen¬ 
gen  piilevästä  räjähdysalttiudesta”,  jonka  mu¬ 
kaan  Niisin  äidillä  oli  varjopuoli.  Arvot,  jotka  äiti 
omaksui  lapsuudessaan,  tekivät  hänelle  vaikeaksi 
hyväksyä  tätä  synkkää  puolta  itsessään.  “Sinä  olet 
tiedostamattasi  perinyt  sen  jännittyneisyyden, 
luonteen  kiivauden,  ärtyneisyyden  ja  kahlituksi 
jäämisen  pelon,  joka  kalvoi  hänen  sisintään.”  ■ 


puolesta.  Tai  joistakin  niistä  muista  hahmoista, 
joita  tuntuu  vilisevän  syntymäkartallani  ja  jotka 
kaikki  ovat  tärkeitä,  vaikka  keskenään  ristiriitai¬ 
sia  osia  minua... 

Hieman  minua  askarruttaa  se,  että  etusivulla 
kaariminuutin  tarkkuudella  annettujen  astrolo¬ 
gisten  tekijöiden  ja  niitä  seuraavan  tekstin  välillä 
ei  ole  mitään  näkyvää  kytkentää.  Tekstissä  ei 
mainita  sanallakaan,  mitä  seuraa  siitä,  että  mi¬ 
nulla  on  Aurinko  Leijonassa  ja  Neptunus  Neit¬ 
syessä  ja  peräti  kuusi  planeettaa  8.  huoneessa 
-  puhumattakaan  noista  usein  niin  kohtalokkais¬ 
ta  aspekteista.  Kuitenkin  tekstin  takana  täytyy 
olla  jonkinlainen  tietokoneohjelma,  joka  ottaa 


huomioon  syntymäkarttani  kaikki  tekijät,  pun¬ 
nitsee  niitä  keskenään,  sovittaa  yhteen  niiden 
vaikutukset  astrologian  kokonaisvaltaisten  tul¬ 
kintasääntöjen  mukaan  ja  lopuksi  generoi  juuri 
minua  kuvaavan,  yksilöllisen  ja  ainutlaatuisen 
ja  kielellisesti  sujuvan  analyysin! 

Vai  täytyykö?  Onko  sellaisen  ohjelman  te¬ 
keminen  edes  mahdollista  IT-teknologian  ny¬ 
kyisellä  tasolla?  Ja  ennen  kaikkea:  miksi  astro¬ 
logisia  palveluja  kauppaava  liikeyritys  viitsisi 
investoida  sellaiseen  ohjelmaan,  kun  jo  “minua” 
kuvaava  teksti  on  niin  upeasti  kaikenkattava, 
että  kuka  tahansa  voisi  löytää  siitä  kaikki  niin 
tunnetut  kuin  piilevät  luonteenpiirteensä? 

Nils  Mustelin 

Astrologia 
ja  sporalogia 


Jaha,  sellainen  siis  oli  tämän  viikon 
Leijonan  horoskooppi  -  tavanomainen  se¬ 
koitus  rohkaisevaa  imartelua  ja  hyväätar- 
koittavia  neuvoja.  Mutta  jos  todella  uskot,  että 
tähtitaivaan  ja  omien  elämänvaiheittesi  välillä 
vallitsee  jokin  mystinen  yhteys,  tyydyt  tuskin 
viikkolehtien  horoskooppeihin.  Etsit  ehkä  käsiisi 
niin  sanotun  ammattiastrologin? 

Jos  tiedät  missä  olet  syntynyt  ja  täsmälleen 
milloin  olet  syntynyt  -  päivämäärän  ja  kellonaj  an 
tarkkuudella  -  astrologi  voi  tietokoneellaan  piir¬ 
tää  niin  sanotun  tähtikarttasi.  Saat  silloin  tietää, 
missä  kohdin  taivaankantta  aurinko,  kuu  ja  pla¬ 
neetat  olivat  syntymähetkelläsi,  sekä  suhteessa 
eläinradan  kahteentoista  merkkiin  että  horisontin 
suhteen.  Ja  tähtikarttasi  perusteella  astrologi  pys¬ 
tyy  sitten  kuvailemaan  persoonaasi  yksityiskoh¬ 
taisemmin  kuin  yksikään  psykologi! 

Saattaa  tietysti  käydä  niin,  että  et  oikein  tunnista 
itseäsi  tästä  horoskoopista.  Mutta  tietysti  uskot 
siihen  -  eihän  sitä  nyt  satoja  markkoja  panna 
likoon  ilman  että  rahoille  saa  jotain  vastinetta... 

Mutta  kaikki  eivät  ole  valmiit  uskomaan  mihin 
tahansa.  Niinpä  uteliaat  tutkijat  ovat  viime  aikoi¬ 
na  tutkineet  kymmeniätuhansia  astrologisia  tähti¬ 
karttoja  ja  verranneet  niitä  havaittaviin  tosiasioi¬ 
hin.  Tulokset  ovat  olleet  masentavia  astrologiaan 
uskovien  kannalta  -  todellisuus  ei  näytä  haluavan 
mukautua  astrologien  ennustuksiin. 

Voiko  tämä  johtua  siitä,  että  planeetat  ovat  niin 
kamalan  kaukana  -  ja  oikeat  tähdet,  joihin  eläin- 
radan  merkit  viittaavat,  ovat  vielä  huimaavan 
paljon  kauempana?  Ehkä  taivaankappaleet  pitäisi 
vaihtaa  maanläheisempiin  asioihin? 

Meillä,  jotka  asumme  tasavallan  pääkaupun¬ 
gissa,  on  ympärillämme  liikkuvista  kappaleista 
koostuva  järjestelmä.  Nämä  kappaleet  liikkuvat 
planeettojen  tavoin  tietyssä  rytmissä  määrättyjä 
ratoja.  Kyse  on  raitiovaunuista,  sporista.  Ehdotan 
siksi,  että  vaihdamme  astrologian  nykyaikaisem¬ 
paan  ennustustaitoon,  sporalogiaan! 

Voidakseni  tehdä  sporaskooppisi  minun  täy¬ 
tyy  tietää  tarkkaan,  missä  päin  Helsinkiä  olet 
syntynyt.  Ja  koska  sporat  liikkuvat  nopeasti,  ha¬ 


luan  mieluusti  tietää  syntymäaikasi  muutaman 
sekunnin  tarkkuudella.  Sitten  syötän  syntymääsi 
koskevat  tiedot  ja  raitiovaunujen  aikataulut  tieto¬ 
koneelle,  annan  tietokoneen  piirtää  henkilökoh¬ 
taisen  sporakarttasi  ja  alan  tulkita  kohtaloasi. 

Katsotaanpas;  tuossa  on  kympin  ratikka  Sta¬ 
dionin  tornin  suunnassa  -  sinulla  on  kymppi 
Stadionin  merkissä,  kuten  me  sporalogit  sanom¬ 
me,  ja  siis  ilmeisiä  urheilullisia  kykyjä.  Mutta 
miten  on  talouden  laita?  Katson  Suomen  Pankin 
merkkiä  -  kappas  vaan,  ykkönen,  erinomaista 
-  tulet  ansaitsemaan  paljon  rahaa,  kenties  urhei¬ 
lun  kautta? 

Yliopiston  merkki  ei  näytä  kovin  hyvältä  - 
nelonen  ohittaa  juuri  päärakennuksen  -  sinulla 
ei  valitettavasti  ole  minkäänlaisia  taipumuksia 
kirjallisiin  opintoihin.  Mutta  entäpä  politiikka? 
Sporia  aivan  vilisee  Eduskunnan  merkissä  -  ja 
useimmat  niistä  ovat  vihreitä.  Tulet  ilmeisesti 
olemaan  hyvin  aktiivisesti  mukana  politiikassa,  ja 
oletettavasti  sinut  valitaan  eduskuntaan  vihreiden 
edustajana! 

Tehdäkseni  sinuun  vaikutuksen  sirottelen  spo- 
raskooppiin  kauniita  fraaseja  eri  ratikoista  peräi¬ 
sin  olevista  salaperäisistä  voimista.  Mutta  jos  et 
vieläkään  oikein  usko,  minulla  on  takataskussa 
monia  erilaisia  selityksiä,  joita  olen  oppinut  astro¬ 
logeilta.  Paras  on  tämä;  Raitiovaunut  eivät  määrää 
kohtaloasi  -  ne  vain  kertovat  mahdollisuuksistasi, 
ja  sitten  riippuu  sinusta  itsestäsi,  haluatko  toteut¬ 
taa  ne  ja  elää  harmoniassa  Kosmoksen  kanssa... 


Nils  Mustelin  oli  mukana  neljässä  FSTmFlimmer 
(Värinää)  -tv -ohjelmassa  1991.  Pakinoissaan 
hän  käsitteli  eräitä  niitä  oppeja,  jotka  voimape¬ 
räisen  markkinoinnin  ansiosta  ovat  saavuttaneet 
pelottavan  suuren  suosion  huolimatta  siitä,  että 
ne  perustuvat  maagiseen  ja  vanhentuneeseen  kä¬ 
sitykseen  siitä,  miten  maailmankaikkeus  toimii. 
"Astrologia  ja  sporalogia”  oli  yksi  ohjelmassa 
esitetyistä  pakinoista. 

Alivaltiosihteeri 


"Sketsis  ry" 


Sketsis  ry  on  alkanut  suursodan  näennäishaus- 
kaa  huuhaa-huumoria  vastaan. 

Viime  aikoina  lisääntynyt  ”muka”-hauskuus 
ja  tyhjän  nauraminen  huolestuttaa  Sketsis  ry:n 
puheenjohtajaa  Muls  Nisteliniä. 

-  Niinpä  Nistelin  ja  Sketsis  ry  ovat  luvanneet 
10000  suomen  dollarin  palkkion  sille,  joka  pys¬ 
tyy  tieteellisesti  todistamaan,  että  hän  on  nähnyt 
tai  kuullut  todella  hauskan,  aidosti  huvittavan 
sketsin  tai  huumoripläjäyksen. 

-  Tieteellisen  näytön  puutteesta  huolimatta 
Suomessakin  on  tuhansia  ihmisiä,  jotka  väittä¬ 
vät  itse  kokeneensa  aidosti  hauskoja  asioita  ja 
sketsejä,  jotka  ovat  naurattaneet  heitä. 

-  Pohjanmaalainen  pohjanmaalaaja  Grahan 
af  Junn  on  yksi  heistä: 

-  Se  oli  myöhäinen  ilta  marraskuussa  tai  sitten 
se  oli  kesäkuun  alku.  Mä  olin  tulossa  miesten- 
tansseista,  kun  tien  viereen  ilmestyi  äkkiä  yks 
liftari.  Se  oli  sellainen  Simo  Salmisen  näköi¬ 
nen  mies,  mutt  sillä  ei  ollut  kokinhattua.  Se  oli 
hyvin  puhelias  ja  se  kertoi  hauskoja  juttuja, 
joista  en  kykene  muistamaan  kuin  yhden...  Se 
juttu  päättyi  sanoihin  “se  on  tekokarhu”.  Se  oli 
mun  mielestä  erittäin  hauska  juttu.  Se  oli  en¬ 
simmäinen  kerta  kun  kohtasin  jotain  hauskaa. 
Olin  ennen  aina  pitänyt  tuulesta  temmattuina 
tarinoita,  joissa  joku  on  nauranut  jollekin.  Kun 
kerroin  tarinan  ystävilleni,  niin  minua  pidettiin 
kummallisena,  mutta  en  ole  hullu. 

-  Sketsis  ry:n  puheenjohtaja  Muls  Nistelin, 
mitä  mieltä  olette  tästä  pohjanmaalaisen  poh- 
janmaalaajan  Grahan  af  Junnin  kertomukses¬ 
ta? 

-  Tämä  on  tyypillinen  tämäntyyppinen  tarina. 
Todennäköisesti  liftari  on  ollut  säähavaintopal¬ 
lo.  Auringonlaskun  jälkeen  säähavaintopallosta 
heijastuu  valonsäteitä  sillä  lailla,  että  ne  saatta¬ 
vat  näyttää  Simo  Salmiselta.  Sitä  paitsi  Jeesuk¬ 
sen  aikana  Palestiinassa  ei  elänyt  tekokarhuja. 

-  Seuraava  esimerkki  tulee  Pudasjärveltä, 
järvenpuhdistaja  Kupan!  Taulukaan  kerto¬ 


mana: 

-  Olin  päivittäisellä  ruumiistairtautumismat- 
kallani  katonrajaan,  kun  tapasin  sikarinmuo- 
toisen  esineen,  joka  paljastuikin  laihtuneeksi 
Heikki  Helaksi  Kummeli-poppoosta.  Hän  esit¬ 
ti  minulle  poliisisketsin  tampereenmurteella, 
jonka  päätteeksi  hänen  sikarinmuotoiset  ystä¬ 
vänsä  Heikki,  Timo  ja  Heikki  katosivat  savuna 
ilmaan.  Ja  Heikki  sanoi:  “Legendaarista”.  En 
heti  tajunnut  sitä,  mutta  aamulla  vitsi  avau¬ 
tui  minulle  ja  nauroin  ääneen.  Kerroin  tarinan 
työkavereilleni  lounastunnilla,  ja  olen  viettänyt 
monia  unettomia  öitä.  Mutta  olen  yhä  varma, 
että  sketsi  oli  hauska.  Vaikka  kukaan  muu  ei 
Heikki  Helalle  nauraisi,  niin  minä  nauran. 

-  Minä  en  näe  tässä  jutussa  mitään  hauskaa. 
Kerran  kun  koemielessä  kutsuin  Heikki  Helan 
laboratorioon  kanssani,  niin  oskilloskoopin  vii¬ 
sari  ei  värähtänytkään.  Tällaisella  huuhaa-huu¬ 
morilla  rahastetaan  nykyään  ilman  empiiristä 
näyttöä!  Ja  ihmiset  nauravat  mukana  ilman 
evidenssiä! 

-  Niin,  te  olette  siis  samaa  mieltä  Keuhko¬ 
vammaliiton  kanssa  siitä,  että  nämä  jutut  sika- 
rinmuotoisista  esineistä  ovat  tupakkatehtaiden 
sponsoroimia  ja  terveydelle  vaarallisia? 

-  Kyllä!  Ihmisten  kannattaisi  olla  kriittisiä 
hatusta  temmatun  huumorin  ja  tieteellisen  maa¬ 
ilmankuvaan  perustuvan  huumorin  välillä. 


Lainaus  Alivaltiosihteerin  radiohupailusta, 
joka  on  sittemmin  julkaistu  kirjassa  ”Se  viralli¬ 
nen  tarina  ”,  S.  Frangen,  P.  Heikura  ja  J.  Liikka, 
Otava  1999.  Lainaus  tekijöiden  luvalla. 

Lauri  Gröhn 

Astrologian 
heikot  eväät 


Edellisessä  Skeptikossa  Jukka  Vuori  kertoi 
havainnoistaan  Helsingissä  maaliskuussa 
järjestetystä  ParaDigma-konferenssista. 
Ohessa  Lauri  Gröhn  kommentoi  astrologi 
Maarit  Laurennon  esitelmää  “Astrologian 
ja  tieteen  välinen  keskustelu”. 

Maarit  Laurento  kertoo  esitelmässään, 
että  astrologeja  on  syytetty  asian¬ 
tuntemattomuudesta  eläinratojen 
suhteen.  Syyteiden  mukaan  astrologit  eivät  esi¬ 
merkiksi  ota  huomioon  prekessiosta  johtuvaa  ke- 
vätpäiväntasauspisteen  noin  kahdenkymmenen¬ 
viiden  asteen  siirtymää  suhteessa  tähdistöihin. 
Astrologiaa  on  Laurennon  mukaan  syytetty  myös 
siitä,  että  se  johtaa  ihmisiä  harhaan  puhumalla 
kahdestatoista  tähtimerkistä  unohtaen  kolman¬ 
nentoista,  käärmeenkantajan. 

Laurento  puolustautuu  selittämällä,  että  ky¬ 
seessä  on  kaksi  eri  ajatusta,  jotka  ovat  väitteissä 
sekoittuneet  keskenään.  Hänen  mukaansa  astro¬ 
nomiassa  käytetään  tähdistöihin  sidottua  eläinra¬ 
taa  ja  puhutaan  sideerisestä  eläinradasta,  kun  taas 
astrologiassa  käytetään  vuodenaikoihin  sidottua 
eläinrataa  ja  puhutaan  trooppisesta  eläinradasta. 

Näin  sanoessaan  Laurento  tunnustaa,  että  ast¬ 
rologian  taustalla  on  suhteellisen  monimutkainen 
eräänlainen  satunnaislukujen  generointijärjestel- 
mä,  ei  muuta. 

Kirja  ei  ole  tutkimus 

Suomen  Kuvalehdessä  8/2000  esitetty  väite, 
että  “kaikki  tieteelliset  tutkimustulokset  osoit¬ 
tavat  yhtäpitävästi  astrologian  olevan  roskaa” 
on  Laurennon  mielestä  aika  uhkarohkea,  kos¬ 
ka  yksikin  astrologiaa  tukeva  tutkimus  riittää 
kumoamaan  väitteen.  Tällaisesta  tutkimuksesta 
Laurento  löytää  esimerkin  määrällisten  tutkimus¬ 
ten  puolelta:  Gunter  Sachsin  “The  Astrology 
File”  (1997),  kertoo  sadoilla  tuhansilla  kartoilla 
tehdyistä  tilastollisista  tutkimuksista.  Astrology 
Filessä  on  tutkittu  mm.  miten  eri  aurinkomerkit 


jakautuvat  ammatteihin  ja  mitkä  merkit  avioitu- 
vatja  eroavat  todennäköisimmin. 

Laurento  väittää  tutkimusten  tulosten  tuke¬ 
neen  astrologisia  lähtökohtia,  vaikka  kyseessä 
ei  itse  asiassa  ole  normaalikäytännön  mukainen 
(referee)tutkimus,  vaan  Sachsin  kirjoittama  kirja. 
Sellaisenaan  kirja  on  arvoton  todisteena  ja  sen 
tutkimuksena  pitäminen  osoittaa  huonoa  arvos¬ 
telukykyä. 

Vain  sopiva  aineisto  käytetään 

Astrologiset  analyysit  on  väitteiden  mukaan 
laadittu  niin  yleisiksi,  että  kuka  tahansa  löytää 
niistä  itsensä.  Tämä  Barnum-efekti  tarkoittaa 
myös  sitä,  että  kun  asiakas  tulee  astrologiseen 
analyysiin,  hän  on  valmiina  auliisti  kuuntelemaan 
positiivisia  asioita  itsestään  ja  on  taipuvainen 
pitämään  tällaisia  kommentteja  totena.  “Mutta 
entä  jos  analyysin  kohde  on  jo  kuollut?”,  Laurento 
kysyy  esitelmässään.  Hänen  mielestään  kyseessä 
ei  voi  olla  Barnum-efekti,  jos  kuolleen  henki¬ 
lön  astrologinen  analyysi  osuu  oikeaan,  kun  sitä 
verrataan  henkilön  elämäkertaan  ja  aikalaisten 
kertomuksiin. 

Väärin.  Barnum-efekti  toimii  silloinkin.  Ast¬ 
rologi  vain  poimii  runsaasta  aineistoista  sen, 
mikä  sopii  kuvioihin.  Minkäänlaista  kontrolloi¬ 
tua  menetelmää  vertailuun  ei  ole.  Astrologisesta 
kartasta  löytyy  aina  lukuisa  joukko  ristiriistaista 
materiaalia  -  yhteensovittaminen  elämäkertoihin 
ja  kertomuksiin  on  äärimmäisen  helppoa. 

Sekoilua  käsitetasoissa 

Astrologeja  on  syytetty  myös  siitä,  että  he  kek¬ 
sivät  esimerkiksi  Plutolle  sen  löytymisen  jälkeen 
oman  symboliikan  tuulesta  temmattuna.  Näin  ei 
kuitenkaan  Laurennon  mukaan  toimittu,  vaan 
Pluton  tapauksessa  astrologit  havainnoivat  ym¬ 
päristön  kollektiivista  psykologista  tunnelmaa 
sekä  katsoivat,  miten  analyysit  jo  tehdyistä  ih¬ 
misistä  saivat  lisävalaistusta  j  a  tarkennusta  uuden 
planeetan  myötä.  “Vasta  näistä  tehtiin  päätelmiä 

Pluton  teemasta”,  Laurento  väittää  kertomatta, 
että  Pluton  tulkinta  julkaistiin  vuosi  sen  löytymi¬ 
sen  jälkeen.  Aineistona  oli  kuusitoista  tunnettua 
henkilöä,  joukossa  muistaakseni  Napoleon  ja 
Goethe. 

Laurennon  mukaan  myös  Uranuksen  löytymi¬ 
nen  resonoi  sen  hetken  kollektiivisen  psykologi¬ 
sen  ilmaston  kanssa:  sekä  USA:ssa  (1776)  että 
Ranskassa  (1789)  tehtiin  vallankumous. 

Tässä  lausunnossa,  kuten  edellisessäkin,  Lau¬ 
rento  sekoilee  käsitetasoissa  sotkemalla  planee¬ 
tan  löytymishetken  sen  tulkintaan. 

Rikkaruohojen  kitkentää 

Merkityskudelmaksi  kutsuu  Laurento  esitel¬ 
mässään  astrologista  karttaa.  Astrologia  on  hä¬ 
nen  mielestään  kuin  opeteltavissa  oleva  vieras 
kieli,  jolla  on  oma  kielioppinsa,  symbolinsa  ja 
lukutapansa.  Tosi  asiassa  astrologia  on  kokoelma 
satunnaislukuja,  joista  rakennetaan  merkitysku- 
delma  symboliensa,  kielioppinsa  ja  lukutapansa 
avulla. 

Astrologisen  kartan  tulkintaa  Laurento  vertaa 
esimerkiksi  salapoliisityöhön.  Kun  murha  on  ta¬ 
pahtunut,  näkee  Hercule  Poirot  aluksi  saman  kuin 
kaikki  muutkin  paikalla  olevat,  mutta  loppujen 
lopuksi  hän  osaa  yhdistää  vähäpätöisiltäkin  näyt¬ 
tävät  merkitykset  toisiinsa  -  palapeli  on  valmis  ja 
rikos  ratkaistu. 

Parempi  vertaus  astrologisen  kartan  tulkinnal¬ 
le  olisi  esimerkiksi  rikkaruohojen  kitkeminen. 
Kasvimaalla  on  rikkaruohoja  ja  taimenalkuja. 
Rikkaruohot  (ristiriitaisuudet)  pitää  kitkeä  pois 
ja  taimista  jättää  jäljelle  parhailta  näyttävät  (hel¬ 
poiten  markkinoitavat)  j  a  oikeissa  kohdissa  sij  ait- 
sevat  (tarinan  selkeys). 

Maarit  Laurento  sanoo,  että  astrologia  on 
edellä  mainittujen  merkitysten  jäljittämistä  ja 
rakentamista  olemassa  olevista  vihjeistä  siten, 
että  tulkintaketjusta  muodostuu  merkityksellinen 
kokonaisuus,  synteesi.  Tätä  tulkintakokonaisuut- 
ta  voidaan  hänen  mukaansa  käyttää  hyväksi  eri- 
laisissakonteksteissa:  asiakastyössä,  ajan  hengen 
analysoimisessa,  pörssin  heilahtelujen  tulkinnas¬ 
sa,  poliittisissa  arvioinneissa. 

Aivan.  Mutta  ideageneraattorina  voidaan  käyt¬ 
tää  astrologian  lisäksi  myös  vaikkapa  arpanop- 
paa,  raamattua,  tarot-kortteja,  sanalistoja  ja  mitä 
vain,  kunhan  niiden  käytölle  vain  keksitään  jotkin 
säännöt. 


Yksi  rasismin  muoto 

Mitkään  tutkimukset  eivät  tue  Laurennon  väit¬ 
teitä,  että  astrologinen  kartta  antaa  samantyyppi¬ 
siä  viitteitä  ihmisestä  kuin  synnynnäinen  tempe¬ 
ramentti  j  a  että  astrologisen  kartan  avulla  voidaan 
jäljittää  esimerkiksi  se,  onko  kyseessä  aktiivinen, 
sosiaalinen  vai  innovatiivinen  ihminen.  Tulokset 
osoittavat  vain  astrologian  satunnaislukugene¬ 
raattorin  luonteen. 

On  helppo  esittää,  että  kolmevuotiaalla  lapsella 
Aurinko/Mars  -yhdistelmä  voi  ilmetä  vaikkapa 
rämäpäisyytenä  ja  kolmikymppisellä  sama  yh¬ 
distelmä  voi  näkyä  muun  muassa  sporttisuutena 
tai  oma-aloitteisuutena.  Valitettavasti  astrologi¬ 
sen  kartan  tarjoamien  tiettyjen  vinkkien  yhteyttä 
ihmisen  minuuteen  ei  ole  pystytty  osoittamaan 
korrelaatioiden  ollessa  merkityksettömiä.  Jopa 
pseudotiede  grafologia  pärjää  tässä  himpun  ver¬ 
ran  paremmin. 

Yhteyksiä  perinnöllisyyden  ja  astrologisten 
karttojen  välillä  on  etsitty  jajoitain  on  Laurennon 
mukaan  löydettykin,  esimerkiksi  Gauquelinin 
tutkimuksissa  (1988).  Itse  asiassa  Gauguelin  pää¬ 
tulokset  ovat  ristiriidassa  vallitsevan  astrologian 
kanssa.  Kuuluisa  Mars-efekti,  johon  Laurento 
viittaa,  on  sittemmin  melkoisella  varmuudella 
osoitettu  tahalliseksi  tai  tahattomaksi  huijauk¬ 
seksi. 

Laurento  viittaa  myös  Ertelin  ja  Irvvinin  väit¬ 
teisiin  Gauquelinin  tilastollisten  tutkimusten 
vääristelystä  toimimattomaan  suuntaan.  Nämä 
väitteet  julkaistiin  alkujaan  populaarissa  roska- 
lehdessä,  eikä  skeptikoiden  vastinetta  suostuttu 
kyseisessä  lehdessä  julkaisemaan. 

Laurennon  mukaan  synnynnäisen  temperamen¬ 
tin  avulla  voidaan  esimerkiksi  lasten  kasvatusta 
kohdentaa  yksilöllisesti.  Näin  hän  kuvailee  yhtä 
rasismin  muotoa:  lapsen  pakottamista  satunnais¬ 
lukujen  perusteella  saatuun  kaavaan. 

Ei  kunnollista  näyttöä 

Astrologialla  on  Laurennon  mielestä  parhaim¬ 
millaan  mahdollista  päästä  varsin  lähelle  totuutta 
tulevasta,  mutta  ennustamista  astrologia  ei  ole. 
Astrologia  on  pikemminkin  ajanjakson  tunnel¬ 
mien  analysointi-  ja  ennakoin tiväline  kuin  en- 
nustuskone. 

Jos  näin  on,  miksi  astrologit  silti  “todistelevat” 
ennusteitaan  jälkikäteen?  Minkäänlaista  kunnol¬ 
lista  näyttöä  astrologian  toimivuudesta  tässäkään 
suhteessa  ei  ole.  ■ 

Astrologia  perustuu  uskomukseen,  että 
tähdet  pystyvät  vaikuttamaan  maailman 
ja  ihmisten  kohtaloihin.  Astrologia  (kreik. 
astron,  tähti;  logos,  tieto)  tarkoittaa  taitoa 
ennustaa  tähdistä.  Siitä  on  erotettava  ast¬ 
ronomia  (astron,  tähti;  nomos,  harrastaja), 
joka  merkitsee  nykyään  tieteellistä  tähtien 
tutkimusta  eli  tähtitiedettä. 


Tähdistä  ennustamisen  taito  ja  tähtitiede 
esiintyivät  rinnakkain  vuosituhansia. 
Useissa  Keski-  ja  Etelä-  Euroopan 
yliopistoissa  oli  astrologian  oppituoleja  vielä 
keskiajan  lopulla.  Esimerkiksi  1500-  ja  1600- 
luvuilla  eläneet  kuuluisat  tähtientutkijat  Niko¬ 
laus  Kopernikus,  Tycho  Brahe  ja  Johannes 
Kepler  laativat  tieteellisten  tutkimustensa  ohella 
horoskooppeja. 

Tähdet  ja  luonnon  kiertokulku 

Astrologian  vaiheisiin  perehdy ttäessä  on  muis¬ 
tettava,  että  aina  uuden  ajan  alkuun  saakka  Maata 
pidettiin  koko  maailmankaikkeuden  keskipistee¬ 
nä,  jota  ympäröivät  kiintotähtien  taivaankansi  ja 
kiertotähden  kehät.  Silloisen  käsityksen  mukaan 
Aurinko  ja  Kuu  kuuluivat  seitsemän  tunnetun 
kiertotähden  joukkoon. 

Kaikissa  kehittyvissä  kulttuureissa  ihmiset  ovat 
jo  varhain  havainneet  vuodenaikojen  vaihtelujen 
ja  auringon  korkeuden  välisen  yhteyden.  Vaik¬ 
ka  lämpötilojen  ero  vuodenaikojen  välillä  onkin 
päiväntasaajan  lähettyvillä  suhteellisen  vähäinen, 
niin  sielläkin  luonnon  näännyttävät  kuivuuden 
kaudet  ja  kaiken  jälleen  elvyttävät  sadekaudet 
tulvineen  seurasivat  auringon  korkeuden  vaih¬ 
teluja. 

Kun  keväällä  Seulasten  tähtikuvio  ilmaantui 
esiin  Auringon  takaa,  tiesivät  muinaiset  baby¬ 
lonialaiset,  että  kevätmyrskyjen  aika  oli  käsillä. 
Egyptiläiset  taas  olivat  jo  useita  tuhansia  vuosia 
sitten  havainneet,  että  Orionin  tähtikuvioon  kuu¬ 


luvan  Siriuksen  paljastuminen  auringon  takaa 
ilmoitti  vuodesta  toiseen  tavattomalla  säännölli¬ 
syydellä  Niilin  tulvien  alkamisen,  ja  Niilin  tulva 
oli  koko  Egyptin  elämän  edellytys. 

Tähdet  ja  ihminen 

Auringon  nousun  ja  laskun  aiheuttama  vuo¬ 
rokauden  vaihtelu  määräsi  ihmisen  elämän  pe¬ 
rusrytmin  ammoisista  ajoista  lähtien.  Uusi  Kuu 
havaittiin  syntyväksi  aina  29  U  vuorokauden 
kuluttua  ja  Kuun  kierron  pituus  eli  kuukausi  on 
varmaankin  ollut  ensimmäinen  päivänkiertoa  pi¬ 
tempi  ajan  mitta. 

Auringon  vaikutukset  luontoon  ja  sen  antimiin 
tulivat  selvästi  esiin  jo  varhaisissa  kulttuureissa. 
Periaatteessa  lähes  kaikki  inhimillinen  toiminta 
voitiin  aikaisemmin  johtaa  tavalla  tai  toisella  Au¬ 
ringon  tahdittamien  vuodenaikojen,  päivärytmin 
ja  sääolojen  vaikutuksista. 

Täyden  Kuun  aika  on  aina  vanginnut  ihmisten 
mieliä.  Eikö  se  vielä  nykyäänkin  ole  rakastu¬ 
neiden  haaveilujen  otollisinta  aikaa?  Sitä  paitsi 
sukukypsässä  iässä  olevilla  naisilla  säännöllisten 
synnytinvuotojen  alkamisen  väliaika  on  Kuun 
kierron  mittainen  ja  juuri  siitä  syystä  vuotoja 
sanotaan  kuukautisiksi.  Meretkin  tottelivat  Kuun 
liikettä  taivaalla,  sillä  vuoroveden  vuoksi  j  a  luode 
seurasivat  sitä. 

Tähtitaivaan  tunteminen 

Muinaiset  babylonialaiset  tunsivat  alunperin 
viisi  kiertotähteä,  jotka  olivat  myöhemmän  la¬ 
tinankielen  mukaan  Soi  (Aurinko),  Ennä  (Kuu), 
Merkurius,  Venus  ja  Mars.  Kun  sitten  löydettiin 
kaksi  uutta  kiertotähteä,  Jupiter  ja  Saturnus,  lu¬ 
vusta  seitsemän  tuli  joka  suhteessa  ”pyhä  luku”. 
Viikosta  tuli  seitsenpäiväinen  ja  värit  jaettiin  seit¬ 
semään  pääväriin,  sävelet  seitsemän  jaksoihin 
sekä  ruumis  seitsemään  osaan. 

Vuosituhansien  aikana  ihminen  on  mielikuvi¬ 
tuksessaan  yhdistellyt  tähtien  taivaalle  muodos¬ 
tamia  kuvioita  ryhmiksi,  jotka  ovat  hänen  mie- 


20 


SKEPTIKKO  2/2001 


Nikolaus  Kopernikus  (1473  - 1543)  laati  tieteellisten 
tutkimustensa  ohessa  horoskooppeja,  mutta  uskoiko 
hän  niihin  vai  tekikikö  niitä  velvollisuudesta,  on 
eri  asia. 

lestään  esittäneet  jumaliin,  taruihin  tai  eläimiin 
liittyviä  aiheita.  Aivan  erityisessä  asemassa  ovat 
olleet  ns.  eläinradan  muodostavat  tähtitaivaan 
kuviot,  joiden  kautta  Aurinko,  Kuu  j  a  kiertotähdet 
näyttävät  kulkevan  vuotuisella  radallaan. 

Noin  vuonna  2000  eKr  Aurinko  sijaitsi  kevät¬ 
päivän  tasauksen  aikoihin  Oinaan  tähtikuviossa, 
jota  silloin  nimitettiin  tästä  syystä  Päiväläisek¬ 
si.  Tästä  Aurinko  näytti  liikkuvan  siten,  että  se 
lähimain  kuukauden  ajan  viipyi  tähtikuvioissa, 
joiden  nimet  olivat  vilkkaan  mielikuvituksen 
niille  antamien  hahmojen  mukaan  Härkä  (aik. 
Härkävaljakko),  Kaksoset,  Rapu,  Leijona,  Neit¬ 
syt  (aik.  Elonleikkaaja),  Vaaka,  Skorpioni,  Jou¬ 
simies,  Kauris  (aik.  Vuohikala),  Vesimies,  Kalat 
ja  vuoden  umpeutuessa  jälleen  Oinas. 

Koska  Maan  kuvitellun  pyörimisakselin  asento 
on  muuttunut  koko  ajan,  on  myöskin  Auringon 
näennäinen  sijainti  kevätpäivän  tasauksen  aikana 
siirtynyt  suhteessa  eläinrataan.  Nykyään  aurinko 
onkin  tuona  ajankohtana  Vesimiehen  tähtikuvios¬ 
sa.  Sen  vuoksi  puhutaankin  nyt  "Vesimiehen  ajas¬ 
ta’’.  Vaikka  auringon  sijainti  eläinradan  tähtiku¬ 


vioihin  nähden  on  muuttunut,  laativat  useimmat 
nykyiset  tähdistä  ennustajat  eli  horoskooppien 
laatijat  ennustuksensa  yhä  4000  vuoden  takaisen 
tähtitaivaan  mukaan. 

Muinaisten  babylonialaisten  aikana,  jolloin 
tähtikuviot  ovat  yleensä  saaneet  nimensä,  sattui 
Kaksoisvirran  maassa  vuoden  alun  sateiden  ja 
tulvien  aika  Kauriin,  Vesimiehen  ja  Kalojen  mer¬ 
keissä.  Siitä  syystä  nykyisen  Kauriin  tähtikuvion 
nimi  olikin  silloin  Vuohikala.  Neljä  kuukautta 
myöhemmin  Aurinko  oli  Elonleikkaajan  mer¬ 
kissä,  jota  egyptiläisten  myöhemmin  antaman 
nimen  Suuri  Äiti  mukaan  alettiin  kristinuskon 
vaikutuksesta  nimittää  Neitsyeksi. 

Elonleikkaajan  tähtikuvio  oli  selvästikin  saanut 
aikanaan  nimensä  viljan  korjaamisen  ajankoh¬ 
dan  mukaan.  Kala  tuli  kristikunnassa  Kristuksen 
vertauskuvaksi  300-luvulla  ainakin  osaksi  sen 
johdosta,  että  Auringon  sijainti  kevätpäivän  ta¬ 
sauksen  aikana  oli  siirtynyt  Oinaan  tähtikuviosta 
Kaloihin  noin  100  vuotta  Kristuksen  syntymän 
jälkeen. 

Myös  Linnunradan  ulkopuolella  oleva  tähti¬ 
taivas  jaettiin  mielikuvitukseen  perustuviin  täh¬ 
tikuvioihin,  joiden  nimet  heijastelivat  alunperin 
babylonialaisten  maailmankuvaa  ja  jumalolento¬ 
ja.  Yksittäisten  tähtien  nimet  ovat  enimmäkseen 
kreikkalaisten  antamia  ja  ne  on  otettu  suureksi 
osaksi  heidän  jumaltaruistaan. 

Tähtien  vaikutus  maailmaan 

Jo  babylonialaisten  keskuudessa  syntyi  käsitys , 
että  se  eläinradan  merkki,  jossa  Aurinko  kulloin¬ 
kin  sijaitsi,  vaikutti  jollakin  erityisellä  tavalla 
Aurinkoon.  Olihan  nimittäin  joka  vuosi  todettu, 
että  Auringon  ollessa  Vesimiehen  ja  Kalojen  täh¬ 
tikuvioissa  oli  sadeaika.  Tällöin  kuviteltiin,  että 
päivän  jumala  oli  antanut  eläinradan  tähtikuvioi¬ 
den  hengille  tehtäväksi  voimistaa  tai  heikentää 
Auringon  säteitä  ja  lisätä  tai  vähentää  niiden 
kosteutta. 

Samalla  tavalla  näytti  ilmeiseltä,  että  tähtikuvi¬ 
ot  vaikuttivat  myöskin  muihin  kiertotähtiin,  jol¬ 
laisena  Aurinkoakin  pidettiin.  Siten  esim.  Ravun 
ja  Leijonan  tähtikuvioiden  uskottiin  vaikuttavan 
kuivattavasti  Aurinkoon  ja  Kuuhun,  koska  Au¬ 
ringon  ollessa  näissä  tähtikuvioissa  oli  todella 
kuivuuden  aika.  Jos  Kuu  sattui  olemaan  näissä 
merkeissä,  ei  ollut  sopivaa  kylvää,  vaan  piti  mie¬ 
luummin  odottaa  Kuun  siirtymistä  kosteampiin 
tähtikuvioihin. 

Tähtikuvioilla  uskottiin  olevan  myös  vaiku- 

tuksia,  jotka  liittyivät  niille  nimensä  antaneisiin 
olioihin.  Niinpä  eläinradassa  Leijona  edusti  roh¬ 
keutta,  Skorpioni  vaaraa  jne.  Näiden  vaikutusten 
arveltiin  ilmenevän  myös  niiden  ihmisten  elämäs¬ 
sä,  jotka  sattuivat  syntymään  Auringon  ollessa 
kyseisessä  tähtikuviossa. 

Vaikutuksen  määrää  taas  riippui  siitä,  oliko 
tähtimerkki  nousemassa  vai  laskemassa  synty¬ 
män  hetkellä. 

Myös  Auringon,  Kuun  ja  muiden  kiertotähd¬ 
en  uskottiin  vaikuttavan  maailmaan.  Yksittäisen 
kiertotähden  vaikutus  määräytyi  käsityksen  mu¬ 
kaan  sen  paikasta  tähtitaivaalla  ja  kiertotähden 
yhteisvaikutus  sen  mukaan,  mikä  niiden  keski¬ 
näinen  asema  eli  havaitsemissuuntien  välinen 
kulma  oli.  Erityisen  merkityksellisiä  olivat  tai¬ 
vaankappaleiden  konjunktiot  eli  niiden  sattu¬ 
minen  taivaalla  samaan  kohtaan.  Myöhemmin 
kiertotähden  radat  jaettiin,  samaan  tapaan  kuin 
Kuulla,  kuumiin,  kylmiin,  kuiviin  ja  kosteisiin 
alueisiin.  Sen  lisäksi  kiertotähden  vaikutuksen 
voimakkuuden  pääteltiin  vaihtelevan  mm.  eri 
viikonpäivien  mukaan. 

Tähtitarhan  säännöllisesti  toistuvien  ilmiöiden 
lisäksi  ennustusten  perusteena  käytettiin  muitakin 
taivaan  ja  ilman  tapahtumia,  esim.  auringon-  ja 
kuunpimennyksiä,  pyrstötähden  ilmaantumista 
sekä  Auringon  ja  Kuun  kehiä  tai  vierusaurinkoja. 
Epäsäännöllisistä  ilmiöistä  tehtiin  ennustuksia, 
jotka  koskivat  kuivuutta,  sadetta  ja  myrskyjä, 
kulkutauteja  ja  poikkeuksellista  kuolleisuutta, 
sotia  ja  valtiollisia  kiistoja,  hallitsijoiden  ja  val- 
tahenkilöiden  kuolemaa  tai  vallasta  suistumista. 
Nämä  ennustukset  olivat  yleensä  elämää  ja  luon¬ 
toa  uhkaavia. 

Tieteellinen  astrologia 

Kreikkalaiset  kehittivät  astrologiasta  mate¬ 
maattisen  tieteen.  Heitä  kiinnostivat  erityisesti 
kiertotähden  väliset  kulmat  ja  niistä  aiheutuvat 
vaikutukset  ihmisen  elämään.  Luotettavien  en¬ 
nustusten  laatimista  varten  tarvittiin  monimut¬ 
kaisia  tauluja,  efemeridejä,  joiden  mukaan  tai¬ 


vaankappaleiden  sijainti  haluttuna  aikana  voitiin 
määrittää. 

Rooman  valtakunnassa  100-luvulta  alkaen 
astrologiasta  tuli  ensimmäisen  kerran  selvästi 
liikeyritys.  Lukemattomat  kaldealaisiksi  itseään 
nimittävät  ennustajat  laativat  halukkaille  maksua 
vastaan  horoskooppeja  (kreik.  hora,  hetki  -tai  syn- 
tymähetki;  skopein,  katsoa)  eli  ennustuksia  sekä 
koko  elämää  että  tulevaa  viikkoa  varten. 

Keskiajan  alkupuolella  astrologian  opit  olivat 
kiteytyneet  uskontoon  verrattavaksi  tieteeksi.  Sen 
ehdottomia  auktoriteetteja  olivat  Rooman  helle¬ 
nistisellä  kaudella  Ptolemaios  (n.  100—170)  ja 
arabikulttuurin  kukoistuskaudella  Albumasar  eli 
Abu  Mashar  (787  — 886),  joiden  luomiin  sääntöi¬ 
hin  vedottiin  satojen  vuosien  ajan. 

Astrologian  harjoittajien  keskuudessa  esiintyi 
useampia  koulukuntia,  joiden  käsitykset  saat¬ 
toivat  poiketa  toisistaan,  joskus  varsin  jyrkästi. 
Olipa  koulukunta  mikä  tahansa,  jäi  horoskoopin 
tulkinnassa  aina  mahdollisuus  selityksille,  jos 
ennustukset  eivät  osuneet  oikeaan.  Astrologiasta 
oli  tullut  tiede,  jota  ei  voitu  osoittaa  vääräksi. 

Aikaa  myöten  tähdistä  ennustamisen  taitoon 
liittyi  aina  vain  hienompia  vivahteita.  Horos¬ 
kooppien  laadinta  oli  tullut  tavattoman  vaikeak¬ 
si  ja  siihen  pystyivät  ainoastaan  matematiikan 
taitajat,  joilla  oli  käytössään  tarvittavat  tähtitau- 
lukot.  Astrologista  käytettiinkin  usein  nimitystä 
matemaatikko. 

Tähdet  ja  Ihmiskohtalot 

Tähden  vaikutukset  ihmisten  kohtaloihin  il¬ 
maistiin  horoskoopeilla  ja  niiden  selityksillä. 
Paperille  piirrettiin  tavallisesti  ympyrä,  joskus 
neliö,  jonka  kehä  jaettiin  12  osaan  eläinradan 
tähtikuvioiden  mukaan.  Kehän  osien  päistä  ku¬ 
vion  keskipisteeseen  vedetyillä  viivoilla  kuvio 
jaettiin  kahteentoista  alueeseen,  joita  kutsuttiin 
huoneiksi. 

Huoneet  luettiin  vastapäivään  numerojärjes¬ 
tyksessä,  jossa  1  vastasi  Oinaan  tähtimerkkiä,  ja 
ne  merkitsivät  seuraavia  elämän  alueita:  1  synty¬ 
mä  ja  elämänkulku,  11  rikkaus,  111  sisarukset,  IV 
vanhemmat  ja  vanhuus,  V  lapset,  VI  terveys,  Vll 
avioliitto,  Vili  kuolema  jakuolintapa,  IX  uskonto 
ja  matkat,  X  ammatti  ja  elämänarvot.  Xl  ystävät 
ja  hyväntekijät  sekä  Xll  vihamiehet.  12  Auringon 
huoneen  lisäksi  voitiin  horoskoopin  piiri  jakaa  28 
Kuun  huoneeseen,  joista  jokaisella  oli  myöskin 
oma  merkityksensä. 

Taivaankantta  kuvaavaan  horoskooppikaa- 

vaan  merkittiin  kiertotähden  eli  Auringon,  Kuun, 
Marsin,  Merkuriuksen,  Venuksen,  Jupiterin  ja 
Saturnuksen  asemat  ihmisen  syntymähetkellä. 
Sen  lisäksi  horoskooppiin  merkittiin  kulloinkin 
nousemassa  ja  laskemassa  oleva  eläinradan  täh¬ 
tikuvio. 

Taivaankappaleiden  ja  tähtikuvioiden  sijain¬ 
nista  horoskoopin  eri  huoneissa  ja  kiertotähden 
välisistä  kulmista  tehtiin  johtopäätökset  ihmisen 
kohtaloista. 

Kristinusko  ja  astrologia 

Kristinuskolla  ja  astrologialla  näytti  olevan 
alusta  pitäen  jotakin  yhteistä.  Vanhassa  testa¬ 
mentissa  sanottiin  jo,  että  Luoja  on  asettanut 
taivaankappaleet  merkeiksi.  Johannes  Kastajalla 
oli  opetuslapsia  yhtä  monta  kuin  kuukaudessa 
päiviä,  nimittäin  29  miestä  ja  puolikasta  vastaava 
nainen.  Jeesuksella  taas  oli  yhtä  monta  opetus¬ 
lasta  kuin  eläinradassa  oli  tähtimerkkejä.  Kaiken 
lisäksi  Raamatun  kertomuksen  mukaan  uusi  tähti 
oli  ilmoittanut  Jeesuksen  syntymästä. 

Jumalan  äiti  vastasi  Neitsyen  tähtikuviota,  jol¬ 
le  babylonialaiset  olivat  aikaisemmin  antaneet 
nimen  Elonleikkaaja  ja  egyptiläiset  nimen  Suuri 
Äiti.  Kristinuskon  kaudella  Marian  syntymäpäi¬ 
väksi  nimettiin  8.9.,  jolloin  Neitsyen  tähtikuvion 
sirppitähti  tuli  esiin  Auringon  takaa,  ja  Marian 
taivaaseen  astumisen  päiväksi  säädettiin  15.8., 
jolloin  sama  tähti  painui  piiloon  Auringon  taakse. 
Sen  lisäksi  Jeesuksen  syntymäpäiväksi  määrättiin 
25.12.,  kun  Konstantinus  Suuri  oli  kohottanut 
kristinuskon  Rooman  valtakunnan  valtionuskon¬ 
noksi.  Tämä  päivä  oli  aikaisemmin  ollut  talvipäi¬ 
vän  seisauksen  kunniaksi  Auringon  juhlapäivä. 

Kristillinen  kirkko  ei  voinut  kuitenkaan  va¬ 
rauksetta  hyväksyä  tähdistä  ennustamista,  joka 
selitti  ihmiselämän  kohtaloineen  pelkästään  täh¬ 
tien  sijainnin  seurauksiksi.  Tällöin  Jumalan  tahto 
ei  olisi  enää  ollut  tutkimaton  ja  Jumalan  teot 
olisivat  olleet  tähdille  alistettuja.  Armon  kautta 
tapahtuva  lunastus  olisi  silloin  ollut  sattumanva¬ 
raista,  eikä  Jumalan  tahdosta  riippuvaa.  Kukaan 
ei  olisi  enää  ollut  vastuussa  itsestään,  jos  tähdet 
olisivat  määränneet  ihmisen  luonteen  ja  teotkin. 
Siksi  kristikunnan  jumaluusoppineet  taistelivat 
tähdistä  ennustamista  vastaan,  mutta  huonolla 
menestyksellä. 

Arabialainen  kulttuuri  levisi  1100-luvulla  Eu¬ 
rooppaan  ja  aiheutti  kaikinpuolisen  virkistyksen 
monilla  tieteen  aloilla.  Silloin  astrologiakin  nousi 
uuteen  kukoistukseen.  Astronomia  eli  tähtitie¬ 


de  kehittyi  voimakkaasti,  kun  astrologiaa  varten 
pyrittiin  laatimaan  entistä  tarkempia  taulukoita 
tähtien  asemien  laskemiseksi  eri  ajankohtina. 

Kristinusko  joutui  alistumaan  astrologian  edes¬ 
sä.  Kirkko  tyytyi  siihen,  että  astrologia  merkitsi 
tietoa  tietyn  kohtalon  mahdollisuudesta,  mutta 
ei  sen  sijaan  mitään  pakottavaa  ennustetta,  joka 
olisi  määrännyt  ihmisen  kohtaloista.  Näin  säilyi 
mahdollisuus  vapaaseen  tahtoon  ja  Jumalan  ar¬ 
mon  kautta  tapahtuvaan  pelastukseen. 

Astrologia  levisi  kuitenkin  hyökyaallon  tavoin 
kauttakoko  kristityn  jamuunkin  maailman.  Kaik¬ 
ki  toiminta  sopeutettiin  tähtien  kulkuun.  Kukaan 
arvostaan  kiinni  pitävä  mies,  olipa  hän  sitten  hal¬ 
litsija  tai  porvari,  ei  ryhtynyt  mihinkään  toimeen 
tutkimatta  ensin  tähtien  asemaa  tai  kysymättä 
neuvoa  astrologilta. 

Lääketiede  ja  astrologia 

Kreikkalaisten  ajoista  lähtien  ihmisen  sairauk¬ 
sien  oli  katsottu  johtuvan  pääasiassa  sen  neljän 
nesteen,  nimittäin  veren,  mustan  sapen,  keltaisen 
sapen  ja  liman  epätasapainosta.  Pidettiin  itses¬ 
tään  selvänä,  että  tähdet  vallitsivat  myös  näiden 
nesteiden  tasapainoa.  Siinä  suurin  merkitys  oli 
kiertotähdillä.  Veri  kuului  Jupiterille  ja  Venuk¬ 
selle,  musta  sappi  Saturnukselle,  keltainen  sappi 
Marsille  ja  lima  Kuulle. 

Lima  oli  sairauksien  kannalta  tärkein  elimistön 
neste  ja  näin  ollen  Kuulla  oli  erittäin  merkittävä 
osuus  ihmisen  elimistöön.  Olivathan  silloisen  kä¬ 
sityksen  mukaan  aivot,  ymmärryksen  olinpaikka, 
limasta  muodostuneet  ja  siten  erityisesti  Kuun 
vaikutuksen  alaisena. 

Edellä  mainitusta  oli  tietenkin  suoranaisena 
seurauksena,  että  taivaankappaleilla  oli  vaikutus¬ 
ta  sekä  tautien  syntyyn  että  niiden  paranemiseen. 
Astrologian  oppien  mukaan  sairastuminen  oli 
tähtitaivaan  ennalta  määräämä  kohtalonomainen 
asia,  johon  ei  syntymänsä  jälkeen  voinut  pal¬ 
jonkaan  vaikuttaa  tapaturmien  välttämistä  ehkä 
lukuunottamatta. 

Tautien  parantamista  sen  sijaan  voitiin  aut- 

taa  valitsemalla  taivaankappaleiden  vaikutuksen 
kannalta  edulliset  hoitokeinot  ja  ajankohdat.  Ku- 
viteltiinpa  käytettyjen  rohdosten  voiman  riippu¬ 
van  ratkaisevasti  siitä,  mikä  taivaankappaleiden 
ja  erityisesti  Kuun  sijainti  oli  niiden  talteen  otta¬ 
misen  hetkellä. 

Roomalaisen  Pliniuksen  noin  vuonna  50  ker¬ 
toman  mukaan  Massiliassa  elänyt  lääkäri  Crinas 
keksi  yhdistää  astrologian  ja  lääketieteen  “mate¬ 
maattiseksi  päiväkirjaksi”  eli  astrologiseksi  ka¬ 
lenteriksi.  Marcus  Manilius  puolestaan  kirjoitti 
noin  vuonna  100  viisiosaisen  runomuotoisen 
teoksen  “Astronomicon”,  jossa  opetettiin  myös 
eläinradan  merkkien  vaikutukset  eri  ruumiin¬ 
osiin.  Näin  astrologian  merkitys  lääkintätaidossa 
kasvoi  edelleen. 

Ihmisen  päätä  j a kasvoj a  hallitsi  Oinas .  Kaula  j a 
kurkunpää  kuuluivat  Härän  vaikutuspiiriin.  Käsi¬ 
varret  ja  kädet  sopivat  parillisina  Kaksosten  suo¬ 
jelukseen.  Rintaa  varjeli  Rapu  saksineen.  Leijona 
hallitsi  sydäntä,  kun  taas  Neitsyt  suojeli  maksaa 
jakeuhkoja.  Vaaka  varjeli  suolistoa  ja  sisäelimiä. 
Skorpioni  hallitsi  "salaisia  paikkoja”  eli  ulkoisten 
sukuelinten  seutuja.  Jousimiehen  alueeseen  kuu¬ 
lui  lantio  ja  Kauriille  polvien  seudut.  Vesimies 
varjeli  pohkeita  ja  Kalat  jalkateriä. 

Kiertotähdet  vallitsivat  ihmisruumista  sillois¬ 
ten  käsitysten  mukaan  seuraavasti;  Aurinko  ruu¬ 
miin  oikeaa  puoliskoa  ja  Kuu  vasenta,  Saturnus 
erityisesti  pernaa,  Jupiter  keuhkoja,  Mars  sukue¬ 
limiä,  Venus  vatsaontelon  elimiä  ja  Merkurius 
käsivarsia. 

Keskiajan  loppupuolella  lääketiede  joutui  lähes 
täysin  astrologian  valtaan.  Kreikkalaisten  perus¬ 
tama,  havaintoihin  perustuva  ihmisten  tutkimi¬ 
nen  ja  hoitaminen  unohtuivat  melkein  kokonaan. 
Tähtitaivaan,  kiertotähden  ja  eläinradan  tähtiku¬ 
vioiden  merkityksestä  ihmisen  hyvinvoinnille  ja 
sairauksille  kehittyi  järjestelmä,  joka  pyrittiin 
ottamaan  huomioon  kaikessa. 

Astrologian  oppirakennelma  oli  varsin  moni¬ 
mutkainen  eikä  oppimattomilla  ihmisillä  ollut  mi¬ 
tään  edellytyksiä  noudattaa  sen  sääntöj  ä.  Niinpä  ei 
osattu  käyttää  hyväksi  “hyviä  hetkiä”  sairauksien 


hoidossa,  j a  mikä  pelottavinta,  tietämättömyyden 
vallitessa  saatettiin  suorittaa  hoitotoimenpiteet 
aikoina,  jolloin  niistä  oli  suoranaista  haittaa. 

Ihmiskunnan  avuksi  tuli  kuitenkin  kirjapai¬ 
notaito.  Suonenisku  oli  aina  1800-luvulle  asti 
tärkein  hoito  melkeinpä  kaikissa  taudeissa.  Jo 
1480-luvulla  painettiin  ensimmäiset  Kuun  vai¬ 
heita  esittelevät  kalenterit,  joissa  annettiin  ohjeita 
edullisista  suoneniskupäivistä.  Näistä  alunperin 
lääkärien  laatimista  kalentereista  kehittyivät  pai¬ 
netut  almanakat,  joissa  kuukausien  päiväluettelot 
saivat  vähitellen  yhä  tärkeämmän  sijan. 

Päiviin  liittyvät  astrologiset  erikoispiirteet  il¬ 
maistiin  eläinradan  tähtikuvioita.  Aurinkoa,  Kuu¬ 
ta  j  a  muita  kiertotähtiä  sekä  niiden  asemaa  osoitta¬ 
vien  merkkien  avulla.  Lisäksi  käytettiin  erityisiä 
merkkejä  osoittamaan,  milloin  tietyt  asiat  saatet¬ 
tiin  suorittaa  tavallista  edullisemmin.  Kaksoisristi 
tarkoitti  hyvää  ja  yksinkertainen  risti  kohtalaista 
suoneniskupäivää,  kuusisakarainen  tähti  hyvää 
lääkkeen  nauttimispäivää,  kuppaussarvi  hyvää 
kuppaamis-  ja  kylpemispäivää,  kannellinen  ruuk¬ 
ku  hyvää  lapsen  vierottamispäivää  ja  apilanlehti 
hyvää  kylvö-  ja  istutuspäivää.  Myös  huonoa  ja 
hylättävää  päivää  varten  oli  oma  merkkinsä. 

Almanakasta  tuli  jokamiehen  opas  terveyden¬ 
hoitoon  ja  muihin  tavalliseen  elämään  liittyvissä 
asioissa.  Usein  niissä  oli  painettuna  myös  ihmis¬ 
ruumiin  kuva,  johon  oli  merkitty  suoneniskun 
suorittamista  varten,  mitä  osia  ruumiista  kukin 
taivaankappale  vallitsi.  Ei  ollut  nimittäin  saman¬ 
tekevää,  mistä  suonesta  verta  laskettiin  almana¬ 
kan  osoittamana  “hyvänä  päivänä”. 

Kun  almanakan  sivut  olivat  aivan  liian  ahtaat 
monimutkaisten  sääntöjen  selostamista  ajatellen. 


Ajanlaskumme  alussa  kiertotähtien  oletettiin  vallitsevan 
ihmisruumista.  Saturnus  esimerkiksi  vallitsi  pernaa. 

alettiin  almanakkojen  liitteenä  julkaista  erityis¬ 
tä  ennustuskirjaa,  jossa  selvitettiin  tarkemmin 
päivien  edullisuutta  tai  epäedullisuutta  tiettyjen 
tehtävien  kannalta.  1600-luvun  alkuvuosina  tu¬ 
livat  almanakkoihin  mukaan  astrologiset  sääen¬ 
nustukset. 

Kiertotähden,  Aurinko  ja  Kuu  mukaanluettu¬ 
na,  sijainti  toisiinsa  ja  eläinradan  merkkeihin 
nähden  oli  silloisten  käsitysten  mukaan  syynä 
ukkosen,  sateen,  tuulen,  myrskyn,  sumun,  pak¬ 
kasen,  kuumuuden,  suojasään  ja  kaikkien  mui¬ 
denkin  sääilmiöiden  esiintymiseen.  Astrologiset 
sääennustukset  eivät  tietenkään  osuneet  oikeaan 
kuin  sattumalta,  mutta  sitä  puolusteltiin  sillä, 
että  Jumala  ei  ollut  sidottu  tähtien  vaikutukseen 
ja  että  hän  voi  ohjata  ja  muuttaa  kaiken  toisinkin 
tahtonsa  mukaan. 

Astrologian  valta  väistyy 

Luonnontieteiden  kehittyessä  ja  tiedon  lisään¬ 
tyessä  uuden  ajan  alkupuolelta  lähtien  alkoi 
astrologian  valtakausi  vastaavasti  väistyä.  Yhä 
useammin  kiinnitettiin  huomiota  ennustusten  vir¬ 
heellisyyteen  ja  ruvettiin  vaatimaan  astrologian 
hylkäämistä  tieteenä.  Kauimmin  hyväksyttiin 
säätä  koskevat  ennustukset.  Syntynyt  taistelu  oli 
pitkällinen,  eikä  se  ole  vieläkään  astrologiaa  ko¬ 
konaan  nujertanut. 

Astrologian  tukipylväs  on  ollut  almanakka, 
joka  on  muuttunut  hyvin  hitaasti  vuosisatojen 
kuluessa.  Suomalaisten  tekemien  almanakkojen 
sarja  alkaa  vuodesta  1608  ja  ensimmäiset  niis¬ 
tä  laati  Sigfridus  Aronus  Forsius  Tukholman 
ja  vuonna  1623  Turun  horisontin  mukaan.  Ne 
olivat  tyypillisiä  astrologisia  almanakkoja  en- 
nustuskirjoineen.  Ensimmäinen  suomenkielinen 
almanakka  ilmestyi  Turussa  vuonna  1705  Lau¬ 
rentius  Tammelinin  julkaisemana.  Sääennus¬ 
tukset  jäivät  lopullisesti  pois  vasta  vuoden  1887 
almanakasta  lähtien. 

Muutoin  tähtitieteelliset  merkinnät  ovat  alma¬ 
nakoissa  säilyneet  meidän  päiviimme  asti.  Vaikka 
jo  1600-luvun  alussa  kaukoputken  keksimisen 
jälkeen  voitiin  todeta,  että  Kuussa  ei  ole  silmiä, 
nenää  ja  suuta,  kuten  aikaisemmin  uskottiin,  jäi¬ 
vät  nämä  kasvonpiirteet  pois  almanakan  kuulta 
vasta  vuonna  1970.  Mätäkuu,  astrologiaan  ja  kan¬ 
sanperinteeseen  vahvasti  liittynyt  ajanjakso,  oli 
mukana  suomalaisessa  almanakassa  vielä  vuonna 
1995. 

Astrologia  elää  sitkeästi  edelleen.  Jokainen  it¬ 
seään  arvossa  pitävä  aikakauslehti  katsoo  aiheel¬ 


liseksi  julkaista  viikoittain,  kuukausittain  tai  vuo¬ 
sittain  ennustuksia  eri  eläinradan  tähtimerkkien 
vaikutuksen  alaisena  syntyneille  henkilöille.  On 
olemassa  lukuisia  astrologeja,  jotka  pyynnöstä  ja 
korvauksesta  laativat  syntymähoroskooppeja  ja 
muita  astrologisia  ennustuksia  niitä  kaipaaville 
ja  niihin  uskoville  ihmisille. 

Nykyajan  astrologeja  ei  häiritse  lainkaan,  että 
eläinradan  tähtikuvioiden  kehä  on  vuosituhansien 
aikana  pyörähtänyt  niin,  että  Auringon  sijainti  ke¬ 
vätpäivän  tasauksen  sattuessa  on  siirtynyt  Oinaan 
tähtikuviosta  ensin  Kristuksen  syntymän  aikoina 
Kalojen  tähtikuvioon  ja  nyt  Vesimiehen  tähti¬ 
kuvioon.  Useimmat  heistä  laativat  eläinrataan 
perustuvat  ennustuksensa  4000  vuotta  vanhojen 
sijaintien  perusteella. 

Astrologia  elää  vielä  vaihtoehtoisessa  lääkin¬ 
nässä  mm.  siten,  että  antroposofi  Rudolf  Steine¬ 
rin  opin  mukaan  lääkkeeksi  käytettävät  miste- 
linoksat  on  poimittava  talteen  tiettyjen  kuunvai- 
heiden  aikana,  jotta  niillä  olisi  mahdollisimman 
suuri  teho.  Ainoa  almanakkaan  yhä  liittyvä  ast¬ 
rologinen  ennustusmuoto  on  kalakalenteri,  joka 
noudattaa  yksinomaan  Kuun  vaiheita. 

Loppusanat 

Astrologia  ja  ennen  kaikkea  usko  siihen  ovat 
tavallisimmin  olleet  kehitystä  jarruttavia  tekijöi¬ 
tä.  Toisaalta  on  kuitenkin  todettava,  että  astrolo¬ 
gian  mukana  läntinen  maailma  sai  arabialaisen 
kulttuurin  kautta  paljon  muuta  unhoon  jäänyttä 
tietoa  ja  että  pyrkimys  astrologisten  ennustusten 
tarkkuuden  lisäämiseksi  nopeutti  tähtitieteen  ke¬ 
hitystä  uuden  ajan  alussa. 

Astrologia  on  esimerkki  ihmisen  luoman  kult¬ 
tuurin  harharetkistä  uteliaisuuden  poluilla.  Vaik¬ 
ka  tähdet  eivät  määrääkään  kohtaloamme,  niin 
niiden  mukaan  laaditut  astrologiset  ennustukset 
ovat  vaikuttaneet  ihmisten  ajatteluun  ja  tekoihin 
tavalla,  jonka  merkityksen  mittaaminen  tuskin 
lienee  mahdollista.  ■ 


Kirjoittaja  on  eläkkeellä  oleva  lääketieteen  toh¬ 
tori. 

Arno  Forsius 


Eräs  astrologi: 
Nostrodomus 


Astrologiaa  on  käy¬ 
tetty  ennustami¬ 
seen  mitä  mo¬ 
ninaisimmilla  elä¬ 
mänaloilla.  Täh- 
titaidon  avulla 
laadittiin 
henkilökoh¬ 
taisia  syn- 
tymäho- 
roskoop- 
peja,  säätä 
ja  maail¬ 
mantapah¬ 
tumia  en¬ 
nustavia 
vuosiho- 
roskoop- 
peja  sekä 
maailmanta¬ 
pahtumia  ennus¬ 
tavia  pitkän  tähtä¬ 
yksen  horoskooppeja. 

Astrologia  oli  noussut 
1400-  ja  1500  -luvuilla  myös 
tärkeäksi  osaksi  lääketiedettä.  Ho¬ 
roskooppien  teko  ei  ollut  keskiajalla  muutenkaan 
mitään  leikkimielistä  harrastelua,  vaan  sen  ajan 
tieteeseen  ja  vankkaan  uskoon  perustuvaa  toimin¬ 
taa.  Hallitsijat  tekivät  päätöksiään  astrologiaan 
nojaten  ja  kuuluisat  tähtienselittäjät  olivat  hyvin 
haluttuja  hovipiireissä. 

Myös  lääkärit  harrastivat  toisinaan  yleismaail¬ 
mallisten  ennustusten  laatimista.  Heistä  voidaan 
mainita  mm.  Paracelsus  (1493  —  1541),  Hieron¬ 
ymus  (Girolamo)  Cardanus  (1501  —  1576)  ja 
Casparus  Peucerus  (1525  —  1602). 

Ennustamista  harjoittaneista  lääkäreistä  on 
kohonnut  maailmanmaineeseen  ranskalainen 
lääkäri  Nostradamus  eli  Michel  de  Notredame 
(1503  —  1566).  Hän  oli  juutalaista  syntyperää  ja 
suvun  kerrottiin  polveutuvan  Joosefin  pojasta 
Isaskarista.  Nimensä  hän  oli  saanut  sen  kirkon 


mukaan,  jossa  hänen  isoisänsä 
isä  oli  kastettu  kristinus¬ 
koon. 

Nostradamus  syn¬ 
tyi  St.-Remyssä 
Provencessa  ja 
kuoli  samalla 
seudulla  si¬ 
jaitsevassa 
Salonissa. 
Ennen  kuo¬ 
lemaansa 
Nostradamus 
sairasti  kihtiä 
ja  turvotus- 
tautia.  Hänen 
arkkunsa  hau¬ 
dattiin  hänen 
toivomustaan 
noudattaen  pysty¬ 
asennossa  Salonissa 
olevan  cordelieerien 
eli  fransiskaanimunkkien 
kirkon  muurien  suojaan. 
Nostradamus  opiskeli  ensin 
Avignonissa  humanistisia  aineita  ja  filoso¬ 
fiaa.  Sieltä  hän  siirtyi  Montpellierin  yliopistoon 
opiskelemaan  lääketiedettä  ja  valmistui  tohtoriksi 
1529.  Sen  jälkeen  Nostradamus  asettui  lääkäriksi 
ensinAgeniin.  Kaupungissa  puhkesi  vuonna  1537 
ruttoepidemia,  jonka  uhreiksi  joutuivat  myös  No- 
stradamuksen  puoliso  ja  kaksi  lasta. 

Pettyneenä  kykyihinsä  ja  taitoihinsa  Nostrada¬ 
mus  kierteli  eri  puolilla  Eurooppaa.  Matkojensa 
aikana  hän  alkoi  tuntea  mielenkiintoa  ennusta¬ 
mista  kohtaan.  Vietettyään  muutaman  vuoden 
kuljeskelevaa  elämää  Nostradamus  asettui  vuon¬ 
na  1544  lääkäriksi  Saloniin.  Siellä  hän  avioitui 
uudelleen  ja  perheeseen  syntyi  kolme  poikaa  ja 
kolme  tytärtä.  Nostradamuksen  kerrotaan  saavut¬ 
taneen  suurta  mainetta  lähiseudulla  sijainneissa 
Aixin  ja  Lyonin  kaupungeissa  toiminnallaan  rut¬ 
toepidemioiden  ehkäisemiseksi. 

Nostradamus  oli  alkanut  laatia  ennustuksia 
vuoden  1547  aikoihin  ja  ensimmäinen  hänen 
ennustusalmanakoistaan  ilmestyi  vuonna  1550. 
Vuotta  koskevat  ennustukset  oli  laadittu  kahden¬ 
toista  nelisäkeen  muotoon.  Myönteisen  vastaan¬ 
oton  johdosta  hän  laati  almanakkoja  joka  vuodelle 
elämänsä  loppuun  saakka. 

Vuotuisten  almanakkojen  ennustukset  eivät 
osuneet  useinkaan  oikeaan  j  a  siten  ne  olivat  monil¬ 
le  kiitollisia  pilkan  aiheita.  EräätNostradamuksen 
ennustuksista  näyttivät  kuitenkin  käyneen  toteen 
ja  hänen  maineensa  kiiri  laajalle.  Niinpä  hän 
oli  ennustanut,  että  ranskalaiset  tulisivat  kärsi¬ 
mään  tappion  St. -Quentinin  luona  vuonna  1557. 
Näin  todella  tapahtuikin  ja  silloin  ylipäällikkö 
Montmorency,  marsalkka  St.-Andre  ja  eräät 
muut  haavoittuivat  ja  joutuivat  espanjalaisten 
vangeiksi. 

Katariina  de’ Medici  (1519—1589),  Ranskan 
kuninkaan  Henrik  (Henri)  II:n  (1519—1559) 
puoliso,  luotti  kovasti  astrologeihin.  Italialaisen 
Cosimo  Ruggierin  jälkeen  hän  alkoi  käyttää 
Nostradamuksen  palveluksia.  Katarina  de’  Me¬ 
dioin  kerrotaan  hankkineen  Nostradamukselta 
salanimellä  itselleen  puolisonsa  horoskoopin. 
Siinä  ennustettiin,  että  kuningas  murhattaisiin 
kaksintaistelussa.  Kuningatar  piti  sitä  mahdotto¬ 
mana,  sillä  kuninkaalla  ei  ollut  suinkaan  vaaraa 
joutua  kaksintaisteluun. 

Tapahtui  kuitenkin,  että  Henrik  11  kuoli  vuon¬ 
na  1559  vahingoituttuaan  metsästysleikissä  sil¬ 
määnsä  osuneesta  keihäänpistosta.  Kun  Nostra¬ 
damuksen  ennustuksen  Henrik  ll:n  kuolemasta  ja 
kuolintavasta  voitiin  nyt  selittää  käyneen  toteen, 
kasvoi  hänen  maineensa  edelleen.  Nostradamus 
sai  laatia  horoskoopit  myös  kuningattaren  lapsil¬ 
le.  Katarina  de’  Medioin  pojan  Kaarle  (Charles) 
IX;n  aikana  (1550—1574,  hallitsijana  vuodesta 
1560)  Nostradamus  nautti  hovissa  niin  suurta 
kunnioitusta,  että  hänet  nimitettiin  kuninkaan 
henkilääkäriksi. 

Nostradamuksen  pysyvä  maine  tulevaisuuden 
tapahtumien  ennustajana  perustuu  hänen  runo¬ 


mittaisiin  ennustuksiinsa  “Centuries  Astronomi- 
ques”.  Niitä  hän  kirjoitti  vuodesta  1554  alkaen 
kaikkiaan  kymmenen  ja  jokaisessa  niistä  oli  sata 
nelisäettä.  Ensimmäiset  niistä  ilmestyivät  vuonna 
1555,  seuraavat  vuonna  samoin  vuonna  1555  ja 
loput  vuonna  1558.  Viimeiset  niistä  oli  omistettu 
kuningas  Henrik  lElle.  Ennustusrunoista  ilmestyi 
ensimmäinen  koottu  laitos  Nostradamuksen  kuo¬ 
leman  jälkeen  vuonna  1568. 

Näissä  ranskaksi  kirjoitetuissa  ennustusru- 
noissa  oli  paljon  viittauksia  antiikin  maailmaan. 
Moniselitteisissä  säkeissä  oli  mukana  runsaasti 
provensaalin,  latinan,  italian,  kreikan  ja  heprean 
kielisiä  ilmaisuja.  Niissä  ei  myöskään  ilmoitettu 
tulevien  tapahtumien  tarkkoja  aikamääriä.  Siten 
ennustusten  tulkinta  jäi  täysin  riippumaan  tulkit¬ 
sijan  käsityksistä  ja  oivalluksista. 

Nostradamuksen  ennustuskirjat  herättivät 
suunnatonta  huomiota  ja  Jean-Aime  de  Cha- 
vigny  onnistui  selityksillään  vakuuttamaan  ih¬ 
miset  siitä,  että  ennustukset  todella  toteutuivat. 
Nostradamuksen  kirjoja  on  julkaistu  jatkuvasti 
uusina  painoksina  hänen  kuolemansa  jälkeen. 
Niihin  on  toistuvasti  ilmaantunut  muiden  tekemiä 
muutoksia  ja  lisäyksiä.  Kansanusko  selitti  ne  si¬ 
ten,  että  Nostradamus  itse  teki  työtä  ennustustensa 
hyväksi  haudassaan. 

Nostradamuksen  teos  joutui  myös  monien  ar¬ 
vostelujen  kohteeksi  j  a  katolinen  kirkko  paheksui 
sitä,  koska  siinä  uskottiin  ennustettavan  paavin- 
vallan  kukistumista.  Sen  seurauksena  katolinen 
kirkko  julisti  kirjan  kielletyksi  niinkin  myöhään 
kuin  vuonna  1781,  runsaat  200  vuotta  sen  ilmes¬ 
tymisen  jälkeen. 

Yhä  edelleen  on  olemassa  astrologiaan  ja  en¬ 
nustuksiin  uskovia  ihmisiä,  joiden  käsityksen 
mukaan  Nostradamus  on  pystynyt  ennustamaan 
oikein  meidänkin  aikamme  tapahtumia. 

Nostradamuksen  poika,  hänkin  nimeltään 
Michel  Notredame,  toimi  myös  tähtienselittä- 
jänä  ja  ennustajana.  Hän  oli  asiassaan  liiankin 
innokas.  Hän  oli  nimittäin  ennustanut,  että  tulipa¬ 
lo  hävittäisi  Le  Puyn  kaupungin.  Kun  ennustettu 
hetki  lähestyi,  tavoitettiin  ennustaja  sytyttämässä 
kaupunkia  tuleen  varmistaakseen  ennustuksen  to¬ 
teutumisen.  Ennustaja  otettiin  kiinni  ja  mestattiin 
vuonna  1575.  ■ 


Kirjoitus  on  julkaistu  aikaisemmin  Suomen  lää- 
kärilehdessä  otsikolla  “Nostradamus” . 

Hannu  Karttunen 


Litteää  ja  onttoa 


Maan  pallomainen  muoto  on  tun¬ 
nettu  jo  ainakin  kaksi  ja  puoli  vuo¬ 
situhatta.  Se  oli  tuttu  silloin  vaikut¬ 
taneelle  pythagoralaiselle  koulu¬ 
kunnalle.  Antiikin  Kreikan  oppineille 
pallonmuotoinen  Maa  oli  selvä 
tosiasia,  ja  jopa  sen  koko  tunnettiin 
varsin  hyvin.  Osittain  perusteluna 
oli  pallon  täydellinen  symmetrisyys, 
mutta  jo  tuon  ajan  ihmiset  pystyivät 
näkemään  myös  konkreettisia  to¬ 
disteita  Maan  muodosta.  Sittemmin 
käsityksiin  Maan  muodosta  ja  koos¬ 
ta  on  tehty  oikeastaan  vain  pientä 
hienosäätöä. 


Ajatus  litteästä  Maasta  ei  ole  vieläkään 
täysin  kuollut.  Jotkut  kannattavat  sitä 
silkkaa  tietämättömyyttään;  eihän  Maan 
muodolla  ole  useimmille  kovinkaan  kummoista 
merkitystä,  j  a  arkikokemuksemme  mukaan  maan¬ 
pinta  tuntuu  keskimäärin  melko  litteältä. 

Maan  muodosta  on  esitetty  muitakin  ajatuksia. 
Ontto  Maa  kuuluu  lähinnä  tieteiskirjallisuuteen 
(ullakolta  löytämäni  repaleinen  Edgar  Rice  Bur- 
roughsin  “Maan  uumenissa”  taisi  olla  ensimmäi¬ 
nen  lapsena  lukemani  scifi-kirja),  mutta  on  sillä 
ollut  totisempaakin  kannatusta. 

Joidenkin  mukaan  Maa  on  vain  kuori,  jonka 
sisäpinta  on  myös  asuttu.  Toisten  mukaan  elämme 
itse  tuolla  sisäpinnalla,  ja  vaikutelma  päinvastai¬ 
sesta  kaarevuudesta  on  optinen  harha,  joka  johtuu 
ilmakehän  valoa  taittavasta  vaikutuksesta. 

Onton  maankuoren  sisäpinta  olisi  aika  outo 
asuinsija.  Newtonin  vetovoimalain  avulla  voim¬ 
me  laskea,  ettemme  tuntisi  siellä  lainkaan  Maan 
vetovoimaa,  vaan  ajelehtisimme  painottomina. 
Siinä  nyt  vielä  voisi  olla  hupaisatkin  puolensa. 


vaikka  elämä  olisikin  tavattoman  hankalaa.  Jos 
sen  sijaan  Maan  keskipisteessä  killuisi  jokin  au- 
ringontapainen  valaisemassa  onkaloamme,  sen 
vetovoima  vetäisi  meitä  kyllä  puoleensa,  ja  puto- 
aisimme  oitis  sen  pinnalle.  Painottomuuden  voisi 
välttää  panemalla  Maa  pyörimään.  Vauhdin  vain 
olisi  oltava  aika  reipasta;  Maan  täytyisi  pyörähtää 
ympäri  noin  puolessatoista  tunnissa,  ja  silloinkin 
vaikutus  heikkenisi  napoja  kohti. 

Tuskin  kovinkaan  moni  ottaa  tällaisia  ajatuksia 
vakavasti.  Ajatus  litteästä  Maasta  sen  sijaan  on 
paljon  suositumpi.  Ehdottomimmat  pannukak- 
kumaan  kannattajat  ovat  fundamentalisteja,  jotka 
uskovat  kirjaimellisesti  Raamattuun. 

Sekä  Matteuksen  että  Luukkaan  evankeliumin 
luvussa  4  kerrotaan,  miten  paholainen  vei  Jee¬ 
suksen  korkealle  vuorelle  ja  näytti  tälle  kaikki 
maailman  valtakunnat.  Pallonmuotoisessa  Maas¬ 
sa  korkeimmaltakaan  vuorelta  ei  voi  nähdä  kuin 
muutaman  sadan  kilometrin  päähän.  Ilmestys¬ 
kirjan  luku  7  alkaa  sanoilla  “Tämän  jälkeen  näin 
neljä  enkeliä,  jotka  seisoivat  maan  neljällä  kul¬ 
malla”.  Jos  siis  oikein  tarkoiksi  ruvetaan.  Maan 
pitäisi  olla  nelikulmio. 

Fiat  Earth  Society 

Yhdysvalloissa  on  oikein  pannukakkumaan 
tukiyhdistys,  Fiat  Earth  Society,  jolla  on  oma 
lehti  Fiat  Earth  News.  Saa  nähdä,  jatkuuko  sen 
ilmestyminen,  kun  lehden  kantava  voima  ja  yh¬ 
distyksen  pitkäaikainen  puheenjohtaja  Charles 
K.  Johnson  kuoli  tänä  keväänä. 

Yritetäänpä  katsoa,  mitä  tietoa  Internetistä 
löytyy.  Ensimmäinen  linkki  on  www.flatearth. 
com,  mutta  se  viittaa  vain  jonkinlaiseen  rock- 
yhtyeeseen;  en  viitsi  tutkia  tarkemmin,  koska 
teksti  on  niin  pientä,  ettei  sitä  pysty  lukemaan. 
Toinen  yritys  www.flat-earth.org  osuu  hieman 
lähemmäksi  pannukakkumaata. 

Sivujen  usein  esitettyjen  kysymysten  lista  on 
hupaisaa  luettavaa: 

K:  Sopiiko  tämä  yhteen  onton  Maan  teorian 
kanssa? 

“  Tarkoituksena  on  kaivaa  maanpinta  auki.  Auki  leikattu 
Maa  levitetään  sitten  alkuperäiseen  muotoonsa  nätiksi 
kiekoksi.” 


V:  Kyllä.  Maan  alla  tai  sen  reunoista  riippu¬ 
massa  on  maa,  jossa  asuu  vihreäihoisia  naisia 
tai  natseja. 

K;  Miten  on  vetovoiman  laita? 

V:  Vetovoima  on  luonnostaan  virheellisen  pal¬ 
lomaisen  Maan  teorian  kannattajien  keksimä  val¬ 
he.  Vetovoimateoriaa  ei  ole  koskaan  todistettu.  Ei 
ole  mitään  vetovoimaa,  vain  inertiaa.  Maa  liikkuu 
avaruuden  läpi  kuin  valtava  hissi.  Emme  putoa, 
koska  inertia  pitää  meitä  paikoillamme.  Maalla 
on  inertiaa.  On  myös  toinen  ajattelutapa,  jonka 
mukaan  Maa  ei  liiku  avaruuden  läpi,  vaan  lepää 
valtavan  kilpikonnan  selässä,  ja  vetovoimaksi 
kutsumamme  on  itse  asiassa  kilpikonnan  animaa¬ 
lista  magnetismia. 

K;  Onko  Idaho  olemassa? 

V:  Ei.  Idahon  olemassaolo  on  kartantekijöiden 
salaliiton  esittämä  valhe,  kuten  Englantikin. 

K;  Entäpä  Pohjois-Dakota? 

V:  Sitäkään  ei  ole. 

Olisi  kiinnostavaa  tietää,  onko  yhdistyksellä 
idaholaisia  tai  pohjois-dakotalaisia  jäseniä. 

Sivuilta  löytyy  myös  hälyttävä  tieto,  että  tällä 
hetkellä  Maa  onkin  pallomainen,  vaikka  se  alku¬ 
aan  oli  litteä.  Syyllisiä  ovat  televisioyhtiöt,  jotka 
ovat  kietoneet  pannukakkumaan  palloksi,  jotta 


voisivat  tuputtaa  ohjelmiaan  kaikille.  Todelli¬ 
suudessa  pannukakkumaa  toisi  televisioyhtiöille 
melkoisia  säästöjä,  kun  pinnan  kaareutuminen  ei 
rajoittaisi  lähettimien  näkyvyysaluetta. 

Aidon  pioneerihengen  mukaisesti  asia  on  pää¬ 
tetty  korjata  ja  Maa  palauttaa  takaisin  alkuperäi¬ 
seen  litteään  muotoonsa.  Tarkoituksena  on  kaivaa 
maanpinta  auki  päivämäärän  rajaa  pitkin.  Sehän 
kulkee  asumattomien  merialueiden  halki,  joten 
kaivuutyöt  eivät  häiritse  ihmisiä  senkään  ver¬ 
taa  kuin  kaupunkiemme  jokakesäiset  katutyöt. 
Auki  leikattu  Maa  levitetään  sitten  alkuperäiseen 
muotoonsa  nätiksi  kiekoksi.  Verkkosivuilta  löy¬ 
tyy  jopa  kuvasarja  siitä,  miten  pari  kaveria  on 
alkanut  lapioida  auki  tätä  maanlaajuisen  kohotus¬ 
leikkauksen  viiltoa.  Onhan  sitä  elämäntehtävää 
siinäkin. 

Näitä  verkkosivuja  silmäillessä  tulee  ensin  aja¬ 
telleeksi  noin  kolmen  sekunnin  ajan,  että  kyseessä 
on  joukko  seinähulluja.  Sitten  koko  juttu  alkaa 
tuntua  niin  totaalisen  älyttömältä,  että  sitä  alkaa 
pitää  samanlaisena  pilana  kuin  suomalaista  Epä¬ 
tieteellistä  seuraa. 

Oikea  Fiat  Earth  Society? 

Kolmas  yritys  viekin  sitten  aivan  erinäköiseen 
osoitteeseen  www.alaska.net joka  tuntuisi  pa¬ 
remmin  liittyvän  todelliseen  pannukakkuyhdis- 
tykseen.  Mutta  mistäpä  tuon  tietää,  totuuden  sel¬ 
vittäminen  verkkosekamelskassa  kun  alkaa  olla 
jokseenkin  toivotonta. 

Noilta  verkkosivuilta  löytyy  joukko  argument¬ 
teja  pannukakkumaan  puolesta.  Yksi  sellainen  on, 
että  vain  pohjoisnavan  ympäristössä  voisimme 
pysyä  maanpinnalla.  Muualla  maanpinta  olisi  niin 
kalteva,  että  suistuisimme  jonnekin  alas,  aivan 
kuin  yrittäessämme  tasapainoilla  maanpinnalla 
olevan  pallon  päällä.  Mikä  siellä  alhaalla  oikein 
kiskoo  meitä  puoleensa,  sitä  meille  ei  kerrota. 

Yhdistys  antaa  ymmärtää,  että  ajatus  pallo¬ 
maisesta  Maasta  syntyi  samoihin  aikoihin  kuin 
aurinkokeskinen  aurinkokunnan  mallikin.  Aivan 
erityisesti  se  syyttää  Kolumbusta,  joka  pani 
alulle  pallomaisen  Maan  harhaopin  enemmis¬ 
tön  uskoessa  litteään  Maahan.  Todellisuudessa 
ainakin  oppineista  oli  ollut  vakuuttunut  Maan 
pallomaisuudesta  jo  kahden  vuosituhannen  ajan 
ennen  Kolumbusta. 

Yksi  maakeskisyyden  perustelu  on  seuraava: 
Jos  Maa  kiertäisi  Aurinkoa,  se  käyttäytyisi  kuin 
mutkaan  liian  lujaa  tuleva  auto.  Keskeiskiihty- 
vyys  murskaisi  päivänpuolella  olevat  rakennuk- 

set  kasaan  ja  linkoaisi  yön  pallonpuoliskon  puut 
ja  ihmiset  avaruuteen.  Maan  täytyy  siis  olla  hiljaa 
paikoillaan. 

Muut  väitteet  ovat  samaa  luokkaa.  Fysiikan 
opettajien  kannattaisi  ehkä  tutustua  niihin,  sillä 
niistä  voisi  keksiä  hyviä  harjoitustehtävien  ai¬ 
heita.  Väitteiden  kumoaminen  ei  yleensä  vaadi 
muuta  kuin  fysiikan  perusperiaatteiden  ymmär¬ 
tämistä  ja  kenties  muutaman  yksinkertaisen  las¬ 
kutoimituksen.  Semmoinen  mietiskely  voisi  olla 
sangen  opettavaista. 

Jos  ihminen  elää  koko  ikänsä  pienessä  sulje¬ 
tussa  yhteisössä  autuaan  tietämättömänä  ulko¬ 
puolisesta  maailmasta,  litteä  Maa  ei  varmaan¬ 
kaan  tunnu  kovin  vieraalta.  Nykyisin  voimme 
kuitenkin  hetkessä  tarkistaa,  miltä  eri  puolilla 
Maata  näyttää,  ja  silloin  törmäämme  ongelmiin, 
joita  pannukakkumaan  kannattajat  eivät  näytä 
mainitsevan. 

Kiersipä  Maa  Aurinkoa  tai  päinvastoin.  Aurin¬ 
ko  olisi  koko  pannukakkumaan  alueella  taivaan¬ 
rannan  yläpuolella  täsmälleen  samaan  aikaan. 
Vahinko,  ettei  tämä  ole  totta,  sillä  silloinhan 
voisimme  heittää  menemään  kaikki  hankalat  ai¬ 
kavyöhykkeet  ja  käyttää  kaikkialla  samaa  aikaa. 
Päivän  pituus  olisi  kaikkialla  aina  sama,  vaik¬ 
ka  voisikin  vaihdella  vuoden  mittaan.  Nykyisin 
useimmat  ihmiset  ovat  matkustelleet  sen  verran, 
että  ovat  omakohtaisesti  voineet  todeta  tämän  ole¬ 
van  puppua.  Tähän  voisi  yrittää  tarjota  selitystä, 
että  Aurinko  on  hyvin  pieni  j  a  lähellä  oleva  kohde, 
mutta  ei  silläkään  pitkälle  pötkitä. 

Charles  K.  Johnson  on  myös  väittänyt,  että 
avaruuslennot  ovat  lavastettuja  ja  kuvattu  Ari¬ 
zonan  meteorikraatterissa.  Kun  joku  seuraavan 
kerran  käy  Kuussa,  hän  voi  katsoa,  löytyykö  sieltä 
Apollo-alusten  jäämistöä. 

Kreationismin  vastaisku 

Pannukakkumaan  kannattajat  ovat  fundamen¬ 
talistienkin  joukossa  vähemmistönä.  Heillä  on 
kyllä  sama  vihollinen  kuin  kreationisteillakin, 
tiedeyhteisö,  joka  esittää  omia  teorioitaan  Raa¬ 


matusta  välittämättä. 

Ajatus  litteästä Maasta  on  kuitenkin  niin  älytön, 
että  useimmat  kreationistit  sanoutuvat  siitä  irti, 
etteivät  joutuisi  naurunalaisiksi.  He  ovat  jopa 
ruvenneet  syyttämään  tiedeyhteisöä  siitä,  että  se 
on  nostanut  tasomaa- ajatuksen  esille  irvaillak- 
seen  fundamentalisteille  ja  ruvennut  käyttämään 
sitä  todisteena  Raamatun  ehdotonta  totuutta  vas¬ 
taan. 

Tieteellisten  kreationistien  julkaisuista  voi  löy¬ 
tää  seuraavantapaisia  syytöksiä: 

Valhe  litteästä  Maasta  oli  ase  kreationisteja  vas¬ 
taan.  Argumentti  oli  yksinkertainen  ja  tehokas, 
vaikkakaan  ei  tyylikäs:  “Katsokaa,  miten  tyhmiä 
nämä  kristityt  ovat.  Ne  asettuvat  aina  tieteen  ja 
edistyksen  tielle.  Nämä  evoluution  nykyisin  kiel¬ 
tävät  ihmiset  ovat  täsmälleen  samanlaisia  kuin 
nuo  idiootit,  jotka  ainakin  tuhannen  vuoden  ajan 
ovat  kieltäneet  Maan  pallonmuotoisuuden.” 

Samassa  kirjoituksessa  todetaan  myös,  että 
ajatus  tasomaalaisia  vastaan  nousseesta  nerok¬ 
kaasta  Kolumbuksesta  on  peräisin  kirjailija  Was¬ 
hington  Irvingin  kirjoittamasta  Kolumbuksen 
elämäkerrasta  vuodelta  1828.  Tämä  sopii  hyvin 
yhteen  sen  kanssa,  että  Fiat  Earth  Society  pitää 
Kolumbusta  harhaopin  alullepanijana. 

Sitten  Raamatusta  etsitään  todisteita  pallomai¬ 
sen  Maan  puolesta.  Tulos  on  kuitenkin  laihanlai¬ 
nen.  Esimerkiksi  Luukkaan  evankeliumin  luvussa 
17  kerrotaan  Jeesuksen  uudesta  tulemisesta:  “Jos 
sinä  päivänä  joku  on  katolla  ja  hänen  tavaransa 
ovat  sisällä  talossa,  hänen  ei  pidä  mennä  alas 
noutamaan  niitä,  ja  jos  joku  on  pellolla,  hänen 
ei  pidä  palata  kotiin. - Sinä  yönä  on  kaksi  sa¬ 

malla  vuoteella:  toinen  otetaan,  toinen  jätetään.” 
The  Biblical  Astronomer  -järjestön  mukaan  tämä 
tarkoittaa,  että  samaan  aikaan  vallitsee  sekä  päivä 
että  yö,  mikä  on  luonnollinen  tilanne  pallonmuo¬ 
toisessa  Maassa.  ^'Samanlaista  selittelyn  makua 
on  muissakin  todisteissa.  Kaiken  kaikkiaan  Raa¬ 
matusta  ei  löydy  selkeää  todistetta  sen  enempää 
litteän  kuin  pallomaisenkaan  Maan  puolesta,  vaan 
kysymys  on  lähinnä  siitä,  mitä  muutamat  sanat 
tarkkaan  ottaen  tarkoittavat,  tai  oikeastaan  mitä 
ne  ovat  tarkoittaneet  alkukielisessä  tekstissä. 

Litteän  Maan  vakavia  kannattajia  on  vähän, 
eikä  liikkeellä  ole  samanlaista  merkitystä  kuin 
kreationismilla,  ja  siihen  voi  siten  suhtautua  pal¬ 
jon  kevyemmin.  Sen  väitteiden  tutkiminen  tarjoaa 
kuitenkin  ajankulua  sateisten  kesäpäivien  varalle 
ja  myös  harjoitusta  aloittelevalle  skeptikolle  hä¬ 
nen  valmistautuessaan  ankarampiin  koitoksiin.  ■ 

Astrologiaa 

yliopistoihin 

Iltalehti  kertoi  30.5.2001  (Hullu  maailma  / 
Seppo  Hyrkäs)  STR:n  /  Reutersin  välittä¬ 
män  uutisen,  jonka  mukaan  Intiassa  on  pian 
mahdollista  opiskella  itsensä  astrologian  maiste¬ 
riksi.  Intian  tiedeministeri  Murli  Manohar  Joshi 
on  lehden  mukaan  päättänyt,  että  astrologiaa  ale¬ 
taan  opettaa  yhteensä  35  yliopistossa.  Jokaiseen 
astrologiseen  tiedekuntaan  tullaan  palkkaamaan 
5  opettajaa.  Intialaiset  tiedemiehet  ovat  päätök¬ 
sestä  ymmärrettävästi  kauhuissaan,  sillä  moinen 
opetus  saattaa  romuttaa  maan  maineen  kansain¬ 
välisessä  tiedeyhteisössä. 

Skeptikoille  uutinen  on  yhtä  ällistyttävä  kuin 
muutaman  amerikkalaisen  astrologin  perustaman 
Kepler-Collegen  viime  vuonna  Washington  State 
Higher  Education  Coordinating  Boardilta  saama 
valtuutus  jakaa  bachelor-  ja  master- tutkintoja  ast¬ 
rologiassa.  ■ 


Siihen  aikaan 
kun  jätesäkeistä 
tuli  ufoja... 

Eräässä  amerikkalaisten  skeptikkojen  pai- 
kallislehtisessä  Daniel  K.  Welch  muiste¬ 
lee  vuoden  1975  tapahtumia.  Kyseisenä 
vuonna  raportoitiin  eriskummallisia,  yhä  edelleen 
eläviä  ufo-tapauksia  Savannahissa.  Ilmenneiden 
tapausten  johdosta  monista  alueen  ihmisistä  tuli 
“ufoasiantuntijoita”,  kun  taas  osa  väestöstä  ko¬ 
koontui  yhteiseen  rukoukseen  olettaen  kyseessä 
olevan  suoran  sanoman  Jumalalta. 

Kirjeessään  Welch  viimein  häpeillen  tunnus¬ 
taa,  ettei  tapahtumissa  ollut  kyse  ufoista  saati 
Jumalasta.  Hän  kertoo  ystävästään,  jonka  isällä 
oli  kauppa  kaupungissa.  Erään  kampanjan  yhtey¬ 
dessä  kauppa  jakoi  heliumilla  täytettyjä  ilmapal- 
loj  a  kaikille  asiakkailleen.  Siitä  teini-ikäiset  poj  at 
saivat  loistavan  idean. 

Illan  pimennyttyä  kaverukset  marssivat  kuk¬ 
kulalle  läheisen  golf-kentän  reiälle  numero  nel¬ 
jätoista  ja  alkoivat  täyttää  isoja  roskasäkkejä  kau¬ 
pasta  "lainaamallaan”  heliumilla.  Niin  lähtivät 
matkaan  "maan  ulkopuoliset  alukset”. 

Valtava  määrä  "ufoja"  nousi  lentoon  kohti  tai¬ 
vaita.  Tuuli  kuljetti  suurimman  osan  noista  puna¬ 
hehkuisista  palloista  yli  kaupungin.  Mustat  säkit 
ilmestyivät  yön  pimeydessä  monille  "viattomil¬ 
le  silmille”.  Punahehkun  sammuminen  kasvatti 
myöhemmin  tarinoita,  joiden  mukaan  alukset 
olivat  hävinneet  näkyvistä  uskomattomalla  no¬ 
peudella. 

Vasta  kaksikymmentäviisi  vuotta  myöhemmin 
kirjoittajaoli  valmis  myöntämään  kolttosensa,  jo¬ 
hon  liittyi  myös  oleellinen  maastopalon  riski.  Hän 
puolusteli  tekosiaan  vetoamalla  siihen,  että  teinit 
ajattelevat  aina  toiminnan  tuottaman  jännityksen 
vievän  voiton  mahdollisista  seuraamuksista. 

Risto  K.  Järvinen 


VITSI 

-Miksi  astrologia  keksittiin? 

-Että  taloustieteilijät  vaikuttaisivat  johonkin  ver¬ 
rattuna  luetettavilta. 

Astrologialla 

TUTKIMUKSEN  MUKAAN 

ei  mitään  arvoa 


Tutkimuksen  tekijä  aioitti  työnsä  jonkin  ver¬ 
ran  astroiogiamyönteiseiiä  asenteena,  mutta 
ei  sitten  -  tutustuttuaan  perusteeiiisesti  väit- 
teiyn  moiempien  osapuoiien  argumentteihin 
-  iöytänytkään  riittävää  tukea  säiiyttääkseen 
mieiipiteensä. 

Kanadassa,  Carletonin  yliopiston  teologian 
osastolla  julkaistiin  1997  Angela  Bour- 
quen  tutkimus  “Astrologia;  sen  paikkan¬ 
sapitävyys,  puoleensavetävyys  ja  mahdollinen  va¬ 
hingollisuus”  .  Tutkimuksen  loppupäätelmässä  B  our- 
que  toteaa:  “Vaikka  itse  olisimmekin  jo  päättäneet, 
ettei  astrologia  ole  pätevää,  meidän  olisi  kannettava 
huolta  myös  muiden  ihmisten  hyvinvoinnista,  eikä 
vajottava  apatiaan.  Meidän  on  tartuttava  kaikkiin 
tekijöihin,  jotka  tuottavat  masennusta,  kärsimystä 
tai  tuskaa,  ja  painava  todistusaineisto  näyttää  osoitta¬ 
van,  että  vahva  syventyminen  astrologiaan  ja  muihin 
okkultistisiin  rientoihin  kuuluu  tähän  kategoriaan.” 

Moniarvoinen  iähestymistapa 

Tutkimuksen  esipuheessa  Bourque  kertoo,  että  al¬ 
kuperäinen,  tutkimukseen  johtanut  inspiraatio  juon¬ 
taa  juurensa  hänen  astrologiaa  kohtaan  aikaisemmin 
tuntemastaan  vetovoimasta  ja  mielenkiinnosta. 

Hän  oli  jo  astrologiaa  koskevassa  seminaarityös¬ 
sään  havainnut,  että  astrologian  pätevyydestä  käy¬ 
dään  laajaa  väittelyä.  Molempien  osapuolien  väit¬ 
tämät  olivat  tuntuneet  järkeviltä,  joten  Bourquen  oli 
vaikea  päättää,  kumpaa  uskoa. 

Bourque  painottaa,  että  hän  on  tutkimuksessaan 
käyttänyt  moniarvoista  lähestymistapaa.  Hän  on  siis 
tarkastellut  kysymyksiä  monesta  eri  näkökulmasta; 
luonnontieteen,  psykologian,  sosiologian  ja  yhden 
kristillisen  ajattelun  haaran  näkökulmasta. 

Huono  puolustus 

Ensimmäinen  Bourquen  käsittelemä  teos,  jossa 
esiintyy  argumentteja  astrologian  pätevyyden  puo¬ 
lesta,  on  Robert  Parryn  “Defense  of  Astrology” 
(Astrologian  puolustukseksi).  Bourque  toteaa,  että 
kirja  ei  nimestään  huolimatta  puolusta  astrologian 
pätevyyttä,  vaan  palvelee  jonkinlaisena  oppikirjana 
keskusteltaessa  epäuskoisten  ja  kriitikoiden  kanssa. 


Kuten  monet  muutkin  astrologit,  Parry  selvästi 
tuomitsee  populaarilehtiastrologian  enimmäkseen 
arvottomaksi.  Tämä  johtunee  osittain  siitä,  että  ky¬ 
seinen  astrologia  on  avointa  kritiikille  ja  helposti 
vääräksi  osoitettavissa. 

Parry  listaa  pitkän  luettelon  huomattavia  henki¬ 
löhahmoja,  jotka  ovat  olleet  myötämielisiä  astrolo¬ 
gialle  mainiten  mm.  Aleksanteri  Suuren,  Tuomas 
Akvinolaisen,  Aristoteleen,  William  Blaken,  Goet¬ 
hen,  C.G.  Jungin,  John  Miltonin,  Isaac  Nevvtonin 
ja  Spinozan.  Hän  ei  kuitenkaan  pysty  esittämään 
väitteidensä  pohjaksi  mitään  kirjallisia  lähteitä  tai 
dokumentteja,  jotka  todistaisivat  näiden  henkilöiden 
todella  tukeneen  astrologiaa. 

Suurin  osa  kirjan  lopusta  on  omistettu  vastauk¬ 
sille  astrologiaa  kohtaan  usein  esitetylle  arvostelulle, 
kuten  kysymykselle  kaksosista,  joilla  on  erilaiset 
persoonallisuudet  ja  kohtalot.  Parryn  vastaukset 
kysymyksiin  ovat  Bourquen  mukaan  pintapuolisia 
ja  ylimalkaisia.  Parry  esimerkiksi  vastaa  kaksosia 
koskevaan  kysymykseen,  että  ympäristö  ja  perin¬ 
nöllisyys  esittävät  myös  osaa  persoonallisuuden  ke¬ 
hittymisessä.  “Jos  kerran  näin  on  asia,  mihin  enää 
tarvitaan  kolmatta  tekijää,  astrologisia  vaikutuksia, 
persoonallisuuden  kehittymisen  selittämiseksi?”, 
Bourque  kysyy. 

Parryn  teos  vaikuttaa  Bourquen  mielestä  näytteeltä 
siitä,  kuinka  heikko  astrologian  pätevyyttä  puolusta¬ 
va  puoli  saattaa  huonoimmillaan  olla. 

Eläinrata  ja  huonejako  eivät 
välttämättömiä 

John  Anthony  Westin  kirja  “The  Case  For  Ast¬ 
rology”  (Tapaus  astrologia)  on  Bourquen  mielestä 
selvästi  edellistä  vahvempi  ja  hyvin  suunniteltu  yri¬ 
tys  tukea  astrologian  pätevyysväitettä.  West  esittää 
aineistonsa  hyvin  yksityiskohtaisesti  ja  paljastaa  epä¬ 
tieteellisiä  ja  epärehellisiä  menetelmiä,  joilla  astrolo¬ 
gian  vastustajat  ovat  peukaloineet  todistusaineistoa 
saadakseen  asemansa  näyttämään  vahvemmalta. 

West  selittää,  että  kriitikot  yleensä  esittävät  ast¬ 
rologit  typerinä  ja  tietämättöminä  tieteellisestä  ke¬ 
hityksestä  ja  sen  periaatteista,  vaikka  itse  asiassa 
suurin  osa  heistä  on  keskimääräistä  älykkäämpiä, 
hyvin  selvillä  tieteestä  ja  sen  menetelmistä  ja  usein 
aloittaneet  astrologiaan  tutustumisensa  skeptikkoi¬ 
na.  Hänen  mielestään  useimmille  näistä  ihmisistä 

henkilökohtainen  kokemus  on  se  tekijä,  joka  käänsi 
mielipiteet  astrologialle  myönteisiksi.  Westistä  tun¬ 
tuu,  että  monet  astrologian  kriitikot  -  kuten  tiede¬ 
miehet  yleensäkin  -  ovat  erehtyneet  uskomaan,  että 
ainoat  totuudet  ovat  ne,  jotka  voidaan  kokeellisesti 
vahvistaa.  Tämä  johtaa  Westin  mukaan  liian  kape¬ 
aan  näkemykseen  totuudesta,  koska  “on  olemassa 
kaikenlaisia  totuuksia;  totuus  taiteessa,  filosofinen 
totuus,  rakkauden  totuus,  totuus  todistajanaitiossa 
-  niitä  ei  voida  pelkistää  luonnon  objektiivisiksi  ku¬ 
vauksiksi,  jotka  silti  ovat  osa  reaalimaailmaa”. 

West  ei  katso  suuronnettomuuksien  mitenkään 
haastavan  astrologian  pätevyysväitteitä.  Hän  sanoo 
astrologien  olevan  yhtä  mieltä  siitä,  että  yksilön 
kohtalo  sisältyy  sen  valtion,  rodun,  kansan  jne.  koh¬ 
taloon,  johon  hän  on  syntynyt  tai  jossa  hän  asuu. 
Monet  astrologit  ovatkin  luoneet  karttoja  kansoille 
ja  historiallisille  tapahtumille. 

Eräs  vastaväite,  jonka  mukaan  monilla  paikka¬ 
kunnilla  eräät  eläinradan  tähtikuviot  eivät  koskaan 
nouse,  ei  Westin  mielestä  kumoa  astrologiaa.  Vaikka 
asia  tekee  tällaisilla  paikoilla  syntyneiden  ihmisten 
karttojen  muodostamisen  monimutkaisemmaksi, 
ehkä  jopa  estäen  tähtimerkkien  tai  huonejaon  käy¬ 
tön,  se  ei  tee  kartan  tekoa  mahdottomaksi.  Westin 
mielestä  eläinrata  ja  huonejako  eivät  ole  astrologi¬ 
assa  välttämättömiä,  ja  ne  voidaan  tarvittaessa  jättää 
huomiotta. 

West  vetoaa  teoksessaan  monesti  Michel  Gau- 
quelinin  Mars-efektin  “todistaneisiin”  tutkimuksiin, 
vaikka  Gauquelin  läpi  koko  teoksensa  väittää,  ettei 
ole  missään  tekemisissä  astrologian  kanssa.  West 
kertoo,  että  Gauquelin  yritti  välttää  työnsä  liittämis¬ 
tä  astrologiaan  saattaakseen  tutkimuksensa  suotui¬ 
sampaan  valoon  tiedemiesten  joukossa.  Yritys  oli 
kuitenkin  turha.  Gauquelinin  teosta  ei  koskaan  ole 
tiedemaailmassa  otettu  vakavasti  ja  jos  on  otettu, 
se  on  nähty  lähinnä  jonkinlaisena  uhkana.  Useim¬ 
mat  suhtautuvat  vastahakoisesti  jopa  minkä  tahansa 
sellaisen  katsomiseen,  mikä  saattaisi  jotenkin  tuoda 
pätevyyttä  astrologian  näkökulmille. 

Pääasiallinen  Gauquelinin  oppien  vastustus  tuli 
Westin  mukaan  CSISOPin  (Committee  for  the  Scien¬ 
tific  Investigation  of  Claims  of  the  Paranormal)  ta¬ 
holta.  Kun  Gauquelinin  teos  ensi  kertaa  ilmestyi, 
Skeptical  Inquirer  ja  Humanist  -lehdet  hyökkäsivät 
hänen  työtään  vastaan  silmittömästi  ja  epätilastolli- 
sesti.  Westin  mukaan  järjestö  oli  niin  epärehellinen 


arvioidessaan  Gauquelinin  työtä,  että  jotkut  sen 
jäsenet  erosivat  vastalauseeksi  Gauquelinin  koh¬ 
telulle,  jota  he  eivät  pitäneet  tieteellisenä  eivätkä 
puolueettomana. 

Eräs  CSICOPin  perustajajäsenistä,  Dennis  Raw- 
lins  julkaisi  Westin  mukaan  tapauksesta  yhteenve¬ 
don,  jossa  hän  väitti  komitean  mielivaltaisesti  vää¬ 
rentäneen  Gauquelinin  työn  toistoyritysten  tuloksia 
saadakseen  hänen  teoksensa  näyttämään  virheelli¬ 
seltä. 

Tieteellinen  “todiste” 

Kolmas  astrologiaa  puolustava  kirja  on  tiedemies 
Percy  Seymourin  teos  “Astrology;  The  Evidence 
of  Science”  (Astrologia:  tieteen  todistus).  Bourquen 
mielestä  oli  vaikuttavaa  löytää  astrologian  kannat¬ 
taja,  joka  on  samalla  astrofysiikan  alalla  korkean 
tutkinnon  suorittanut  astronomi. 

Percy  Seymour  on  kehittänyt  teorian  taivaallisten 
aaltoliikkeiden  harmoniasta,  joka  saattaisi  selittää, 
miten  astrologia  toimii.  Seymourin  teoria  syntyi, 
kun  hän  havaitsi,  että  Maan  magneettikenttään 
saattaa  vaikuttaa  ympäröivien  taivaankappaleiden 
(Aurinko,  Kuu  ja  planeetat)  sijaintien  kombinaatio. 
Lyhyesti  sanottuna  hänen  teoriansa  on,  että  “meidät 
on  kaikki  geneettisesti  viritetty  vastaanottamaan  eri¬ 
laisia  melodiayhdistelmiä  aurinkokunnan  magneet¬ 
tisesta  sinfoniasta”. 

Teorian  perusta  on,  että  huomattava  todistusai¬ 
neisto  osoittaa  suurella  joukolla  eläviä  organismeja 
olevan  biologisia  käyttäytymismalleja,  jotka  ovat 
sidoksissa  geofysikaalisiin  jaksoihin.  Nämä  jaksot 
puolestaan  liittyvät  maapallon  ulkopuolisiin  tekijöi¬ 
hin.  Eräs  löydös  viittaa  Seymourin  mukaan  siihen, 
että  Maan  magneettikentän  suunnan  muutokset  oli¬ 
sivat  voineet  aiheuttaa  joidenkin  lajien  häviämisen 
maasta.  Tämä  edellyttää,  että  ne  olisivat  olleet  jollain 
tavoin  riippuvaisia  magneettikentästä.  Seymour  sa¬ 
noo,  että  on  myös  todisteita  siitä,  että  linnut  suun¬ 
nistavat  magneettikentän  mukaan. 

Seymourin  teorian  mukaan  muutokset  Maata  ym¬ 
päröivässä  sähkökentässä  vaikuttavat  myös  hermo- 
järjestelmäämme  samantapaisesti  kuin  sähköiseen 
virtapiiriin.  Hermojärjestelmä,  aivot  mukaan  lukien, 
muodostaa  vastaanottojärjestelmän  Maan  magneet¬ 
tikentän  muutoksille.  Taajuudet,  joihin  se  reagoi, 
riippuvat  jossain  määrin  ympärillä  olevan  kehon 
geometriasta,  fyysisestä  koosta  ja  mittasuhteista, 
jotka  kaikki  voivat  periytyä  geneettisesti.  Seymour 
uskoo,  että  tämä  kenttä  vaikuttaa  myös  syntymän 
ajankohtaan  muuttamalla  lapsen  hermojärjestelmän 
toimintaa. 

Sähkömagneettisen  kentän  vaihteluiden  (jotka 
ovat  reaktioita  Kuun  vaiheiden  ja  sijainnin  vaihte¬ 
luun)  hermostoon  indusoimat  sähköiset  impulssit 
laukaisevat  vaikutuksen,  joka  ikään  kuin  kertoo  vau¬ 
valle,  milloin  sen  on  aika  alkaa  avata  tietään  tähän 

maailmaan. 

Seymour  jatkaa  kertomalla  mahdollisuudesta,  että 
myös  planeetoilla  olisi  vaikutusta  yksilön  syntymän 
ajoittumiseen.  Tällä  vaikutuksella  olisi  taipumus 
aiheuttaa  lapsen  syntyminen  silloin,  kun  häntä  ym¬ 
päröivä  sähkömagneettinen  kuvio  olisi  samanlainen 
kuin  jommankumman  tai  molempien  hänen  vanhem¬ 
piensa  syntyessä.  Tämä  saattaisi  toimia  planeettojen 
aiheuttamien  heikkojen  vuorovesivoimien  kautta, 
jotka  joka  tapauksessa  pystyvät  vaikuttamaan  sähkö¬ 
magneettisen  kentän  luonnollisiin  taajuuksiin  japitä- 
mään  ne  tahdissa  planeettojen  liikkeiden  kanssa. 

Toinen  mahdollinen  yhteys  planeettojen  liikkeiden 
ja  sähkömagneettisen  kentän  välillä  on  Seymourin 
mukaan  epäsuora  vaikutus  auringonpilkkukuvioi- 
den  kautta.  Auringonpilkkujakso  on  yhteydessä  pla¬ 
neettojen  liikkeisiin  auringon  suhteen  ja  tämä  jakso 
vuorostaan  liittyy  maan  sähkömagneettisen  kentän 
vaihteluihin. 

Astrologi  Jung 

Kirjassaan  “Jung  ja  astrologia”  Maggie  Hyde  tut¬ 
kii  ajatusta  astrologian  toimimisesta  epäkausaalisten 
riippuvuussuhteiden  kautta  ja  myös  Jungin  tapaa 
käsitellä  astrologisia  aikakausia,  erityisesti  Kalojen 
aikaa.  Kirjansa  johdannossa  Hyde  hahmottaa  ylei¬ 
sellä  tasolla  Jungin  kiinnostusta  astrologiaan.  Hän 
sanoo,  ettei  Jung  ainoastaan  tutkinut  astrologiaa, 
vaan  myös  hänen  vahvistamismenetelmänsä  perus¬ 
tuu  eräänlaiselle  myyttis-runolliselle  ajattelulle,  jol¬ 
lainen  on  oleellista  astrologialle. 

Hyde  kertoo  myös,  että  eräs  moderni  suuntaus 
astrologiassa  on  ottaa  etäisyyttä  tulevaisuuden  en¬ 
nustamiseen  ja  liittoutua  psykologisen  neuvonnan 
ja  psykoanalyysin  kanssa.  Monet  astrologit  ovat 
myös  yrittäneet  käyttää  yksinkertaistettua  versiota 
Jungin  synkronisiteettiteoriasta  selittääkseen,  miten 
astrologia  toimii.  Kaikki  tämä  on  Bourquen  mukaan 
osa  astrologian  pyrkimystä  saada  arvostusta  suuren 
yleisön  silmissä  ja  älymystön  keskuudessa. 

Hyde  kertoo,  miten  kiinnostus  okkultismia  kohtaan 
vaikutti  Jungin  elämään  ja  päätöksiin.  Hän  sanoo,  että 
Jungin  tytär,  joka  oli  astrologi,  on  väittänyt  että  hänen 
isänsä  paranormaalien  kokemusten  lisääntyminen 
(kuvauksia  näistä  on  J ungin  omaelämäkerrassa  “Me- 
mories,  Dreams  and  Reflections”  (Unia,  ajatuksia  ja 
muistikuvia)  kappaleessa  “Opiskeluvuosia”)  saivat 
tämän  päättämään  ryhtyä  opiskelemaan  psykiatri¬ 


Maggie  Hyde  kertoo  astrologiaa  puolustavassa  kir¬ 
jassaan  Jungin  tavasta  käsitellä  astrologisia  aika¬ 
kausia,  erityisesti  Kalojen  aikaa. 


aa. 

Jung  yritti  rakentaa  siltaa  okkultismin  ja  psyko¬ 
logian  välille  akateemisissa  puitteissa.  Molemmille 
maailmoille  on  yhteistä  sielu,  tai  psyyke .  Hyde  kertoo 
meille  myös,  että  Jungin  kiinnostus  mytologiaan  joh¬ 
ti  hänet  astrologian  pauloihin,  ja  vuonna  1911  Jung 
kertoi  Freudille  olevansa  löytämässä  astrologiasta 
uskomattomia  asioita.  Jung  meni  niin  pitkälle,  että 
laski  omat  astrologiset  karttansa. 


Koehenkilöillä  taipumus  vastata 
tietämänsä  tähtimerkin  mukaan 

Argumenteista  astrologian  pätevyyttä  vastaan 
Bourque  käsittelee  ensimmäisenä  H.  J.  Eysenckin 
ja  D.  K.  B.  Niasin  teosta  “Astrology:  Science  or  Su- 
perstition?”  (Astrologia:  Tiedettä  vai  taikauskoa?). 
Kirjassa  kaksi  psykologia  pyrkii  antamaan  astrolo¬ 
gialle  reilun  ja  ennakkoluulottoman  arvioinnin,  ja 
he  näyttävätkin  menestyvän  yrityksessään  parem¬ 
min  kuin  monet  muut  aihetta  käsitelleet  tieteelliset 
kirjoittajat.  He  enteilevät  lopullista  johtopäätöstään 
sanomalla:  “Havaitsimme  arvioinnissamme  että  -  ku¬ 
ten  skeptikot  jo  olivat  olettaneet  -  suuri  osa  julkais¬ 
tusta  astrologisesta  tutkimuksesta  on  heikkolaatuista, 
huonosti  suunniteltua  ja  täynnä  tilastollisia  virheitä. 
Mutta  löysimme  myös  selkeästi  havainnollistettuja 
tosiasioita,  jotka  uhmaavatjärjellistä  selitystänykyis- 
ten  teorioiden  varassa  ja  joita  päättäväisimmänkään 
skeptikon  nerous  ei  riitä  kiistämään  tai  selittämään 
olemattomiin.” 

Eräs  Eysenckin  ja  Niasin  teoksen  huomautuksia 
on,  että  tähtien  jakaminen  tähdistöiksi  on  täysin  ih¬ 
misten  oma  keksintö.  Kuhunkin  tähtikuvioon  sijoit¬ 
tamamme  tähdet  ovat  heidän  mukaansa  itse  asiassa 
usein  suunnattomien  etäisyyksien  päässä  toisistaan. 
Tietyt  tähdet  näyttävät  olevan  lähekkäin  vain  omasta. 

maakeskeisestä  näkökulmastamme.  Siksi  on  vaikea 
käsittää,  miten  ne  voisivat  vaikuttaa  meihin  millään 
tavoin. 

Heidän  mielestään  astrologit  usein  jättävät  huo¬ 
miotta  epäjohdonmukaisuuksia,  kuten  sen  miten  eri 
astrologiset  järjestelmät  antavat  erilaisia  merkityksiä 
samalle  taivaankappaleiden  asennolle  ja  kuitenkin 
kaikkien  näiden  järjestelmien  käyttäjät  väittävät  nii¬ 
den  olevan  luotettavia.  He  myös  ihmettelevät  sitä, 
miksi  astrologia,  jos  se  kerran  on  pätevää,  ei  pysty 
ennustamaan  edes  perusominaisuuksia,  kuten  suku¬ 
puolta,  rotua  tai  älykkyyttä. 

Mitä  astrologian  kannalta  positiivisiin  tutkimus¬ 
tuloksiin  tulee,  heidän  mielestään  on  kolme  yleistä 
virhetyyppiä,  joiden  vuoksi  tutkimukset  näyttävät 
tukevan  astrologiaa.  Ensimmäinen  on,  että  tutki¬ 
mustuloksia,  jotka  näyttävät  suosivan  astrologiaa, 
ei  yleensä  ole  voitu  toistaa  menestyksekkäästi,  mikä 
osoittaa,  että  alkuperäiset  tulokset  ovat  hyvin  voineet 
olla  pelkän  sattuman  aiheuttamia.  Toinen  on  se,  että 
tulokset  voivat  johtua  muista  tekijöistä  kuin  ast¬ 
rologisista,  esimerkiksi  tähtitieteellisistä  ilmiöistä. 
Kolmas  virhetyyppi  on  se,  ettei  ole  otettu  huomioon 
demografisia  tekijöitä.  Esimerkiksi  eräs  tutkimus 
näytti,  että  Euroopassa  syntyneistä  muusikoista  nor¬ 
maalia  suurempi  osa  oli  syntynyt  Härän  tähtimerkin 
alla.  Myöhemmin  kuitenkin  huomattiin,  että  itse 
asiassa  keskimääräistä  suurempi  osa  kaikista  euroop¬ 
palaisista  kuului  tähän  ryhmään. 

Eysenck  ja  Nias  hahmottelevat  kirjassaan  täh- 
timerkkien  luotettavuudesta  tehtyä  tutkimusta.  Ey¬ 
senck  itse  otti  osaa  sarjaan  tällaisia  tutkimuksia 
(Mayo,  White  ja  Eysenck,  1978).  Ryhmä  kokeili, 
onko  olemassa  korrelaatiota  henkilön  tähtimerkin 
ja  kahden  persoonallisuuden  mitan  välillä.  Myö¬ 
hemmin  he  ottivat  huomioon  myös  mahdollisuuden, 
että  koehenkilöiden  tietoisuus  tähtimerkistään  voisi 
vaikuttaa  heidän  vastauksiinsa  ja  tekivät  toisen  koe¬ 
sarjan,  tällä  kertaa  käyttäen  lapsia  -  joiden  piti  olla 
vielä  tietämättömiä  astrologiasta  ja  siksi  ennakko¬ 
luulottomia.  Tällä  kertaa  ei  edellisen  mittauksen 
positiivinen  tulos  toistunut.  Koehenkilöillä  on  tai¬ 
pumus  valita  vastauksensa  tähtimerkkinsä  mukaan 
vain  mikäli  he  ovat  merkistä  tietoisia. 

Eysenck  ja  Nias  kuvailevat  myös,  miten  tieteel¬ 
linen  “vahtikoirajärjestö”,  Dutch  Committee  for 
the  Scientific  Investigation  of  Alleged  Paranormal 
Phenomena  (Hollannin  komitea  väitettyjen  paran¬ 
ormaalien  ilmiöiden  tieteelliseksi  tutkimiseksi)  tutki 
Gauquelinin  löydöksiä  monta  vuotta  yrittäen  löytää 
virheitä  hänen  metodeistaan  tai  tilastollisista  ana¬ 
lyyseistään,  mutta  tuloksetta.  Sitten  se  päätti  yrittää 
kokeiden  toistamista  ja  suureksi  tyrmistyksekseen 
päätyi  samanlaisiin  tuloksiin  näin  vahvistaen  Gau¬ 
quelinin  löydökset. 

Tuntemattomasta  syystä  näitä  positiivisia  tuloksia 
ei  kuitenkaan  julkaistu.  Kirjoittajat  katsovat  Gau¬ 
quelinin  löydösten  tuovan  esiin  jonkin  todellisen 


ilmiön,  jonka  pitäisi  tulla  tutkituksi  ja  paremmin 
ymmärretyksi.  Heidän  mielestään  ilmiön  syynä  ei 
välttämättä  ole  planeettojen  vaikutukset. 

Luonnonlakien  todistus 

Seuraavaksi  Bourque  kääntyy  kahden  astrologian 
kriitikon,  Roger  B.  Culverin  ja  Philip  A.  lannan 
puoleen,  joita  on  arvosteltu  epäreilusta  suhtautu¬ 
misesta  aiheeseen.  Eräs  heidän  asiaa  käsittelevis¬ 
tä  julkaisuistaan  on  “Astrology:  True  or  Ealse?  A 
Scientific  Evaluation”  (Astrologia;  Totta  vai  valetta? 
Tieteellinen  arviointi). 

Culver  ja  lanna  selittävät,  että  eräs  tärkeimpiä 
syitä,  miksi  luonnontieteet  hylkäävät  astrologian, 
on,  ettei  se  hyväksy  syyn  ja  seurauksen  lakeja.  Hei¬ 
dän  mielestään  nämä  ovat  hyvin  lujasti  saavuttaneet 
vakiintuneen  aseman  vuosien  tieteellisellä  työllä,  ja 
siksi  niitä  tulisi  kunnioittaa.  Kuten  he  kautta  koko 
kirjansa  näyttävät,  astrologialle  ei  ole  vähäisintäkään 
selvää  todistetta. 

He  käsittelevät  myös  sitä,  miten  astrologian  uskot¬ 
tavuutta  on  yritetty  parantaa  pukemalla  sitä  tieteen 
valepukuun.  Astrologit  ovat  yrittäneet  käyttää  tilas¬ 
tollisia  menetelmiä  vahvistaakseen  “totuuksiaan”, 
mutta  valitettavasti,  kun  he  ovat  yrittäneet  todistaa 
vastaavuuksia,  he  aivan  liian  usein  eivät  vain  ota  tiet¬ 
tyjä  vapauksia  kokeellisen  tieteen  metodien  suhteen, 
vaan  myös  käyttävät  hyväksi  herkkäuskoisuuttam¬ 
me.  Culver  ja  lanna  kirjoittavat  astrologien  väittävän, 
että  heidän  “tieteensä”  perustuu  havaintoihin  yhtä 
lailla  kuin  luonnontieteetkin.  Silti  löytämisensä  jäl¬ 
keen  Uranus  on  ehtinyt  tehdä  vasta  kaksi  kierrosta 
Auringon  ympäri,  Neptunus  ja  Pluto  eivät  vielä  yh¬ 
täkään.  Tämä  tuskin  on  vielä  riittävä  havaintoaineisto 
selvittämään,  mikä  astrologinen  vaikutus  näillä  olisi, 
ja  kuitenkin  astrologit  näköjään  ovat  jo  tämänkin 
selvittäneet. 

Kirjoittajat  osoittavat,  että  lähempänä  olevien 
planeettojen  kuut  on  täysin  jätetty  huomiotta  ast¬ 
rologisia  karttoja  laskettaessa  ja  kuitenkin  niiden 
gravitaatiovoimat  tuntuvat  maassa  huomattavasti 
voimakkaampina  kuin  uloimpien  planeettojen,  jotka 
otetaan  huomioon  laskelmissa.  Sitä  paitsi  Maan  pin¬ 
nalla  olevien  kohteiden  tuottamat  gravitaatiovoimat 
olisivat  paljon  voimakkaampia  kuin  astrologiassa 
merkittävimmän  planeetan,  eli  Marsin. 

Ellei  astrologisia  vaikutuksia  välitäkään  paino¬ 
voima,  vaan  valo,  on  muistettava,  että  planeettojen 
valo,  joka  meidät  saavuttaa,  on  paljon  heikompi 
kuin  monien  muiden  taivaankappaleiden,  joista  ei 
astrologia  piittaa.  Jos  vaikutuksen  ajatellaan  olevan 
magneettisten  voimien  välittämä,  olisi  astrologien 
heitettävä  laskelmistaan  pois  ne  taivaankappaleet, 
joilla  ei  merkittävää  magneettikenttää  ole.  Tässä 
joukossa  ovat  ainakin  Kuu,  Venus  ja  Mars.  Jos  taas 
vaikutus  sovitetaan  hiukkasiin,  joita  taivaankappa¬ 
leet  lähettävät,  ongelmaksi  tulee,  että  ainoa  tällainen 

kappale,  josta  hiukkasia  saapuu  maapallolle,  on  Au¬ 
rinko.  Sieltä  tulevien  hiukkasten  olisi  käyttäydyttävä 
havainnoista  poikkeavalla  tavalla  tuottaakseen  astro¬ 
logian  väittämiä  vaikutuksia. 

Eräs  Culverin  ja  lannan  käsittelemiä  taivaallisia 
vaikutuksia  on  Maahan,  ilmakehään  ja  myös  Aurin¬ 
koon  kohdistuvat  vuorovesi-ilmiöt.  Tällaiset  voimat 
ovat  heidän  mukaansa  täydellisesti  ennustettavissa 
luonnonlakien  mukaisesti,  eivätkä  millään  tavoin 
vastaa  kosmisia  vaikutuksia,  joita  astrologit  katsovat 
taivaalla  olevan. 

Todisteita  ja  vastaväitteitä 

John  Ankerberg  ja  John  Weldon  tarkastelevat 
kirjassaan  syntymäkarttojen  tulkintaa.  Heistä  tuntuu, 
että  asiassa  on  niin  monia  vaikeuksia  ja  esteitä,  että 
astrologin  mahdollisuudet  päätyä  oikeaan  tulkintaan 
ovat  vähäiset,  elleivät  täysin  olemattomat. 

Ensimmäinen  ongelma  on  huomioon  otettavien  te¬ 
kijöiden  suunnaton  määrä,  etenkin  kun  niitä  ei  voi  tar¬ 
kastella  erillisinä,  vaan  myös  niiden  suhteet  toisiinsa 
on  pidettävä  mielessä.  Mahdollisia  kombinaatioita  ja 
permutaatioita  riittää  äärettömiin.  Kenenkään  henki¬ 
nen  kapasiteetti  ei  heidän  mukaansa  riitä  sulattamaan 
edes  viittäkymmentä  tällaista  tekijää  tarkasti,  puhu¬ 
mattakaan  sadoista  samanaikaisesti  vaikuttavista.  He 
kertovat,  että  useimmat  astrologit  myöntävät  ongel¬ 
man  olemassaolon  ja  sanovat  selvittävänsä  asian 
kutsumalla  apuun  jonkinlaisia  korkeampia  voimia 
tai  henkiä  ohjaamaan  tulkintaansa. 

Astrologit  itse  väittävät,  että  on  todisteita  myös 
astrologian  puolesta.  Ankerberg  ja  Weldon  tarkaste¬ 
levat  tätä  aineistoa.  Ensin  he  kertovat  kahdestatoista 
väittämästä,  joita  astrologit  usein  käyttävät  oikeutta¬ 
maan  uskoa  astrologiaan.  Nämä  ovat:  (1)  sitä  esiintyy 
monissa  kulttuureissa,  (2)  monet  suuret  oppineet  ovat 
uskoneet  siihen,  (3)  se  on  kestänyt  monia  vuosisatoja, 
(4)  kosmobiologisten  voimien  on  havaittu  vaikuttavan 
elämään  Maassa,  (5)  se  perustuu  havaintoihin,  (6) 
vain  astrologit  ovat  riittävän  päteviä  arvioimaan  sen 
toimivuutta,  (7 )  tieteellinen  tutkimus  on  todistanut  sen 
todeksi,  (8)  se  on  paremminkin  taidetta  tai  filosofiaa 
kuin  luonnontiedettä,  (9)  eräät  modernin  fysiikan  ja 
psykologian  löydökset  (kuten  kvanttimekaniikka  ja 
synkronisiteetti)  vahvistavat  sen  oletuksia,  (10)  se 
toimii,  ( 1 1 )  se  on  totta,  koska  se  on  totta  (dogmaattinen 
väite)  ja  lopuksi  (12)  astrologeista  tuntuu  syntymä- 
karttojen  tarkkuuden  vuoksi,  että  se  on  totta. 


Ankerberg  ja  Weldon  kommentoivat  kutakin  koh¬ 
taa  lyhyesti  sanoen;  (1)  rasismia  ja  totalitarismia 
esiintyy  myös  monissa  kulttuureissa,  (2)  oppineetkin 
voivat  olla  väärässä  ja  huomattavasti  useampi  oppi¬ 
nut  on  vastustanut  astrologiaa  kuin  kannattanut,  (3) 
kiihkoilua  ja  murhia  on  myös  ollut  vuosisatojen  ajan, 
(4)  tiedemiehet  kyllä  myöntävät,  että  kosmobiologi- 
sia  vaikutuksia  on  olemassa,  mutta  ei  niillä  tarvitse 
olla  mitään  tekemistä  astrologian  kanssa,  (5)  jos 
astrologia  perustuu  havaintoihin,  miten  eri  astrologit 
sitten  voivat  tulkita  samaa  karttaa  eri  tavoin;  eiväthän 
kaikki  tulkinnat  silloin  voi  olla  oikeita,  (6)  tavallisen¬ 
kin  ihmisen  tulisi  voida  tehdä  johtopäätöksensä  to¬ 
distusaineiston  nojalla  ja  joka  tapauksessa  astrologit 
itse  ovat  epäpäteviä  arvioimaan  astrologian  toimi¬ 
vuutta,  koska  he  kieltäytyvät  hyväksymästä  mitään 
kritiikkiä  oikeutetuksi,  (7)  itse  asiassa  tieteellinen 
tutkimus  on  todistanut  päinvastaista  (astrologia  ei  ole 
pätevää),  (8)  taiteet  eivät  tee  väittämiä  totuudesta  ja 
filosofialla  puolestaan  on  tosiasioihin  ja  logiikkaan 
perustuvat  syynsä  päätelmiensä  tukena,  (9)  kvantti¬ 
fysiikka  ei  mitenkään  todista  tai  edes  tue  astrologiaa 
ja  synkronisiteetti  on  tieteellisesti  sisällyksetön  käsi¬ 
te,  (10)  enimmäkseen  astrologia  ei  toimija  silloinkin, 
kun  se  näyttää  toimivan,  yhtä  hyviä  vaihtoehtoisia 
selityksiä,  ilman  oletettuja  planeettojen  vaikutuksia, 
on  olemassa,  (11)  astrologit  hylkäävät  kaikki  oppinsa 
vastaiset  todisteet,  näköjään  koska  he  haluavat  uskoa 
siihen,  olipa  se  totta  tai  ei,  (12)  ihmisiin  tekee  usein 
vaikutuksen  vääräkin  informaatio,  jos  he  itse  ovat 
kohteena  ja  pitävät  lausuntojen  esittäjää  jonkinlai¬ 
sena  asiantuntijana  (ja  kun  asiakas  tuntuu  pitävän 
tuloksia  hyvin  tarkkoina,  vahvistaa  tämä  astrologin 
uskomuksia). 

Miksi  astroiogian  suosio  kasvaa? 

Ottaen  huomioon,  että  luonnontieteet  ovat  ku¬ 
monneet  astrologian,  ainakin  suurimmaksi  osaksi, 
miksi  se  kuitenkin  on  niin  suosittua?  Vastauksia  on 
Bourquen  mukaan  lukemattomia. 

Esimerkiksi  valikoiva  muisti  on  eräs  uskoa  ast¬ 
rologiaan  kasvattava  tekijä.  Valikoivasta  muistista 
johtuva  astrologinen  usko  on  verrattavissa  kyyh¬ 
kyseen,  joka  todennäköisemmin  muistaa  ne  kerrat, 
joina  se  palkittiin  (tarkoiksi  mielletyt  astrologiset 
ennustukset  tai  luonteenkuvaukset)  kuin  ne  monet 
kerrat,  joista  ei  tullut  palkintoa  (epätarkat  ennustuk¬ 
set  jne.)  ja  jatkaa  palkittua  käyttäytymistä  (seuraa 
horoskooppeja  tai  laskee  tähtikarttoja). 

Toinen  selitys  on  itseään  toteuttavat  ennusteet. 
Jos  henkilö  uskoo,  että  astrologiassa  voi  olla  jotain 
pätevyyttä,  hän  saattaa  tietoisesti  tai  tiedostamattaan 
ottaa  vakavissaan  astrologin  tekemän  ennustuksen. 
Tämä  voi  vaikutta  hänen  käyttäytymiseensä  ja  hänen 
käytöksensä  puolestaan  voi  edesauttaa  ennustetun 
tapahtuman  toteutumista,  vaikka  sitä  ei  olisikaan  ta¬ 
pahtunut  ilman  henkilön  tietoisuutta  ennustuksesta. 

“Ennen  kuin  voidaan  puhua  kausaalisuudesta, 
on  löydettävä  selittävä  mekanismi,  joka  tekee 
ymmärrettäväksi,  miten  ensin  mainittu  tapah¬ 
tuma  voisi  aiheuttaa  jälkimmäisen.  Esimerkiksi, 
kun  painamme  vaikkapa  stereoiden  kaukosää¬ 
timen  näppäintä  ja  levy  alkaa  soida,  tätä  voi¬ 
si  asiaa  tuntematon  pitää  lähes  noituutena  tai 
psykokineettisenä  kykynä,  mutta  kun  tunnetaan 
fysikaalinen  tausta  ja  mahdollisuus  välittää  in¬ 
formaatiota  infrapunasäteilyn  avulla,  on  järkevä 
selitysmekanismi  olemassa.  Sen  yksityiskoh¬ 
tainen  ymmärtäminen  vain  vaatii  jonkin  verran 
enemmän  syventymistä  kuin  tekniikan  hyödyn¬ 
täminen  käytännössä.” 

Hannu  Vuori 


Kun  näin  käy,  vahvistaa  tällainen  uskoa  astrologian 
pätevyyteen. 

Eräs  psykologinen  ilmiö,  joka  saattaa  auttaa 
ymmärtämään  astrologisia  uskomuksia,  tunnetaan 
Barnum-efektin  nimellä.  Kyseessä  on  ihmisten  tai¬ 
pumus  hyväksyä  yleisluonteisia  luonteenpiirteiden 
kuvauksia  itseensä  sopivina,  erityisesti  kun  ne  ovat 
edullisia. 

Astrologian  vaarat 

Kaikki  kriitikot  eivät  ole  yksimielisiä  siitä,  että 
astrologiasta  kannattaisi  huolestua. 

Eysenck  ja  Nias  pitävät  sitä  enimmäkseen  harmit¬ 
tomana.  He  sanovat,  ettei  siitä  ole  suurtakaan  hait¬ 
taa.  Satunnainen  neurootikko  voi  innostua  tai  jopa 
tulla  riippuvaiseksi  horoskoopeista,  mutta  tätä  ei  ole 
odotettavissa  suuressa  mittakaavassa  ja  jos  kyseinen 
taikauskon  lähde  saadaan  poistetuksi,  epäilemättä 
jokin  muu  ottaa  sen  paikan.  He  jopa  ajattelevat,  että 
astrologiasta  voi  olla  joillekin  hyötyä.  Heidän  mu¬ 
kaansa  astrologia  luo  käytännössä  loistavan  symbo¬ 
lisen  ylärakenteen,  joka  tuskin  voisi  paremmin  sopia 
“tarkoituksen”  antamiseen,  vaikka  sen  kuvaukset  ja 
ennustukset  eivät  vastaakaan  todellista  maailmaa. 
Tässä  suhteessa  astrologia  ei  ole  sen  pahempi  asia 
kuin  mustetahratestin  tapaiset  psykologiset  mene¬ 
telmät,  jotka  ovat  laajassa  käytössä,  vaikkei  kukaan 
teeskentelekään  mustetahrojen  sisältävän  jotain  mer¬ 
kityksiä. 

Culverin  ja  lannan  mielestä  kehityssuunta  on 
vaarallinen.  He  sanovat,  että  minkä  hyvänsä  laaja¬ 
mittaisen  ilmiön,  jossa  rationaalisuus  hylätään  tosi¬ 
asioista  piittaamatta,  tulisi  herättää  suurta  levotto¬ 
muutta.  Ihmiskunnan  historian  läpikäynti  paljastaa, 
että  aina  kun  yhteiskunta  alkaa  syleillä  irrationaalisia 
ja  fatalistisia  näköaloja,  sen  loppu  on  lähellä. 


Ankerberg  ja  Weldon  osoittavat,  että  jotkut  ast¬ 
rologiset  ennustukset  voivat  johdattaa  ihmisiä  va¬ 
hingolliseen  käyttäytymiseen.  He  mainitsevat  esi¬ 
merkkinä  naisen,  jolle  astrologi  kertoi,  että  hänen 
poikansa  elämä  tulee  olemaan  täynnä  kärsimystä 
ja  henkistä  sairautta,  ja  niinpä  nainen  päätti  tappaa 
poikansa  säästääkseen  tämän  tuollaisilta  tuskilta. 
Ankerberg  ja  Weldon  pitävät  astrologiaa  vaarallisena 
myös,  koska  se  vahvistaa  itsekkään  käyttäytymisen 
oikeutusta.  Astrologiaa  voidaan  heidän  mukaansa 
käyttää  myös  pahuuteen.  Sitä  voidaan  käyttää  ta¬ 
hallaan  harhaanjohtamaan  ihmisiä  tai  pakottamaan 
heitä  mukautumaan  astrologin  tahtoon.  Satanistit 
käyttävät  usein  astrologiaa  osana  menojaan.  He  us¬ 
kovat,  että  astrologia  kiistää  ihmisen  vastuullisuuden 
teoistaan.  Jos  kerran  tähtien  sanotaan  määräävän  pää¬ 
töksiämme,  kuinka  voitaisiin  sanoa  meidän  olevan 
niistä  vastuussa? 

Bourque  toteaa,  etteivät  astrologian  kriitikot 
yleisesti  ottaen  usko  sen  harmittomuuteen.  Vaikka 
Eysenck  ja  Nias  pitävätkin  sitä  käyttökelpoisena 
järjestelmänä  antamaan  merkityksen  tunteen  yksilön 
elämälle,  on  silti  totta,  että  vähemmän  vaarallistakin 
vaihtoehtoja  on  olemassa,  myös  sellaisia,  joilla  on 
enemmän  positiivisia  vaikutuksia  ihmisiin  ja  heidän 
välisiinsä  suhteisiin.  Luonnontieteellinen  näkökul¬ 
ma  tuntuu  olevan,  että  astrologia  on  vaarallista,  koska 
se  edistää  irrationaalista  todellisuuden  näkemystä  ja 
käsitystä.  Tällainen  ajattelu  voi  johtaa  irrationaali¬ 
seen  päätöksentekoon  ja  toimintoihin.  Nämä  eivät 
vaikuta  vain  yksilöön  ja  hänen  lähimpiinsä  vaan 
mahdollisesti  koko  yhteiskuntaan. 

Murskaava  päätelmä 

Tutkittujen  teosten  pohjalta  Angela  Bourque  tekee 
arvion  astrologian  ja  sen  väittämien  oikeellisuudesta 
ja  siitä,  miksi  astrologia  vetää  toisia  puoleensa  ja 
miksi  toiset  taas  pitävät  sitä  potentiaalisesti  vahin¬ 
gollisena. 

Eräs  seikka,  johon  kannattaa  Bourquen  mukaan 
kiinnittää  huomiota,  on  sen  ymmärtäminen,  miten 
astrologian  puolustajat  kuvittelevat  järjestelmän 
toimivan.  Astrologit  ja  heidän  tukijansa  näyttävät 
hyväksyvän  minkä  tahansa  selityksen,  mikä  heidän 
tarkoituksiinsa  sopii.  Jos  yhtä  selitystä  kritisoidaan, 
he  kääntyvät  toisen  puoleen  ja  näyttävät  siirtyilevän 
niiden  välillä  tavalla,  joka  on  omiaan  herättämään 
epäluuloja. 

Astrologit  myös  usein  väittävät  haluavansa  tulla 
kohdelluiksi  tieteellisen  työn  tekijöinä  ja  kuitenkin 
kieltäytyvät  tulemasta  suurennuslasin  alle  tavalla, 
joka  sallisi  kohdistaa  heihin  erään  tieteen  pääperiaat¬ 
teista,  todistettavuuden.  Tätiähän  tarkoitetaan  sitä, 
että  hypoteesi  on  rakennettava  siten,  että  se  voidaan 
todistaa  oikeaksi  tai  vääräksi.  Jos  tehdyt  kokeet  ei¬ 
vät  osoita  väittämää  vääräksi,  on  tapana  sanoa,  että 
koetulokset  tukevat  sitä.Tarvitaanlukuisiakoejärjes- 

telyjä  ja  koesarjoja  ennen  kuin  tutkijat  voivat  sanoa, 
että  hypoteesi  näyttää  pitävän  paikkansa  (sadan  pro¬ 
sentin  varmuutta  ei  tieteessä  ole  olemassakaan,  vain 
yhä  parempia  ja  parempia  arvauksia). 

Monet  astrologit  vastustavat  tiedemiesten  yrityksiä 
erottaa  jokin  astrologian  osa  ja  testata  sitä,  erityisesti 
jos  kokeet  eivät  tue  kyseistä  osaväitettä  (jos  tukea 
näyttää  löytyvän,  kokeen  kritiikkikin  on  epätodennä¬ 
köisempää).  He  väittävät,  että  astrologia  toimii  vain 
kokonaisuutena,  jossa  kaikki  puolet  on  otettu  huomi¬ 
oon,  joten  on  epäreilua  tuomita  astrologia  jonkin  osa- 
alueen  tutkimisen  perusteella.  Kuitenkin  he  väittävät 
astrologian  soveltamisen  vaativan  satojen  tekijöiden 
huomioon  ottamista,  joten  tutkijoiden  on  mahdo¬ 
tonta  suunnitella  ja  toteuttaa  koetta  kokonaisuuden 
testaamiseksi.  Näyttää  selvältä,  että  jos  astrologit 
ovat  oikeassa  sanoessaan,  että  astrologiaa  voidaan 
puolueettomasti  arvioida  vain  kokonaisuutena,  sitä 
ei  koskaan  voida  tieteellisesti  tutkia. 

Tilanne  näyttää  siltä,  että  astrologit  haluavat  par¬ 
haat  palat  molemmista  maailmoista.  Toisaalta  he 
näkevät,  että  kulttuurimme  antaa  arvoa  tieteen  ar¬ 
vovallalle  asioiden  pätevyyttä  koskevia  päätöksiä 
tehdessään  ja  siksi  esittäytyvät  tieteellisinä.  Toisaalta 
he  sanoutuvat  irti  tieteen  todellisista  metodeista,  kos¬ 
ka  nämä  eivät  osoita  astrologiaa  päteväksi,  eivätkä 
ehkä  voisikaan  sitä  tehdä. 

On  myös  nähty,  että  monet  astrologit  väittävät 
astrologiaa  toimivaksi  itse  saamansa  kokemuksen 
pohjalta.  He  ovat  sitä  mieltä,  että  jokainen,  joka  antaa 
astrologialle  tasapuoliset  mahdollisuudet,  kääntyy 
sen  kannattajaksi.  Paitsi  sen,  että  näin  ei  aina  käy, 
he  myös  jättävät  huomiotta  psykologiset  tekijät.  On 
täysin  mahdollista,  että  astrologia  näyttää  jossain 
tapauksessa  toimivan  olematta  silti  pätevää.  Tarvit¬ 
taisiin  jokin  tapa  tutkia  astrologiaa,  joka  sallisi  edes 
minimimäärän  ohjektiivisuutta.  Ilman  tätä  luottamus 
astrologiaan  voi  olla  vain  uskon  asia. 

Jos  kerran  on  totta,  että  astrologisista  uskomuksis¬ 
ta  on  tullut  eräänlainen  valeuskonto,  astrologien  ja 
heidän  kannattajiensa  tulisi  selkeästi  esittää  oppinsa 
sellaisena.  On  erittäin  harhaanjohtavaa  esitellä  hen¬ 
kilökohtainen  uskonnäkemyksensä  muille  ihmisille 
muka  tieteellisesti  perusteltuna  faktana. 

Bourque  toteaa,  että  saman  sukuista  on  myös  ast¬ 
rologien  kritiikki  tiedeyhteisöä  ja  muita  astrologian 
arvostelijoita  kohtaan  siitä,  etteivät  nämä  ymmärrä 
astrologian  periaatteita  ja  käytäntöä  riittävän  hyvin. 
Tämä  näyttää  olevan  yleisin  selitys  sille,  etteivät 


kriitikot  jaa  astrologien  positiivisia  arvioita  astro¬ 
logian  pätevyydestä.  Tämäkään  ei  Bourquen  mu¬ 
kaan  pidä  paikkaansa.  Hänenkin  tutkimuksessaan 
mainitut  kriitikot  osoittavat  varsin  yksityiskohtaista 
astrologian  ymmärtämistä.  Joissakin  tapauksissa  he 
ovat  jopa  piirtäneet  syntymäkarttoja. 

Astrologit  saattavat  haluta  vääristellä  arvostelijoi- 
densa  astrologisen  tietämyksen  tasoa,  koska  heidän 
ei  sovi  myöntää,  että  älykkäät,  ajattelevat  ihmiset 
hylkäisivät  astrologian  tutustuttuaan  siihen  syvälli¬ 
semmin.  Sen  sijaan  he  syyttävät  näitä  rajoittuneisuu¬ 
desta  tai  todellisuuden  yksipuolisesta  näkemisestä, 
joka  perustuu  vain  järkeilyyn  eikä  käytä  vaistoa  ja 
irrationaalisia  perusteluja. 

Toisaalta,  astrologiaa  puolustavien  teosten  läpi- 
lukeminen  tuo  esiin  monia  kiehtovia  löytöjä,  jotka 
näyttävät  antavan  astrologialle  tai  ainakin  sen  joil¬ 
lekin  väittämille  jonkinlaista  pätevyyttä.  Bourquen 
mielestä  näyttää  selvältä,  että  Michel  Gauquelinin 
teos  osoittaa  jonkinlaisen  korrelaation  vallitsevan 
planeettojen  aseman  ja  tietynlaisten  ihmisten  synty¬ 
mäajan  välillä.  Syy  tällaiseen  on  kuitenkin  lähinnä 
arvoitus.  Yhteensattumakin  on  mahdollinen,  mutta 
ei  kovin  todennäköinen  tutkitun  aineiston  laajuuden 
ja  onnistuneiden  toistojen  vuoksi.  Todistusaineisto 
ei  Bourquen  mukaan  kuitenkaan  viittaa  siihen,  että 
selitys  tarjoaisi  mitään  tukea  astrologialle.  Gauque- 
linhan  itse  kiisti  löytöjensä  todistavan  astrologian 
pätevyyttä. 

Seymourin  teoria  siitä,  miten  astrologia  saattai¬ 
si  toimia,  on  myös  mielenkiintoinen.  Ajatus,  että 
planeetat  vaikuttamalla  Aurinkoon  ja  auringonpilk¬ 
kuihin  muuttavat  myös  Maan  magneettikenttää,  on 
hyvin  vaikuttava.  Edelleen  on  yhtenä  ongelmana 
astrologian  pätevyyden  osoittamiselle  tätä  kautta 
se,  ettei  hänkään  pysty  selittämään,  miten  nämä 
“magneettiset  resonanssit”  voisivat  vaikuttaa  syn¬ 
tymättömään  lapseen.  Vaikka  eräät  alkeelliset  elä¬ 
mänmuodot,  kuten  simpukat,  voivatkin  reagoida 
magneettikenttiin  erityisillä  aistinelimillään,  tämä 
ei  mitenkään  selitä  magneettikentän  vaikutusta  mei¬ 
hin.  Ei  ole  mitään  todisteita  siitä,  että  ihmisellä  olisi 
fysiologisia  instrumentteja  tällaisiin  havaintoihin, 
eikä  Seymourkaan  esitä  mitään  tapaa,  jolla  mag¬ 
neettikenttä  voisi  vaikuttaa  psyykkisiin  tekijöihin 
kuten  luonteeseen  ja  persoonallisuuteen.  Ilman  näitä 
todisteita  Bourque  suhtautuu  suurin  varauksin  Sey¬ 
mourin  teorialle  annettavaan  arvoon  pääteltäessä  sen 
merkitystä  astrologian  pätevyydelle. 

Kaikesta  tutkimuksessa  esiin  tulleesta  aineistos¬ 
ta  voidaan  Bourquen  mukaan  päätellä,  että  vaikka 
on  olemassa  joitakin  positiivisia  löydöksiä,  jotka 
saattavat  johtaa  tuen  löytymiseen  astrologialle  tai 
jollekin  sen  tyyppiselle,  nämä  eivät  tällä  hetkellä  ole 
riittävän  vahvoja  kallistaakseen  lopullisen  päätöksen 
astrologian  pätevyyden  puolelle.  Näin  ei  ole  pelkäs¬ 
tään  sellaisten  henkilöiden  kohdalla,  jotka  jo  pitävät 
astrologiaa  epäpätevänä  ja  vaativat  ristiriidatonta 

todistusaineistoa  muuttaakseen  mielensä,  vaan  myös 
niiden,  jotka  lähtevät  puolueettomasta  asenteesta  ja 
yrittävät  päättää  astrologian  puolesta  tai  sitä  vastaan. 
Bourque  itse  aloitti  tutkimuksensa  jonkin  verran  ast- 
rologiamyönteisellä  asenteella,  mutta  ei  sitten  löytä¬ 
nytkään  riittävää  tukea  säilyttääkseen  mielipiteensä 
tutustuttuaan  perusteellisesti  väittelyn  molempien 
osapuolien  argumentteihin. 

Astrologian  vastustajien  tärkein  vahvuus  on  Bour- 
quen  mielestä  tilastollisen  ja  tieteellisen  todistusai¬ 
neiston  painoarvo.  Monien  astrologiaa  vastustavien 
kirjoittajien  tekemät  tutkimukset  astrologian  väit¬ 
teistä  ja  niiden  havaitusta  pätemättömyydestä  ovat 
hyvin  vakuuttavia.  Tämän  lisäksi  esitetty,  psykologi¬ 
an  keinoin  tehty  analyysi  siitä,  miksi  astrologia  jos¬ 
kus  virheellisesti  tulkitaan  päteväksi,  tekee  osaltaan 
astrologian  pätevyysväitteet  paljon  heikommiksi. 

Tilastollisten  tulosten  ohella  astrologian  kriitikot 
ovat  esittäneet  muitakin  huomionarvoisia  näkökohtia 
sen  väitteiden  pätevyyden  arvioimiseksi.  Eräs  ilmei¬ 
nen  piirre  on  syntymäkarttojen  tulkinnan  ja  ehkäpä 
koko  astrologian  kehityksen  subjektiivisuuden  taso. 
Jotkut  jopa  väittävät,  että  karttojen  tulkintamenetel¬ 
miä  on  yhtä  monia  kuin  astrologejakin.  Tämä  tuntuu 
Bourquen  näkemän  mukaan  viittaavan  siihen,  että 
astrologiset  ilmiöt  ovat  vain  tapa  turvautua  omaan 
mielikuvitukseen,  vaistoon  tai  tiedostamattomiin 
toiveisiin  yritettäessä  löytää  opastusta  ja  merkitystä 
omalle  elämälle  (tai  ehkä  näiden  soveltamista  toisen 
elämään).  Siten  siis  planeetoilla  itsellään  ei  olisi¬ 
kaan  mitään  tekemistä  astrologian  kanssa,  vaan  ne 
muodostaisivat  ikään  kuin  sopivan  liitutaulun,  jolle 
yksilöt  piirtelevät  omia  (tai  muiden)  kohtaloitaan. 
Ottaen  huomioon  astrologisten  metodien  subjektii¬ 
visuuden  tämä  näyttääkin  Bourquen  mukaan  toden¬ 
näköiseltä. 

Bourque  toteaa,  että  edelleen  eräät  kriitikot  silti 
myöntävät  jotain  astrologiaa  tukevan  saattavan  piillä 
opissa,  jota  Eysenck  ja  Nias  nimittävät  kosmobiolo- 
giaksi.  Mahdollisuus,  että  planeetat  vaikuttamalla 
Maan  magneettikenttään  saattaisivat  myös  joten¬ 
kin  hiuksenhienosti  vaikuttaa  mielentiloihimme,  on 
toki  kaukana  tuesta  ajatukselle,  että  ne  vaikuttaisivat 
kohtaloihimme  tai  persoonallisuuksiimme.  Onhan 
paljon  muitakin  tekijöitä,  joilla  on  hienovarainen 
vaikutus  mielentilaamme  kuten  värit,  tuoksut,  päivän 
pituus,  musiikki  ja  muistot,  joista  millään  ei  silti  edes 
kuvitella  olevan  mitään  vaikutusta  siihen,  keitä  olem¬ 
me  ja  mitä  meille  tapahtuu.  Luonteeltaan  kosmo- 
biologiset  löydökset  eivät  siis  kiinnostavuudestaan 
huolimatta  mitenkään  lisää  astrologian  painoarvoa, 
Bourgue  sanoo. 

Tutkimuksen  kahden  ensimmäisen  astrologiaa  kri¬ 
tisoivan  teoksen  argumentit  ovat  varmaan  kriittiselle 
ajattelijalle  riittävä  perusta  epäillä  astrologian  päte¬ 
vyyttä.  Viimeisen,  Ankerbergin  ja  Weldonin  teoksen 
tuoma  lisä  tähän  vaikutukseen  riippuu  tietysti  luki¬ 
jan  asenteesta  heidän  kristilliseen  näkemykseensä. 


Vaikka  he  kyllä  arvioivat  monia  tekijöitä  samoin 
perustein  kuin  luonnontieteilijät,  he  myös  lisäävät 
omat  argumenttinsa,  jotka  ovat  ilmeisen  kristillistä 
alkuperää. 

Ankerberg  ja  Weldon  näyttävät  melko  hyvällä 
menestyksellä  osoittavan,  että  astrologia  on  osa 
okkultismiksi  nimitettyä  oppia.  He  yhdistävät  sen 
henkiolentoihin  ja  demoneihin.  Uskoipa  sellaisten 
olemassaoloon  tai  ei,  todellisuudessa  monet  astro¬ 
logit  myöntävät  niiden  olevan  mukana,  mikä  luo 
vahvan  yhteyden  astrologian  ja  spiritismin  tyyppis¬ 
ten  okkultististen  puuhien  välille.  Bourquen  mukaan 
tällainen  voi  useimpien  ihmisten  mielissä  vain  hei¬ 
kentää  uskoa  astrologian  pätevyyteen. 

Vastaus  kysymykseen,  miksi  astrologia  näyttää 
olevan  niin  suosittua  näinä  päivinä,  tuntuu  osittain 
olevan  nykyajan  sosiaalis-kulttuurisessa  ilmapiiris¬ 
sä,  osittain  siinä,  että  ihmiset  yksinkertaisesti  halua¬ 
vat  uskoa  siihen.  Ihmisluonteeseen  näyttää  kuuluvan 
tarve  uskoa  johonkin  materiaalisen,  jokapäiväisen 
maailman  tuolla  puolen  olevaan,  Bourque  kirjoit¬ 
taa.  Astrologia  on  hänen  mukaansa  varmuudella 
haitallista,  jos  se  rohkaisee  ihmisiä  väittelemään 
todellisuutta.  Elleivät  ihmiset  aktiivisesti  kohtaa  ja 
yritä  ratkaista  elämänsä  ongelmia  realistisin  keinoin, 
yhteisöllämme  on  vain  vähäiset  mahdollisuudet  sel¬ 
viytyä,  saati  kukoistaa. 

Toinen  asia,  johon  Bourque  lähdemateriaaliinsa 
perustuen  uskoo,  on  se  että  sotkeutuminen  astrolo¬ 
giaan  ja  muihin  okkultistisiin  menoihin  saattaa  olla 
vaarallista  mielenterveydelle.  Vaikka  itse  olisimme¬ 
kin  jo  päättäneet,  ettei  astrologia  ole  pätevää,  meidän 
on  kannettava  huolta  myös  muiden  ihmisten  hyvin¬ 
voinnista  eikä  vajottava  apatiaan.  Meidän  on  tartut¬ 
tava  kaikkiin  tekijöihin,  jotka  tuottavat  masennusta, 
kärsimystä  tai  tuskaa,  ja  painava  todistusaineisto 
näyttää  osoittavan,  että  vahva  syventyminen  astrolo¬ 
giaan  ja  muihin  okkultistisiin  rientoihin  kuuluu  tähän 
kategoriaan,  Bourque  päättää  tutkimuksensa.  ■ 


Tutkimuksen  on  suomentanut fil.kand.  Hannu  Vuori. 
Suomennos  löytyy  kokonaisuudessaan  osoitteesta 
http://www.pcuf.fi/~hanvuori/alogia.html 
Skeptikon  artikkeli  on  referoitu  Vuoren  suomen¬ 
noksesta. 

Muinaisastronautti- 
teoriasta  myös  hyötyä 


FT  Juha  Hiltunen  Turun  yliopistosta  puhui 
Skepsiksen  yleisötilaisuudessa  Helsingissä 
mm.  muinaisista  astronauteista  Andeilla 
ynnä  muista  pseudotieteen  brandeista. 


Hiltunen  kertoi,  että  Andien  alue  on  kieh¬ 
tova  panoramaattinen  ja  kulttuurihis¬ 
toriallinen  maailma,  jossa  kukoisti  mo¬ 
nituhatvuotinen  intiaanien  luoma  sivistys  ennen 
kuin  espanjalaisvalloitus  1500-luvun  alussa  kat¬ 
kaisi  tämän  kehityksen.  Andien  korkeakulttuuri¬ 
en  tultua  tunnetuksi  maailmalla  on  suuri  joukko 
ihmisiä  -  myös  tieteentekijöitä  -  etsinyt  vakavis¬ 
saan  intiaanien  kulttuuristen  innovaatioiden  alku¬ 
perälle;  joko  Vanhan  mantereen  sivistyksellisiä 
yhteyksiä  tai  kosmoksellisia,  lentävillä  lautasilla 
liihottelevia  opettajia. 

Tänäkin  päivänä  juuri  Andien  alue  on  yksi 
itsepintaisimmin  tämän  spekulatiivisen  teoreti¬ 
soinnin  piiriin  yhdistettyjä  pseudotieteen  tutki¬ 
muskenttiä. 

Linnut  muinaisina  ientokoneina 

Etelä- Amerikan  intiaanien  kulttuurin  poikimat 
runsaat  pseudotieteelliset  tulkinnet  menestyivät 
aluksi  siksi,  että  tieteellä  ei  ollut  esittää  tutkittua 
tietoa  väitteiden  vastaselitykseksi.  Nyt  tilanne 
on  Hiltusen  mukaan  korjaantunut.  Silti  Andien 
alueen  inkakulttuuri  on  viimeinen  kenttä,  jossa 
pseudotieteilijät  vielä  yrittävät  jyllätä.  Tuoreena 
esimerkkinä  Hiltunen  esitti  Maurice  Cotterellin 
kirjan  ”The  last  tomb  of  Vira  Cocha”,  joka  on 
Hiltusen  mukaan  täyttä  huuhaata. 

Esimerkiksi  muinaisaustronauttiteoria  on  kes¬ 
kittynyt  Andien  alueelle.  "Todisteita”  muinaisten 
astronauttien  vierailusta  alueella  on  esitetty  mo¬ 
nia.  Muun  muassa  jättimäiset  rakennustekniset 
saavutukset  kuten  monumentaalirakennelmat 
(suuri  pyramidi),  maisemakuviot,  tunnelit,  laby¬ 
rintit  ja  monoliitit  ovat  saaneet  pseudotieteilijät 
vakuuttumaan  asiastaan.  Väitteitä  ovat  vahvista¬ 


neet  alueelta  löytyneet  taidehistorialliset  lento- 
matkailuun  liittyvät  todisteet,  kuten  universaalit 
käärmesymbolit  sekä  astronautti-  ja  lentolaite- 
kuvat. 

Muinaisista  lentokoneista  kertovat  kuvat  esit¬ 
tävät  Hiltusen  mukaan  kolibreja.  Antenneja  ja 
kypäriä  löytyy  muinaisesta  taiteesta  ympäri  maa¬ 
ilmaa,  jos  sillä  silmällä  haluaa  katsoa. 

Muinaisastronauttiteoriasta  on  Hiltusen  mie¬ 
lestä  ollut  myös  hyötyä.  Villien  väitteiden  an¬ 
siosta  arkeoastronomia  on  kehittynyt  tieteeksi, 
avaruustutkimus,  ufotutkimus  ja  yleinen  kiin¬ 
nostus  muinaistutkimusta  kohtaan  on  lisääntynyt, 
tieteentekijät  ovat  ohjautuneet  ennakkoluulotto¬ 
mammin  myyttisten  ja  rajatietämyksellisten  tee¬ 
mojen  pariin.  Teoria  on  myös  inspiroinnut  moni¬ 
tieteellistä  yhteistyötä  ja  kasvattanut  matkailua 
esimerkiksi  Peruun. 

Miksi  ufot  tarvitsisivat 
iaskeutumispaikan? 

Lisääntyneen  tutkimuksen  kautta  muinainen 
tietämys  on  todistettu  edistyneemmäksi  kuin  ai¬ 
kaisemmin  on  luultu  -  mutta  kuitenkin  ilman 
ulkoavaruudellista  vaikutusta. 

Kuuluisat  Nazcan  linjat  eivät  Hiltusen  mu¬ 
kaan  ole  ufojen  laskeutumispaikkoja  (miksi  ufot 
tarvitsisivat  laskeutumispaikan?),  vaan  valtavia 
"geoglyyfejä”,  maakuvioita,  joita  ei  ole  tarkoi¬ 
tettu  katsottavaksi  ylhäältäpäin  mistään  muinai¬ 
sesta  ufosta  tai  lentokoneesta,  kuten  on  väitetty. 
Osa  kuvioista  toimii  vesilinjojen  merkkeinä,  osa 
helpottaa  suunnistamista  maanpinnalla  auringon¬ 
nousun  aikaan. 

Luentonsa  lopuksi  Hiltunen  esitti  vertausku¬ 
van  tiedon  sienestyksestä.  Metsässä  kasvaa  sekä 
hyviä  ruokasieniä  että  myrkyllisiä  kärpässieniä. 
Pseudotieteilijät  keräävät  koriinsa  (=tutkimus- 
tulos)  sekä  syötäviä  että  myrkyllisiä  sieniä,  kun 
tiede  taas  kerää  talteen  vain  hyvät  sienet. 


Risto  K.  Järvinen 


40 


SKEPTIKKO  2/2001 


Kokee  muutoksen 


Se  ei  tapahtunut  yhtäkkiä.  Ensimmäiset 
merkit  havaitsin  ystävissäni.  Heidän 
elämäntyylinsä  tuntui  muuttuvan 
kiehtovammaksi.  Heidän  palkkansa 
nousivat,  urheilusuoritukset  paranivat 
ja  ihmissuhteet  muuttuivat  värikkäämmiksi. 

Heille  ja  varsinkin  heidän  tuttavilleen  tapahtu¬ 
neet  asiat  muuttuivat  toisaalta  myös  hurjemmiksi. 
Erään  ystäväni  serkku 
oli  herännyt  Venäjällä 
arpi  selässään.  Tultu¬ 
aan  Suomeen  lääkäri 
kertoi,  että  häneltä  oli 
poistettu  toinen  munu¬ 
ainen.  Se  oli  varastettu. 

Aloin  pelätä.  Maailma 
tuntui  yhä  uhkaavam- 
malta. 

Mutta  onneksi  ta¬ 
pahtui  muutakin.  Leh¬ 
distä  luin  jännittäväm¬ 
piä  asioita.  Televisio- 
ohjelmat  muuttuivat  vähitellen  informatiivisiksi. 
Emme  olleet  yksin  maailmankaikkeudessa  ja 
uusia  parannuskeinoja  syöpään  löytyi  päivittäin. 
Sodat  voitiin  poistaa  levitoimalla. 

Koko  maailma  tuntui  pikkuhiljaa  muuttuvan 
mielenkiintoisemmaksi  ja  paremmaksi,  jos  vain 
kaikkialla  ei  olisi  ollut  niin  paljon  salaliittoja. 
Välillä  tosin  huomasin  miettiväni  joitakin  yk¬ 
sityiskohtia.  Sellaisia  kuten  miksi  ydinvoima 
on  samalla  haitallista  ja  hyödyllistä  tai  miksi 
homeopatia  parantaa  kaikki  sairaudet  eikä  auta 
mihinkään. 

Oletan  että  ihmisen  tietämys  kehittyy  niin  no¬ 
peasti,  että  samoista  asioista  tulee  monta  kertaa 
päivässä  aivan  uutta  tietoa.  Niin  sen  täytyy  olla, 
päättelin. 


Työpaikalla  huomasin  ilmapiirin  muuttuneen. 
Esimiehet  alkoivat  kertoa  sen  mitä  minun  tarvitsi 
tietää  ja  työtoverit  puhuivat  aina  totta.  Kuitenkin 
omat  tulokseni  näyttivät  heikentyneen.  Luulen, 
että  se  johtui  siitä  että  ero  minun  ja  muiden  välillä 
kasvoi.  Niinpä  itsekin  pyrin  kertomaan  muille 
vain  totuuden  ja  koko  totuuden.  Luulen,  että  se 
auttoi  sillä  minulla  on  ollut  viime  aikoina  huomat¬ 
tavasti  vähemmän 
töitä  kuin  ennen. 

Eräänä  iltana 
puolisoni  huomaut¬ 
ti  kuinka  mukavaa 
kanssani  on  nykyään 
keskustella.  En  ollut 
kuulemma  pitkään 
aikaan  epäillyt  hänen 
sanojaan  tai  asettanut 
hänen  väitteitään  ky¬ 
seenalaiseksi.  Mietin 
kuinka  olin  joskus  sa¬ 
nonut  sellaista  kuten 
”ei  voi  olla  totta”  tai  vielä  pahemmin;  ”älä  unta 
nää”  tai  ”uskon  minäkin  joulupukkiin.” 

Nykyään  kuuntelin  kiinnostuneena  ja  nyök- 
käilin  välillä.  En  koskaan  pyöritellyt  päätäni  tai 
edes  hymyillyt  vinosti.  Ystävänikin  nyökkäilivät 
merkitsevästi  toisilleen.  Joskus  jopa  purskahtivat 
nauruun  kerrottuaan  oikein  hämmästyttävän  tari¬ 
nan.  Nauroin  mukana  maailman  ihmeellisyydel¬ 
le.  Kyllä  totisesti  kaikkea  voi  tapahtua. 

Lopulta  entinen  opiskelukaverini  sanoi  sen  mi¬ 
nulle  ääneen  kun  olimme  kahden.  Luonnollisesti 
uskoin  häntä. 

Olin  menettänyt  epäuskoni. 


“Nykyään  kuuntelin  kiin¬ 
nostuneena  ja  nyökkäilin 
välillä.  En  koskaan  pyöri¬ 
tellyt  päätäni  tai  edes  hy¬ 
myillyt  vinosti.” 

Magazine 


Extraordinary  Claims, 
Revolutionary  Ideas 
&  the  Promotion  of 
Science. 

Subscription: 

39  Euro  (4  issues). 

Save  5  Euro: 
if  you  subscribe  to 
Skeptikko  /  are  a  member 
of  Skepsis  ry. 

Student  discount  aiso  available. 

Lee  Traynor 
Bruchvviesenstr.  15 
64380  Rossdorf,  Germany. 
www.skeptic.de 


Oletko 

sähköpostilistalla? 


Skepsiksen  jäsenhakemuksen  kohdassa  “haluan 
Skepsiksen  sähköpostituslistalle”  mainittu  posti¬ 
tuslista  on  tarkoitettu  pääasiassa  yhdistyksen  si¬ 
säiseksi  informaatiokanavaksi,  jonne  lähetellään 
melko  harvakseltaan  seuran  toimintaan  liittyviä 
ilmoituksia. 

Tarkoitus  on,  että  listalle  liitetään  kaikki  sin¬ 
ne  haluavat,  jäsenmaksunsa  maksaneet  jäsenet. 
Uusien  jäsenten  osalta  tämä  on  helppo  toteuttaa, 
mutta  ennen  vuotta  2001  liittyneiden  kohdalla  on 
joitakin  ongelmia.  Sähköpostiosoite  on  saattanut 
muuttua,  sähköpostiyhteys  on  hankittu  vasta  jä¬ 
seneksi  tulon  jälkeen,  listalle  kirjaamisessa  on 
ollut  jokin  häiriö  jne. 

Pyydämmekin  nyt  kaikkia  halukkaita,  ennen 
tätä  vuotta  liittyneitä  jäseniä,  jotka  eivät  vielä 
ole  listalla,  lähettämään  asiasta  vapaamuotoista 
sähköpostia  osoitteeseen:  postmaster®  skepsis. 
fi.  Viimeinen  tiedonantohan  koski  kevätretkeä 
toukokuun  alussa;  mikäli  et  ole  vastaanottanut 
sitä,  et  ole  listalla. 

yhdistys  toimii... 


Kesällä  tapahtuu 
Joensuussa 

Joensuun  skeptikot  järjestävät  kesän  2001  aikana 
kokeen  paikallisten  varpumiesten  kykyjen  testaa¬ 
miseksi.  Alustavasti  koe  on  suunniteltu  esitestiksi 
Skepsis  ry:n  haasteeseen:  koetilanteessa  saatu 
positiivinen  näyttö  on  siis  vahvistettava  vielä 
varsinaisessa  yhdistyksen  järjestämässä  viralli¬ 
sessa  kokeessa. 

Kokeen  aika  ja  paikka  tullaan  ilmoittamaan 
myöhemmin.  Näin  siksi,  että  ensin  on  kerättävä 
tiedot  kokeeseen  osallistujien  lukumäärästä  sekä 
heidän  taidoistaan,  jotta  koejärjestelyt  voidaan 
tehdä  mahdollisimman  kattaviksi  käytettävien 
resurssien  puitteissa. 

Jokainen,  joka  tuntee  pystyvänsä  ns.  taika¬ 
varvun  avulla  löytämään  kaivonpaikkoja,  vesi- 
suonia,  maasäteilyä,  metalleja  yms.  tullaan  kutsu¬ 
maan  tervetulleeksi  todistamaan  kykynsä  kokees¬ 
sa.  Järjestävä  osapuoli  varaa  kuitenkin  oikeuden 
kieltäytyä  kohtuutonta  vaivaa  tai  kustannuksia 
vaativista  koejärjestelyistä. 

Myös  koejärjestelyt  ilmoitetaan  myöhemmin 
tarkemmin.  Kokeessa  käytettävät  varvut  saavat 
koehenkilöt  itse  hankkia  tai  valmistaa.  Kelvolli¬ 
siksi  välineiksi  kelpaavat  kaikki  puusta  veistetyt 
tai  metallista  taivutetut  Y:n,  V:n  ja  L:n  muotoiset 
varvut.  Varvuissa  saa  olla  mekaanisia  osia  (kuten 
L-varvun  kädensijan  laakerointi),  mutta  ei  min¬ 
käänlaisia  kemiallisia,  elektronisia,  magneettisia 
yms.  antureita  tai  mittalaitteita. 

Vesa  Tenhunen 


Syksyllä  tapahtuu 
Helsingissä... 

Syksyllä  Skepsis  palaa  Tieteiden  talolle.  Kirk¬ 
kokatu  6.  Kerran  kuussa,  keskiviikkona,  klo  18- 
20  luvassa  on  neljä  mielenkiintoista  esitelmää. 
Lopullista  ohjelmaa  ei  ole  ehditty  lyödä  lukkoon 
tämän  lehden  mennessä  painoon,  mutta  luento- 
päivät  ovat  kyllä  tiedossa: 

5.9.  dos  S.  Albert  Kivinen: 

“Epäilyn  maailmankuva” 

10.10.  Esitelmöitsijä  avoin 
Luennon  jälkeen 
yhdistyksen  syyskokous 
7.11.  Esitelmöitsijä  avoin 

12.12.  Esitelmöitsijä  avoin 

Lisäksi... 

20.-21.10.  Skepsis  osallistuu  Hengen  ja  Tiedon 
Messuille,  Helsingin  Suomalainen  Yhteiskoulu 
(Isonnevantie  8)  klo  10-19  ja  10-18 

25.-28.10.  Skepsis  osallistuu  Helsingin  kirja¬ 
messuille,  Messukeskus 

...ja  Turussa 

Turun  kirja-,  teatteri-  ja  koulumessut  pidetään 
tänä  vuonna  5.-7.10.  Turun  messu-  ja  kongres¬ 
sikeskuksessa.  Messuille  osallistuu  myös  Skepsis 
ry  lähinnä  turkulaisin  voimin. 


Kokouskutsu 

Skepsis  ry:n  sääntöjen  mukainen  syyskoko¬ 
us  pidetään  keskiviikkona  10.  lokakuuta 
2001  kello  19.40  (Skepsiksen  luentotilaisuu¬ 
den  jälkeen)  Tieteiden  talossa.  Kirkkokatu  6, 
Helsinki. 

Kokouksen  esityslista: 

1 .  Kokouksen  avaus 

2.  Valitaan  kokouksen  puheenjohtaja,  sihteeri, 
kaksi  pöytäkirjantarkastajaa  ja  kaksi  äänten¬ 


laskijaa 

3.  Todetaan  kokouksen  laillisuus  ja  päätös¬ 
valtaisuus 

4.  Hyväksytään  kokouksen  työjärjestys 

5.  Vahvistetaan  toimintasuunnitelma,  tulo-  ja 
menoarvio  sekä  jäsenmaksun  suuruus  vuo¬ 
delle  2002 

6.  Valitaan  hallituksen  puheenjohtaja  ja  muut 
jäsenet  vuodelle  2002 

7.  Valitaan  kaksi  tilintarkastajaa  ja  kaksi  vara¬ 
tilintarkastajaa  vuodelle  2002 

8.  Tiedotus-  ja  muut  esille  tulevat  asiat 

9.  Kokouksen  päättäminen 

English  summary 


Nils  Mustelin:  Skeptics 
should  concentrate  on  youth 
education 

by  Risto  K.  Järvinen 

Finland ’s  most  well-known  skeptic  Nils  Mus¬ 
telin  celebrates  his  70th  birthday  on  the  llth 
of  August.  Skeptikko  magazine  dedicates  this 
number  to  him,  a  founding  member  of  Skepsis 
ry,  prime  mover,  emeritus  chairman  and  critic 
of  astrology.  In  our  intervievv  Mustelin  says 
that  the  skeptics’  prime  mission  is  to  dissemi- 
nate  common  sense  and  reliable  information  to 
young  people.  Those  who  have  embraced  belief 
Systems  are  usually  beyond  hope.  According  to 
Mustelin,  Skepsis  should  also  not  be  a  narrovv 
academic  “club”,  a  bit  of  which  it  was  when 
founded. 

The  frail  textiles  of  astrology 

by  Lauri  Gröhn 

The  Astrologer  Määri  Laurento  calls  the  ast- 
rological  map  a  “fabric  of  meaning”,  a  foreign 
language  to  be  leamed,  with  its  symbols  and 
interpretation.  Actually,  astrology  is  a  collec- 
tion  of  random  numbers,  from  which  a  fabric 
of  meaning  is  built  using  its  grammar,  symbols 
and  interpretation. 

Epochs  of  astrology 

by  Arno  Forsius 

At  one  time,  ali  human  diseases  were  seen 
mainly  as  imbalances  in  the  four  humours; 
blood,  black  bile,  yellow  bile  and  phlegm.  It 
was  held  evident  that  the  Stars  controlled  also 
the  balance  of  these  fluids.  The  most  influential 


of  these  were  the  planets.  Blood  belonged  to 
Jupiter  and  Venus,  black  bile  to  Saturn,  yellow 
bile  to  Mars  and  phlegm  to  the  Moon.  As  is 
evident,  astrology  is  an  example  of  an  odyssey 
of  human  culture  in  the  paths  of  curiosity. 

Fiat  and  hollow 

by  Hannu  Karttunen 

The  idea  of  a  flat  earth  is  still  not  completely 
dead.  If  someone  lived  ali  their  life  in  small 
closed  community  oblivious  to  the  external 
World,  a  flat  earth  would  not  seem  like  such 
a  strange  idea.  These  days,  we  can  in  a  brief 
moment  verify  what  things  look  like  at  diffe- 
rent  locations  on  earth,  and  then  we  encounter 
problems  which  supporters  of  a  pancake  earth 
do  not  seem  to  mention.  For  example,  whether 
the  earth  orbits  the  sun  or  vice  versa,  the  sun 
would  be  visible  above  a  pancake  earth’s  hori- 
zon  simultaneously  at  ali  locations. 

The  theory  of  ancient 
astronauts  also  useful 

by  Risto  K.  Järvinen 

According  to  Dr.  Juha  Hiltunen,  the  Andean 
“ancient  astronauts”  have  been  in  certain  senses 
useful.  Due  to  them,  interest  in  ancient  research 
has  been  stimulated  and  archeoastronomy  has 
developed  into  a  proper  science.  However, 
according  to  Hiltunen,  the  pictures  of  ancient 
airplanes  are  actually  depictions  of  humming- 
birds.  Antennae  and  helmets  can  easily  be 
found  in  ancient  art  around  the  World,  if  one 
explicitly  searches  for  them.  And  what  would 
UFOs  need  a  landing  strip  for? 


KÄÄNNÖS:  Otto  j.  Mäkelä 


LIITY  SKEPSIKSEN  JÄSENEKSI! 


Jos  haluat  liittyä  Skepsiksen  jäseneksi,  lähetä  oheinen  lomake  tai  sen  kopio  täytettynä 
Skepsiksen  jäsenasioista  vastaavalle  osoitteella: 


r 


Anna-Liisa  Räihä 
Borgströminkuja  1  B  19 
00840  Helsinki 
e-mail:  alraiha@csc.fi 


A 

J 


Yhdistyksen  jäsenmaksu  vuodelle  2001  (sisältää  Skeptikko-lehden  tilauksen)  on  120  mk 
tai  alle  20-vuotiailta  60  mk  (jos  olet  alle  20-vuotias,  ilmoita  syntymäaikasi). 

Voit  myös  tilata  Skeptikko-lehden  liittymättä  jäseneksi.  Tilausmaksu  on  140  mk/vuosi. 
Lehtitilausta  tehdessä  tiedoksi  riittävät  nimi  ja  osoite. 
Jäsenhakemus/tilauskaavake  löytyy  myös  Internetistä  Skepsiksen  kotisivuilta:  www.skepsis.fi 


JÄSENHAKEMUS 

Haluan  liittyä  jäseneksi  □  vain  lehtitilaajaksi  □ 


Nimi: 


Ammatti  ja  koulutus: 


Lähiosoite: 


Postinumero  ja  -toimipaikka: 


Puhelin  ja  mahdollinen  sähköpostiosoite 


Haluan  Skepsiksen  sähköpostituslistalle  □ 


Kokemus  Skepsiksen  toimialaan  liittyvistä  asioista,  mahdollisesti  aihetta  sivuavat  julkaisut,  jäse¬ 
nyys  muissa  tieteellisissä  yhdistyksissä,  erityiset  mielenkiinnon  kohteet  ym. 

(käytä  tarvittaessa  erillistä  paperia): 


Korostamme  kuitenkin,  että  kuka  tahansa  kiinnostunut  voi  hakea  jäsenyyttä 
yhdistyksen  hallitukselta  koulutustaustasta  ja  elämänkokemuksesta  riippumatta. 

Hyväksyn  Skepsis-yhdistyksen  säännöissä  määritellyn  tarkoituksen  ja  toimintaperiaatteet 
ja  haluan  liittyä  yhdistyksen  jäseneksi. 

Päiväys  ja  allekirjoitus 


SKEPSIS 

Skepsis  ry  on  vuonna  1987  perustettu  suomalaisten  skeptik¬ 
kojen  yhdistys.  Mallia  yhdistykselle  haettiin  Yhdysvalloissa 
1976  perustetusta  CSICOPista  (Committee  for  the  Scientific 
Investigation  of  Claims  of  the  Paranormal),  mikä  ilmenee  mm. 
yhdistysten  samankaltaisina  toimintaperiaatteina. 

Skepsis  ry  toimii  kuitenkin  itsenäisesti,  vaikkakin  yhteistyössä 
CSICOPin  ja  muiden  vastaavien  järjestöjen  kanssa.  Yhdistys 
on  ECSOn  (European  Council  of  Skeptical  Organisations)  ja 
Tieteellisten  seurain  valtuuskunnan  jäsenjärjestö. 

Skepsiksen  sääntöjen  mukaan  yhdistyksen  tarkoitus  on: 

-  Edistää  paranormaaleja  ilmiöitä  koskevien  väitteiden  objek¬ 
tiivista  ja  puolueetonta  tieteellistä  tutkimusta  ottamatta  näiden 
väitteiden  paikkansapitävyyteen  kantaa  apriorisin,  tutkimusta 
edeltävin  perustein. 

-  Ylläpitää  tällaisesta  tutkimuksesta  kiinnostuneiden  ihmisten 
verkostoa  sekä  pitää  yhteyttä  vastaavanlaisiin  yhteisöihin  ko¬ 
timaassa  ja  ulkomailla. 

-  Julkaista  paranormaaleja  ilmiöitä  koskevia  väitteitä  tutkivia 
artikkeleja  ja  kirjoja  sekä  laatia  tällaisia  väitteitä  sisältävien 
julkaisujen  bibliografioita. 

-  Järjestää  alaan  liittyviä  kokouksia  ja  konferensseja  sekä  har¬ 
joittaa  valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitou¬ 
tumaton. 

Yhdistyksen  hallitus  voi  hyväksyä  hakemuksesta  yhdistyksen 
jäseneksi  yksityishenkilöitä  ja  oikeuskelpoisia  yhteisöjä,  jotka 
hyväksyvät  edellä  mainitut  yhdistyksen  periaatteet. 

Yhdistys  julkaisee  neljä  kertaa  vuodessa  ilmestyvää  Skeptik- 
ko-lehteä. 


Seuraava  Skeptikko  ilmestyy  syyskuussa. 

Lehteen  tarkoitettu  aineisto  tulisi  olla  toimituksessa  elokuun  loppuun  mennessä. 


Skepsis  ry:n  yhteystiedot 

Puhelinpalvelu:  0208  -  355  455 
Postiosoite:  PL  483,  00101  HELSINKI 
Internet:  http://www.skepsis.fi 
Pankkiyhteys:  SAMPO  800011  -  465  302 

Jäsenasioista  ja  lehtitilauksista  pyydetään  neu¬ 
vottelemaan  yhdistyksen  jäsenasioista  vastaavan 
kanssa.  Hänelle  toimitetaan  myös  osoitteenmuu¬ 
tokset: 

Anna-Liisa  Räihä 

Borgströminkuja  1  B  19 
00840  Helsinki 
puh.  (09)  698  1976 
membership  @  skepsis,  fi 

Skepsis  ry: n  hallitus  vuonna  2001 

Puheenjohtaja  Jukka  Häkkinen 

Varapuheenjohtaja  Otto  J.  Mäkelä 

Vesa  Kolhinen 

Pertti  Laine 

Veikko  Näntö 

Anna-Liisa  Räihä 

Göran  Törnwall 


Alueyhteyshenkilöt 

Joensuu:  Vesa  Tenhunen, 

puh.  (013)  123  254;  vesat@online.tietokone.fi 

Jyväskylä:  Matias  Annola, 

puh.  koti  (014)  642  547,  työ  (014)  260  2379 

mimaau@cc.jyu.fi 

Oulu:  Sami  Tetri,  puh.  040-586  3099 
stetri@  mail.  student.  oulu.fi 
Tampere:  Lassi  Kurkijärvi, 
puh.  040-736  1120;  lassi@iki.fi 


Turku:  Minna  Suhonen, 

puh.  040-581  0921;  minnasu@kolumbus.fi 

Yhdistys  toivoo,  että  alueilla  asuvat  ilmoittaisivat 
yhdyshenkilöille  yhteystietonsa,  jotta  he  voisivat 
tiedottaa  omalla  alueellaan  tapahtuvasta  toimin¬ 
nassa.  Yhteyshenkilöille  voi  myös  ilmoittaa  ha¬ 
lukkuutensa  osallistua  yhdistyksen  toimintaan 
omalla  alueellaan. 


Skepsis  ry: n  tieteellinen  neuvottelukunta 

professori  Kari  Enqvist  (puheenjohtaja) 

professori  Nils  Edelman 

professori  Pertti  Hemänus 

assistentti  Virpi  Kalakoski 

dosentti  Raimo  Keskinen 

dosentti  S.Alhert  Kivinen 

professori  Raimo  Lehti 

professori  Anto  Leikola 

dosentti  Marjaana  Lindeman- Viitasalo 

professori  Ilmari  Lindgren 

professori  Nils  Mustelin 

professori  Ilkka  Niiniluoto 

dosentti  Heikki  Oja 

professori  Jeja  Pekka  Roos 

VTM  Jan  Rydman 

professori  Heikki  Räisänen 

dosentti  Veijo  Saano 

professori  Lauri  Saxen 

professori  Anssi  Saura 

professori  Raija  Sollamo 

yliassistentti  Lauri  Tarkkanen 

akatemiaprofessori  Raimo  Tuomela 

FL  Tytti  Varmavuo 

professori  Johan  von  Wright 

professori  Risto  Vuorinen 


Skepsiksen  haaste 

40  000  mk  (6730  euroa)  puhtaana  käteen  sille,  joka  tuottaa  valvotuissa  olosuhteissa  paranor¬ 
maalin  ilmiön. 

Tähtitieteen  tohtori  Hannu  Karttunen  ja  taikuri  Iiro  Seppänen  ovat  lupautuneet  maksamaan 
kumpikin  10  000  markkaa  edellä  mainitusta  kokonaissummasta.  Haastesumma  voidaan  maksaa 
myös  humanoidistipendinä  -  40  000  markkaa  puhtaana  ulottimeen  sille  humanoidille,  joka  itse 
noutaa  stipendin  ja  antaa  samalla  DNA-  (tai  vastaavan)  näytteen.  Poikkeustapauksessa  summa 
voidaan  myös  maksaa  (mikäli  esimerkiksi  henkilötunnuksen  tai  pankkikortin  saanti  on  osoittautunut 
humanoidille  vaikeaksi)  mukana  seuraavalle  ihmiskontaktiseuralaiselle. 


Paholaisen  asianajajan  paluu 
-teos  jälleen  saatavilla 


Risto  Selin,  Marketta  Ollikainen  ja  Ilpo  V.  Salmi  (toim.) 

Paholaisen  asianajajan  paluu 
Opaskirja  skeptikoille 
Ursa  1997,  Sid.  208  s,  149  mk 


Skepsiksen  julkaisemasta  ja  Ursan  kustantamasta  Paholaisen  asian¬ 
ajajan  paluu  -teoksesta  on  otettu  uusi  painos,  joten  kirjaa  on  jälleen 
saatavilla  kaikista  hyvin  varustetuista  kirjakaupoista,  'keosta  myydään 
myös  muun  muassa  Skepsiksen  yleisötilaisuuksissa,  joissa  Skepsiksen 
ja  Ursan  jäsenet  voivat  hankkia  kirjan  jäsenhintaan  120  markkaa. 

Vuonna  1989  julkaistu  ensimmäinen  Paholaisen  asianajaja  oh 
vuoden  tiedekirja.  Siinä  kuten  Paholaisen  asianajan  paluu  -teokses¬ 
sakin  suomalaiset  tiedemiehet  käyvät  taikauskon  ja  humpuukioppien 
kimppuun  sanojaan  säästämättä. 

Kirjan  vironkielistä  laitosta  Teine  Maailm  on  saatavissa  Helsingissä 
toimivasta  Viro-Instituutista  puhelin  09  -  669  805  hintaan  100  mk. 


SAPGRe  AUDE! 


USKALLA  AJATELLA! 


Paitatilaukset  voi  toimittaa  Anna-hiisa  Räihälle 


osoite  Borgströminkuja  1  B  19,  00840  Helsinki 
puhelin  (09)  698  1976 
sähköposti  alraiha@csc.fi 


Hanki  Skepsiksen 
oma  t-paita! 

Skepsis  on  valmistuttanut  oman  t-paidan,  jota 
myydään  yhdistyksen  järjestämien  tilaisuuksi¬ 
en  yhteydessä.  Paidan  hinta  on  60  markkaa,  ja 
sitä  on  saatavina  S,  M,  L  ja  XL  -kokoina. 

Paidan  voi  myös  tilata  postitse,  jolloin  hin¬ 
taan  lisätään  10  markkaa  postikuluja. 


